ഗുജറാത്തിലെ മുസ്‌ലിംകള്‍ക്ക് ആവശ്യം ശക്തനായ നേതാവ് – Chandrika Daily\nBy chandrika Wednesday December 13, 2017 23:40 pm\nഗുജറാത്തിലെ മുസ്‌ലിംകള്‍ക്ക് ആവശ്യം ശക്തനായ നേതാവ്\nഇ.വി രാമകൃഷ്ണന്/ എം. അബ്ബാസ് മതേതരം എന്ന വാക്കു പോലും ഈ തെരഞ്ഞെടുപ്പില് ആരും ഉപയോഗിച്ചിട്ടില്ല. അതിനു പോലും ഭയമുള്ള രാഷ്ട്രീയമാണ് ഗുജറാത്തിലേത്. അത്രയും അപകടകരം….\nഇ.വി രാമകൃഷ്ണന്/ എം. അബ്ബാസ്\nമതേതരം എന്ന വാക്കു പോലും ഈ തെരഞ്ഞെടുപ്പില് ആരും ഉപയോഗിച്ചിട്ടില്ല. അതിനു പോലും ഭയമുള്ള രാഷ്ട്രീയമാണ് ഗുജറാത്തിലേത്. അത്രയും അപകടകരം. എഴുത്തുകാരനും സാമൂഹ്യ-രാഷ്ട്രീയ നിരീക്ഷകനുമായ, ഗുജറാത്ത് കേന്ദ്ര സര്‍വകലാശാലയിലെ പ്രൊഫസര് (എമിരറ്റസ്) ഇ.വി രാമകൃഷ്ണന് ചന്ദ്രികയുമായി സംസാരിക്കുന്നു\n? ഗുജറാത്ത് പരമ്പരാഗതമായി വ്യാപാര സ്റ്റേറ്റാണ്. ഇത്തരമൊരു പ്രദേശത്ത് എങ്ങനെയാണ് തീവ്രഹിന്ദുത്വം കടന്നുവരുന്നത്\nസ്വകാര്യവത്കരണത്തിന് അനുകൂലമായിട്ടുള്ളൊരു സാഹചര്യം നേരത്തെ തന്നെ ഗുജറാത്തിലുണ്ടായിരുന്നു. ഉദാഹരണത്തിന് സി. രാജഗോപാലാചാരിയുടെ സ്വതന്ത്ര പാര്‍ട്ടി ഇവിടെ ശക്തമായിരുന്നു. മദിരാശിയിലാണ് അതു രൂപീകൃതമായതെങ്കിലും പച്ച പടിച്ചത് ഗുജറാത്തിലാണ്. അതിന്റെ പ്രധാന കാരണം ഇവിടെ സ്വകാര്യവത്കരണത്തിന് അനുകൂലമായി ഒരന്തരീക്ഷം നിലനിന്നിരുന്നു എന്നതാണ്. വ്യാപാര സമൂഹം എന്ന നിലക്ക് സര്‍ക്കാര് ഇടപെടലുകള് അധികമില്ലാത്ത ഇടങ്ങളാണ് അവര് ആഗ്രഹിച്ചത്. ഈ സമൂഹം പലപ്പോഴും മതത്തിന്റെ താങ്ങ് ആവശ്യപ്പെട്ടിട്ടുണ്ട്. മതപരത അവരുടെ സമൂഹത്തിന്റെ ഭാഗമായിരുന്നു. അതുകൊണ്ടു തന്നെ ആള്‍ദൈവങ്ങളുടെ വലിയ ശൃംഖല തന്നെ ഗുജറാത്തിലുണ്ട്.\n19-ാം നൂറ്റാണ്ടിന്റെ അവസാനത്തില് ഗുജറാത്തില് ഒരു ഹൈന്ദവ റിവൈവലിസത്തിന്റെ തരംഗം തന്നെയുണ്ടായി. സോമനാഥ് ക്ഷേത്രത്തെ കുറിച്ച് കെ.എം മുന്‍ഷിയെഴുതിയ ഒരു നോവലുണ്ട്, ജയ് സോമനാഥ് എന്ന പേരില്. ബങ്കിംചന്ദ്ര ചാറ്റര്‍ജിയെപ്പോലെ ഹൈന്ദവ പാരമ്പര്യത്തിലൂന്നി ഇവിടെയും എഴുത്തുകള് നടന്നിട്ടുണ്ട്. അതിലൂടെ ഹൈന്ദവ പ്രതീകങ്ങള്‍ക്ക് സമന്വയ ജീവിതത്തില് കൂടുതല് സ്വീകാര്യത വന്നു. അതേസമയം തന്നെ ഇവിടെ നവാബുമാരുണ്ടായിരുന്നു. പാഴ്‌സികളുടെ സാന്നിധ്യമുണ്ടായിരുന്നു. എന്നാല് ഭരണാധികാരിയായ മുസ്‌ലിം എന്ന അപര സ്വത്വം ഇവരുടെ മനസ്സിലുണ്ടായിരുന്നു. അതിനെ വിദഗ്ധമായി ഉപയോഗിച്ചാണ് ഇവിടത്തെ ഇപ്പോഴത്തെ ഹൈന്ദവ രാഷ്ട്രീയം നിലനില്‍ക്കുന്നത്.\n? 1969ല് കോണ്‍ഗ്രസിലുണ്ടായ പിളര്‍പ്പ്, പിന്നീട് ജനസംഘത്തിന്റെ രൂപീകരണം എന്നിവ ഗുജറാത്തിലെ തീവ്ര ഹൈന്ദവതയെ ശരിക്കു ബാധിച്ചിട്ടുണ്ട്.\nഎല്ലാകാലത്തും ജനസംഘത്തിന്റെ ബെല്‍റ്റായിരുന്നു ഗുജറാത്ത്. ഒരു ഘട്ടത്തില് ശങ്കര്‍സിങ് വഗേലയൊക്കെ മോദിക്കൊപ്പം ആര്.എസ്.എസിന്റെ പ്രവര്‍ത്തകര് ആയിരുന്നു. അടിയന്തരാവസ്ഥക്കാലത്ത് ആര്.എസ്.എസിനു കിട്ടിയ പ്രാമുഖ്യമാണ് മറ്റൊന്ന്. ഇവിടെ കീഴാള രാഷ്ട്രീയത്തിന് നല്ല കാലമുണ്ടായിരുന്നു. കോണ്‍ഗ്രസ് അവരുടെ താത്പര്യങ്ങള് സംരക്ഷിക്കുന്ന കാലം. എണ്‍പതുകളികളില് ക്ഷത്രിയ, ഹരിജന്, ആദിവാസി, മുസ്്‌ലിംകളുടെ രാഷ്ട്രീയ കൂട്ടായ്മയായ സവമാ നില നിന്നിരുന്ന കാലത്ത്. അതിനു ശേഷം മണ്ഡല് വരുന്നതോടെയാണ് മന്ദിര് എന്ന തത്വശാസ്ത്രത്തിലൂടെ ഹിന്ദുത്വ ഇതിനെ നേരിടുന്നത്. സോമനാഥില് നിന്നാണ് അദ്വാനിയുടെ രഥയാത്ര ആരംഭിക്കുന്നത് എന്നോര്‍ക്കണം. യഥാര്‍ത്ഥത്തില് നവ് നിര്‍മാണ് മൂവ്‌മെന്റിലാണ് കോണ്‍ഗ്രസ് അടിപതറിയത്. നവ്‌നിര്‍മാണിലെ യുവാക്കളാണ് പിന്നീട് ബി.ജെ.പി നേതാക്കളായി വന്നത്.\n? 2002ലെ കലാപം ഈ ഹിന്ദുത്വ മുന്നേറ്റത്തെ അരക്കിട്ടുറപ്പിച്ചു\nഅതേ, കലാപത്തിന് ശേഷം തീവ്രഹിന്ദുത്വം എസ്റ്റാബ്ലിഷ് ചെയ്യപ്പെട്ടു.\n? 1984ലെ സിഖ് കലാപത്തിന് ശേഷം, പിന്നീട് സിഖുകാര് അവരുടെ ആത്മവിശ്വാസം തിരിച്ചുപിടിക്കുന്നുണ്ട്. എന്നാല് 2002ലെ കലാപത്തിന് ശേഷം മുസ്്‌ലിംകള്‍ക്ക് ഗുജറാത്തില് അതിനായിട്ടില്ല.\nചേരിവത്കരണമാണ് പ്രധാനകാരണം. സച്ചാര് കമ്മീഷന്റെ ശിപാര്‍ശകള് നടപ്പിലാക്കിയുമില്ല. വിദ്യാഭ്യാസ-തൊഴില് മേഖലയിലെ പ്രാതിനിധ്യം ഉറപ്പുവരുത്തുന്നതില് ഭരണകൂടം പരാജയപ്പെട്ടെന്ന പരാതി പരക്കെയുണ്ട്. പ്രതിപക്ഷവും അതിനെ കാര്യമായി എടുത്തിട്ടില്ല.\n?ഈ അരക്ഷിതാവസ്ഥ ഇല്ലാതാകാനുള്ള സാധ്യതകള് കാണുന്നുണ്ടോ\nമുസ്്‌ലിം സമുദായത്തില് നിന്ന് പുതിയ നേതാക്കള് ഉയര്‍ന്നു വരേണ്ടതുണ്ട്. ഒ.ബി.സിയില് നിന്ന് മേവാനിയെപ്പോലെ, പട്ടേലുമാരില് നിന്ന് ഹര്‍ദികിനെപ്പോലെ, താക്കോറുമാരില് നിന്ന് അല്‍പേഷിനെപ്പോലെയുള്ള നേതാക്കള്.\n? അതുണ്ടാകാത്തതിന്റെ കാരണമെന്താണ്\nപ്രധാനകാരണം ഒന്ന്, വിദ്യാഭ്യാസത്തിന്റെ അഭാവം. പത്താം ക്ലാസ് പാസാകുന്ന മുസ്‌ലിംകള് 12 ശതമാനത്തില് താഴെയാണ്. ഡോക്ടര്‍മാര്, വക്കീലുമാര്, സാമൂഹിക ശാസ്ത്രം പഠിച്ചവര് ഇവര്‍ക്കിടയില് നിന്നാണ് ആധുനിക നേതൃത്വം ഉണ്ടാകുന്നത്.\n? ഗുജറാത്ത് കലാപത്തിന് ശേഷമുള്ള മുസ്്‌ലിം സാമൂഹ്യ വ്യവസ്ഥയെ മുഖ്യധാരാ ഗുജറാത്തി എഴുത്തുകാര് ക്രിയാത്മകമായി നേരിട്ടിട്ടുണ്ടോ? സച്ചിദാനന്ദനൊക്കെ സാക്ഷ്യങ്ങള് എഴുതിയത് അക്കാലത്താണ്\nചില ദലിത്-സ്ത്രീ എഴുത്തുകാര് പ്രതികരിച്ചിട്ടുണ്ട്. മുഖ്യധാരയിലെ വലിയ എഴുത്തുകാര് മൗനം പാലിക്കുകയാണ് ചെയ്തത്. അവരുടെ ഉപബോധത്തിലൊക്കെ ഒരു ഹിന്ദുവുണ്ട്. ഏതു വലിയ കലാപം നടന്നാലും അതില് ഒരു പശ്ചാത്താപത്തിന്റെ അംശം നമ്മള് പ്രതീക്ഷിക്കുന്നുണ്ട്. ഇവിടെ ആ ക്ഷമാപണത്തിന്റെ തോന്നല് പോലുമുണ്ടായിട്ടില്ല. ഇത് ഹൈന്ദവ റിവൈവലിസത്തിന്റെ വളരെ ആഴത്തിലുള്ള വേരുകള് ഉള്ളതു കൊണ്ടാണ്.\nതീര്‍ച്ചയായും. അത്യന്താധുനിക സ്വഭാവമുള്ള ഒരു സമൂഹത്തില് ഇത്തരമൊരു ഗോത്ര സ്വഭാവമുള്ള വെറുപ്പുകള് സൂക്ഷിക്കുന്നുവെന്ന് പറയുമ്പോള് അത് അവര് തന്നെ ചെറുതാകുകയാണ്.\n?ഈ ഭയം, അരക്ഷിതാവസ്ഥ ഇതില്‍നിന്നൊരു മോചനം അടുത്ത കാലത്ത് സാധ്യമല്ല\nഈയിടെ ചില വീടുകള്‍ക്കു മുകളില് ഒരു ചുവന്നമാര്‍ക്കിട്ടു. എന്തോ മുനിസിപ്പല് ആവശ്യങ്ങള്‍ക്കു വേണ്ടിയിട്ടതാണ്. ആ തെരുവു മുഴുവനും അലര്‍ട്ടായി. ഇന്നും ആ ഭീതി നിലനില്‍ക്കുന്നുണ്ട്. അത് ഭീകരമാണ്. എന്നാല് പേടിയുടെ അംശം കുറഞ്ഞുവരുന്നുണ്ട്. ഈ തെരഞ്ഞെടുപ്പില് ചെറുപ്പക്കാരായ ആളുകള് ജനങ്ങള്‍ക്ക് വേണ്ടി സംസാരിക്കുന്നു. അവര് വികസനത്തെ വിമര്‍ശനാത്മകമായി വിലയിരുത്തുന്നു. ഇതൊരു വഴിതുറക്കലാണ്. നല്ല സൂചനയാണ്.\n? ഇതിന് ഒരു കമ്പാര്‍ട്‌മെന്റല് സ്വഭാവം വരുന്നില്ലേ\nനിരന്തരമായി മറ്റുള്ള സമുദായവുമായി ഇടപെടാതെ ഒരു സമുദായ നേതൃത്വത്തിനും ജനാധിപത്യത്തില് നേതൃത്വം നിലനിര്‍ത്തിക്കൊണ്ടുപോകാനാകില്ല. ഒരു സമുദായത്തിന്റെ അവകാശങ്ങള് സ്ഥാപിച്ചെടുക്കുന്നത് മറ്റുള്ള പലതരം സമുദായങ്ങളുടെ സന്ദര്‍ഭത്തിലാണെന്ന് എവിടെയോ വെച്ച് തിരിച്ചറിയുന്ന ഒരു ഘട്ടമുണ്ട്. ഇല്ലെങ്കില് അത് ഹിംസയിലേക്കാണ് നയിക്കുക.\n? മുസ്‌ലിം സമൂഹത്തില് നിന്ന് ഒരു നേതാവ് ഉയര്‍ന്നു വരും എന്നു തന്നെയാണ് താങ്കള് കരുതുന്നത്\nപ്രതീക്ഷ കൈവെടിയുന്നില്ല. ആ സാധ്യത ഞാന് തള്ളിക്കളയുന്നില്ല. മുസ്്‌ലിംകളെ വാര്‍പ്പുമാതൃകകളാക്കുന്നതിനെയുള്ള എതിര്‍വ്യവഹാരങ്ങള് തീര്‍ച്ചയായും നടക്കേണ്ടതുണ്ട്.\n? ഈ തെരഞ്ഞെടുപ്പില് മുസ്്‌ലിംകളെ ലക്ഷ്യമിട്ട് ധാരാളം വാക്കുകള് ബി.ജെ.പി ഉപയോഗിച്ചിരുന്നു\nസാമുദായിക ധ്രുവീകരണം നിലവിലുള്ള സമൂഹത്തില് ഭാഷ സൂക്ഷിച്ചുപയോഗിക്കേണ്ട മാധ്യമമാണ്. പക്ഷേ, ഈയൊരു തെരഞ്ഞെടുപ്പില് സംഭവിച്ചിരിക്കുന്നത് വളരെ നിര്‍ഭാഗ്യകരമായ സൂചനകളും ഉത്കണ്ഠകള് ഉണ്ടാക്കാവുന്ന, നിലവിലെ അന്യവത്കരണത്തെ ഭീകരമായ ആഴത്തിലേക്ക് കൊണ്ടുപോകുന്ന പ്രസ്താവനകളും വാക്കുകളുമാണ്. എഴുത്തുകാരനും അധ്യാപകനുമെന്ന നിലക്ക് എന്നെ ചിന്തിപ്പിക്കുകയും ദുഃഖിപ്പിക്കുകയും ചെയ്യുന്ന കാര്യം, തെരഞ്ഞെടുപ്പുകള് വരികയും പോകുകയും ചെയ്യും. സമൂഹത്തിന് നിലനില്‍ക്കണം. ജനങ്ങള്‍ക്ക് അവരുടെ ഉപജീവനവും ഭാവി കെട്ടിപ്പടുക്കാനുള്ള വിദ്യാഭ്യാസം, തൊഴില് തുടങ്ങിയ പ്രതീക്ഷകളുമാണ് ജനാധിപത്യ ഭരണകൂടത്തില് നിന്ന് പ്രതീക്ഷിക്കപ്പെടുന്നത്.\nഎഴുപത് കൊല്ലത്തെ ജനാധിപത്യം കൊണ്ട് നമ്മള് ഏതുതരം പക്വതയാണ് നേടിയത് എന്ന ചോദ്യം ഈ തെരഞ്ഞെടുപ്പ് നമ്മുടെ മുമ്പില് വെക്കുന്നുണ്ട്. ഏതു തരം ഭാവി ഇന്ത്യയിലാണ് അവര് ജീവിക്കാന് പോകുന്നതെന്ന ചോദ്യം. അതിന് ഒരു ഉത്തരം ഇവരാരും നല്‍കുന്നില്ല എന്നാണ് ഏറെ ദുഃഖകരം. അവര് 2002നെ കുറിച്ച് സംസാരിക്കുന്നില്ല. വീണ്ടും അത്തരത്തിലുള്ള സന്ദര്‍ഭത്തിലേക്ക് തിരിച്ചുപോകാതിരിക്കാന് വേണ്ടി ചിലതു ഓര്‍മപ്പെടുത്തേണ്ടതുണ്ട്. അത്തരത്തിലുള്ള ദൂരക്കാഴ്ചയോടു കൂടി ജനാധിപത്യത്തെ ജനപങ്കാളിത്തത്തോടെ ഉണ്ടാക്കിയെടുക്കേണ്ട സംവിധാനമായി മാറ്റേണ്ടതുണ്ട്.\n? വികസനത്തെ കുറിച്ചാണ് ബി.ജെ.പി സംസാരിക്കുന്നത്.\nവികാസത്തെ കുറിച്ച് വലിയ ചര്‍ച്ചകളൊന്നും നടക്കുന്നില്ല. വികാസം എന്നതു തന്നെ ഏതു തരം വികാസം, ആര്‍ക്കു വേണ്ടിയിട്ടുള്ള വികാസം, അതിന്റെ ഗുണഭോക്താക്കള് ആര്, എത്രത്തോളം അതിന്റെ വാഗ്ദാനങ്ങള് പാലിക്കപ്പെട്ടു. ഇത്തരം പ്രാഥമികമായ ചോദ്യങ്ങള് ചോദിക്കേണ്ട കടമ പ്രതിപക്ഷത്തിനുണ്ട്. അത് വേണ്ട രീതിയില് നടക്കുന്നില്ല. ഗാന്ധിയുടെ ഗ്രാമ കേന്ദ്രീകൃത വികസന ദര്‍ശനത്തിന് എതിരാണ് ബി.ജെ.പിയുടെ വികസനം. ആത്മവിര്‍ശനത്തിന്റെ തീവ്രമായ ആശയ ലോകമുള്ളയാളാണ് ഗാന്ധി. സ്വയം പുതുക്കാനുള്ള ശ്രമം എപ്പോഴും ഗാന്ധിയില് കാണാം.\n? നോട്ട് ബന്ദി, ജി.എസ്.ടി തുടങ്ങി പ്രശ്‌നങ്ങള് ഏറെയുണ്ടായിട്ടും ഇനിയും ബി.ജെ.പി ജയിക്കും എന്ന് പറയപ്പെടുന്നത് എന്തുകൊണ്ടാണ്\nഇത് വളരെ പേടിപ്പെടുത്തുന്ന ചോദ്യമാണ്. തെരഞ്ഞെടുപ്പിലെ ജയം ഒരുപക്ഷേ, മറ്റൊരു പരാജയമാകാനും മതി. ബി.ജെ.പിക്ക് ഇപ്പോ വലിയ നേതാവില്ലാത്ത അവസ്ഥയാണ്. കോണ്‍ഗ്രസിന്റെ നേതൃശേഷി പരീക്ഷിക്കപ്പെട്ടിട്ടില്ല. ഇവര് പരീക്ഷിക്കപ്പെടുകയും ശരിയാകില്ലെന്ന് തെളിയിക്കുകയും ചെയ്തിട്ടുണ്ട്.\n? മോദി തുടര്‍ച്ചയായി കള്ളങ്ങള് പറയുന്നു. ഈ കള്ളങ്ങള് എല്ലാവര്‍ക്കും അറിയാം. എന്നിട്ടും ഒരു വിഭാഗത്തിനിടയില് മോദി പോപ്പുലറാണ്. അതിന്റെ കാരണമെന്താകും\nഎനിക്ക് തോന്നുന്നത്, ലാര്‍ജന് ദാന് ലൈഫ് പെര്‍സോണ് എന്നത് മാധ്യമങ്ങള് അടക്കമുള്ള പലതിന്റെയും സൃഷ്ടിയാണ്. ഒരുപക്ഷേ, ഏതോ ഒരു ഘട്ടത്തില് അത് അയാള്‍ക്ക് തിരിച്ചടിയാകും. ഹിസ്റ്റീരിയയാണ് ഇത്. സ്വയം പെരുപ്പിച്ചു വെച്ച ഈ പ്രതിച്ഛായക്ക് ഒരുഘട്ടത്തില് തിരിച്ചടി നേരിടുമ്പോള് ഇവര്‍ക്കൊന്നും ഇതിനെ അംഗീകരിക്കാനുള്ള മനസ്സ് ഇല്ലാതെ വരും.\n? ഗുജറാത്തിലെ പുതിയ ജാതി സമവാക്യങ്ങള് രാഷ്ട്രീയത്തെ ഏതു തരത്തില് സ്വാധീനിക്കും\nജനങ്ങളെ ഒരുമിച്ചുകൂട്ടാനാണ് ജാതിയെ ഉപയോഗിക്കുന്നത്. അതിനെ പൂര്‍ണമായി ജനാധിപത്യത്തില് തടയാനാകില്ല. എന്നാല് ജാത്യാഭിമാനം എന്ന ഒന്നുകൂടി വന്നിട്ടുണ്ട്. നേരത്തെ അതു പുറമേയുണ്ടായിരുന്നില്ല. അവരാണ് ഗുജറാത്തിന്റെ അനന്തരാവകാശികള് എന്നാണ് അവര് കരുതുന്നത്. അത് വിനാശകരമാണ്.\nCategories: Video Stories Tags: article, interview


നിങ്ങളുടെ മക്കള്‍ക്കാണ് ഇങ്ങനെയൊരു അനുഭവം ഉണ്ടാകുന്നതെങ്കില് എന്തായിരിക്കും പ്രതികരണം’; നേതാക്കളോട് പരാതിക്കാരി; പാര്‍ട്ടി ‘തമ്പുരാന്’ ആയ പി.കെ.ശശിക്കെതിരെ നിലപാടെടുക്കാന് ഭയന്ന് ജില്ലയിലെ സിപിഐഎം നേതാക്കള് – Malanad Online\nSunday, February 17, 2019 17:07:47\nനിങ്ങളുടെ മക്കള്‍ക്കാണ് ഇങ്ങനെയൊരു അനുഭവം ഉണ്ടാകുന്നതെങ്കില് എന്തായിരിക്കും പ്രതികരണം’; നേതാക്കളോട് പരാതിക്കാരി; പാര്‍ട്ടി ‘തമ്പുരാന്’ ആയ പി.കെ.ശശിക്കെതിരെ നിലപാടെടുക്കാന് ഭയന്ന് ജില്ലയിലെ സിപിഐഎം നേതാക്കള്\nപാലക്കാട്: പി.കെ.ശശിക്കെതിരെ ഡിവൈഎഫ്‌ഐ നേതാവായ വനിത നല്‍കിയ പരാതി ഒത്തുതീര്‍പ്പാക്കാന് ജില്ലാതലത്തില് നടന്നത് പല രീതിയിലുള്ള ശ്രമങ്ങള്. പരാതിയുമായി മുന്നോട്ടു പോയ യുവതി പാര്‍ട്ടി എന്ത് നടപടിയെടുക്കുമെന്ന് കാത്തിരിക്കുകയാണ് എന്നാണ് വിവരം. അതേസമയം പി.കെ.ശശിക്കെതിരെ നിലപാടെടുക്കാന് ജില്ലയിലെ സിപിഐഎം നേതാക്കള്‍ക്ക് ഭയമാണ്. കഴിഞ്ഞ ദിവസം ജില്ലാ കമ്മിറ്റിയിലും സെക്രട്ടേറിയറ്റിലും ആരും വിഷയം ഉന്നയിക്കാതിരുന്നതിന്റെ കാരണവും ഇതുതന്നെ.\nഓഗസ്റ്റ് 25ന് എംഎല്‍എ വിശ്വസ്തരായ ഏരിയാ കമ്മിറ്റി അംഗങ്ങളുടെ യോഗം വിളിച്ചു. തനിക്കെതിരെ ഗൂഢാലോചന രൂപപ്പെട്ടിട്ടുണ്ടെന്നും പാര്‍ട്ടിയെ ബാധിക്കുന്ന ഈ പ്രശ്‌നത്തെ നേരിടണമെന്നും നിര്‍ദേശം നല്‍കി. പരാതിക്കാരിയെ നേരില് കണ്ടു സമ്മര്‍ദം ചെലുത്തുന്നതിനു രണ്ടു മുതിര്‍ന്ന അംഗങ്ങളെ ചുമതലപ്പെത്തി. ഒത്തുതീര്‍പ്പ് ചര്‍ച്ചയ്ക്ക് എത്തിയ ഇവരോട് ‘നിങ്ങളുടെ മക്കള്‍ക്കാണ് ഇങ്ങനെയൊരു അനുഭവം ഉണ്ടാകുന്നതെങ്കില് എന്തായിരിക്കും പ്രതികരണം’ എന്ന് യുവതി ചോദിച്ചതോടെ രണ്ടുപേരും പിന്‍വാങ്ങി.\n26ന് ഡിവൈഎഫ്‌ഐ ജില്ലാ നേതൃത്വത്തിലെ രണ്ടു പേരുടെ അനുനയ ശ്രമം നടന്നു. വിഷയം പുറത്തുവന്നാല് പാര്‍ട്ടിക്ക് അപകീര്‍ത്തിയാകുമെന്നും പാര്‍ട്ടിക്കു പരുക്കേല്‍ക്കാതിരിക്കാന് പിന്മാറണമെന്നും ആവശ്യപ്പെട്ടു. എന്നാല് സമാനമായ പരാതിയില് കണ്ണൂരിലെ നേതാവിനെതിരെ നടപടി ഉണ്ടായപ്പോള് പാര്‍ട്ടിക്കൊന്നും സംഭവിച്ചില്ലല്ലോ എന്ന് യുവതി ചോദിച്ചു. അനുനയത്തിനു ശ്രമിച്ച ജില്ലാ നേതാക്കളെ ഈ സമയത്തു മറ്റൊരു ഡിവൈഎഫ്‌ഐ നേതാവ് ഫോണില് വിളിച്ച് ‘നിങ്ങളെ ആരാണ് ഇതിനു ചുമതലപ്പെടുത്തിയത്’ എന്നു ചോദിച്ചു ക്ഷോഭിക്കുന്നു.\nസംഭവം മാധ്യമങ്ങളിലൂടെ പുറത്തായതിനു ശേഷം ജില്ലയ്ക്കു പുറത്തുള്ള കേന്ദ്രത്തില് യുവതിക്കൊപ്പം നില്‍ക്കുന്നുവെന്നു കരുതുന്നവരുമായി ചര്‍ച്ച നടത്തുന്നു. പക്ഷേ, അവര് വിട്ടുവീഴ്ചയ്ക്കു തയാറായില്ല. സഹകരണ സ്ഥാപനത്തില് ജോലിയുള്ള വിശ്വസ്തനെ ഉപയോഗിച്ചു പണം വാഗ്ദാനം ചെയ്യാനുള്ള ശ്രമവും പൊളിയുന്നു.\nഅതിനിടെ പി. കെ. ശശിക്കെതിരായ ലൈംഗികാതിക്രമ പരാതി പാര്‍ട്ടിക്കകത്ത് ഏതുവിധേനയും തീര്‍ക്കാന് സിപിഐഎം ശ്രമം തുടങ്ങി. പരാതിക്കാരി പൊലീസിനെ സമീപിച്ചാല് എംഎല്‍എയെ വാറന്റില്ലാതെ അറസ്റ്റ് ചെയ്യാം. നിയമസഭയുടെയും സ്പീക്കറുടെയും പ്രത്യേക സംരക്ഷണം എംഎല്‍എയ്ക്ക് ഇക്കാര്യത്തില് ലഭിക്കുമെന്നു കരുതാനാവില്ല. പരാതിക്കാരി പൊലീസിനെ സമീപിച്ചാല് സിആര്‍പിസി 354 പ്രകാരം സ്ത്രീത്വത്തെ അപമാനിച്ചതിനു പൊലീസിന് അറസ്റ്റ് ചെയ്യാം.\nജാമ്യം കിട്ടാന് പ്രയാസമുള്ള വകുപ്പാണിത്. പരാതിക്കാരിയെ നേരിട്ടു കണ്ട് വിവരങ്ങള് തേടി കേസെടുക്കാന് വനിതാ കമ്മിഷന് ആവശ്യപ്പെടാം. എന്നാല് സ്വമേധയാ കേസെടുക്കാനില്ലെന്നു സിപിഐഎം കേന്ദ്രകമ്മിറ്റി അംഗം കൂടിയായ വനിതാ കമ്മീഷന് അധ്യക്ഷ എം.സി. ജോസഫൈന് വ്യക്തമാക്കി. ഡിവൈഎഫ്‌ഐ ജില്ലാ കമ്മിറ്റി അംഗമായ യുവതിയുടെ പരാതി ജില്ലാതലത്തില് തന്നെ പറഞ്ഞുതീര്‍ത്തില്ലെന്ന രോഷമാണ് സിപിഐഎം നേതൃത്വത്തിന്റേത്. മാസങ്ങള്‍ക്കു മുന്‍പു നടന്ന സംഭവം ഇപ്പോള് പരാതിയായതിനു പിന്നില് പാര്‍ട്ടിയിലെ വിഭാഗീയതയുണ്ടോ എന്ന പരിശോധനയും നേതാക്കള് നടത്തുന്നു. ഒരിക്കല് വിഎസ് പക്ഷത്തിനു കടുത്ത സ്വാധീനമുണ്ടായിരുന്ന പാലക്കാട്ട് വിഭാഗീയതയുടെ തുരുത്തുകളുണ്ടെന്നാണു കഴിഞ്ഞ ജില്ലാ സമ്മേളന വേളയില് വിലയിരുത്തപ്പെട്ടത്. ഔദ്യോഗിക പക്ഷത്തെ പ്രധാനികളിലൊരാളായ ശശി തന്റെ ശൈലികൊണ്ടു പാര്‍ട്ടിയില് ശത്രുക്കളെ സമ്പാദിച്ചിട്ടുണ്ട്.\nവിഭാഗീയതയുടെ കാലത്തു വിഎസ് പക്ഷത്തിനു മേല്‍ക്കൈയുണ്ടായിരുന്ന ജില്ലയില് ഔദ്യോഗിക പക്ഷത്തിനൊപ്പം ഉറച്ചു നിന്നതാണ് ശശിയെ കരുത്തനാക്കിയത്. മുന്‍പു ചില വിഷയങ്ങളില് ശശിക്കെതിരായ നിലപാടെടുത്ത മുന് എംഎല്‍എ കഴിഞ്ഞ സമ്മേളനത്തോടെ ജില്ലാ സെക്രട്ടേറിയറ്റില്‍നിന്നു പുറത്തായി. നിയമസഭാ തെരഞ്ഞെടുപ്പില് ഒറ്റപ്പാലം മണ്ഡലത്തില് മത്സരിക്കാന് തീരുമാനിച്ച ശശിയെ പ്രദേശികമായ ചില പ്രശ്‌നങ്ങളെത്തുടര്‍ന്നാണു ഷൊര്‍ണൂരിലേക്കു മാറ്റിയത്. ഷൊര്‍ണൂരില് സ്ഥാനാര്‍ഥിത്വം ഉറപ്പിച്ചിരുന്ന ജില്ലാ സെക്രട്ടേറിയറ്റംഗം എതിര്‍ത്തെങ്കിലും സംസ്ഥാന നേതൃത്വത്തിലെ സ്വാധീനമുപയോഗിച്ചു ശശി സീറ്റു നേടി. എതിര്‍പ്പുയര്‍ത്തിയ അംഗം അടുത്ത സമ്മേളനത്തോടെ പുറത്താവുകയും ചെയ്തു.\nജില്ലാ സമ്മേളനം നടന്ന മണ്ണാര്‍ക്കാട്ട് ശശിയെ ‘തമ്പുരാന്’ എന്നു വിശേഷിപ്പിച്ചു ഫ്‌ലെക്‌സ് വച്ചതും പാര്‍ട്ടിയില് വിവാദമായിരുന്നു. പാലക്കാട് ജില്ലയിലെ ഭൂരിഭാഗം നേതാക്കള്‍ക്കും പരാതിക്കാരിയായ യുവതിയോട് അനുകൂല നിലപാടാണ്. നടപടി നേരിടേണ്ടി വരുമെന്ന ഭയമാണ് പാര്‍ട്ടിയില് പോലും വിഷയം ഉന്നയിക്കുന്നതില് നിന്ന് അവരെ പിന്തിരിപ്പിക്കുന്നത്.\n« വീണ്ടും കൂടിക്കാഴ്ചക്കൊരുങ്ങി കിം ജോങ് ഉന്നും മൂണ് ജെ ഇന്നും; സമാധാന വഴിയില് ഉത്തരകൊറിയയും ദക്ഷിണകൊറിയയും (Previous)\n(Next) കെപിസിസി പ്രസിഡന്റിനെ പ്രഖ്യാപിച്ചാല് ബിജെപിക്കും എന്‍ഡിഎയ്ക്കും അനുകൂല സാഹചര്യം ഉണ്ടാകുമെന്ന് പി എസ് ശ്രീധരന്‍പിള്ള; കോണ്‍ഗ്രസിലെ തൃപ്തരല്ലാത്ത അംഗങ്ങളെ ലക്ഷ്യമിട്ട് ബിജെപി »


നേപ്പാള്; 3300 പേര് മരിച്ചെന്ന് അഭ്യന്തര മന്ത്രാലയം; 5000 കവിഞ്ഞെന്ന് അന്താരാഷ്ട്ര മാധ്യമങ്ങള്\nനേപ്പാള്; 3300 പേര്...\n27 April 2015 11:25 AM GMT\nനേപ്പാളിനെ തകര്‍ത്ത ഭൂകമ്പത്തില് മരിച്ചവരുടെ എണ്ണം ഭീതിജനകമാം വിധം വര്‍ദ്ധിക്കുന്നു. 3300 പേര് മരിച്ചുവെന്ന് നേപ്പാള് ആഭ്യന്തരമന്ത്രാലയം വ്യക്തമാക്കുമ്പോള്, മരണസംഖ്യ 5000 ത്തിന് അടുത്തയതായി അന്താരാഷ്ട്ര മാധ്യമങ്ങള് റിപ്പോര്‍ട്ട് ചെയ്യുന്നു. നിരവധി പേര് ഇപ്പോഴും നാശനഷ്ടങ്ങള്‍ക്കിടയില് കുടുങ്ങിക്കിടക്കുകയാണ്.\nകനത്ത മഴയും തുടര് ചലനങ്ങളും രക്ഷാപ്രവര്‍ത്തനങ്ങളെ പ്രതികൂലമായി ബാധിക്കുന്നുണ്ട്. നിരവധി മലയാളികള് നേപ്പാളില് കുടുങ്ങിക്കിടക്കുന്നുണ്ടെന്നാണ് വിവരം. ഇവരെ നാട്ടിലേക്ക് തിരിച്ചെത്തിക്കുന്നതുമായി ബന്ധപ്പെട്ട് നോര്‍ക്കയുടെ ചുമതലയുള്ള മന്ത്രി കെസി ജോസഫ് ഇന്ന് കേന്ദ്ര വിദേശകാര്യമന്ത്രി സുഷമ സ്വരാജുമായി ചര്‍ച്ചകള് നടത്തിയേക്കും.\nമഴയും ഭൂചലനങ്ങളും കാരണം നിര്‍ത്തിവച്ച രക്ഷാപ്രവര്‍ത്തനം ഇന്നുരാവിലെ വീണ്ടും പുനഃരാരംഭിച്ചു. അന്‍പതോളം തുടര്‍ചലനങ്ങളാണ് ഇതുവരെ നേപ്പാളിന്റെ വിവിധ ഭാഗങ്ങളിലായി ഉണ്ടായിരിക്കുന്നത്. ടെലിഫോണ് ബന്ധം പുനഃസ്ഥാപിക്കാന് സാധിക്കാത്തതിനാല് രക്ഷാപ്രവര്‍ത്തനം കൂടുതല് ദുഃഷ്‌കരമാവുകയാണ്.\nഇന്ത്യ ഇന്നലെ മുപ്പത്തഞ്ച് ബസുകള് നേപ്പാളിലേക്ക് അയച്ചിരുന്നു. എയിംസില് നിന്നുള്ള വിദഗ്ധ വൈദ്യസംഘത്തെ നേപ്പാളിലേക്ക് അയക്കുന്നതിനെ കുറിച്ചും ആലോചനകള് നടക്കുന്നുണ്ട്. രക്ഷാപ്രവര്‍ത്തനങ്ങളില് ഇന്ത്യക്കാര്‍ക്ക് മുന്‍ഗണന നല്‍കുമെന്ന് ഇന്നലെ വിദേശകാര്യ മന്ത്രാലയം വ്യക്തമാക്കിയിരുന്നു.


| Shining Like A Jewel | Mangalam\nMonday 26 Nov 2018 10.55 AM\n''നവല് എന്ന ജുവല് എന്ന സിനിമ ഒരു വര്‍ഷം പിന്നിടുമ്പോഴും നവലായി മലയാളത്തിലെത്തിയ റീം കാദം അവാര്‍ഡ് തിളക്കത്തില് രത്നങ്ങളേക്കാള് പ്രകാശിക്കുകയാണ്...''\nഎന്റെ വേരുകള് തിയറ്റര് വേദികളിലാണ്. ഞാനവിടെ നിന്നാണ് വളര്‍ന്നു തുടങ്ങിയത്. അഭിനേത്രിയായതും ലൈറ്റുകളും പ്രശസ്തിയും പതിച്ചതും, ക്യാമറകണ്ണുകള് അഭിനയങ്ങള് ഒപ്പിയെടുത്തതുമൊക്കെ ആ വേരില് ഉറച്ചു നിന്നശേഷമാണ്. അതുകൊണ്ട് ആ വേദികള് ഇന്നും തരുന്ന സംതൃപ്തി മറ്റൊന്നിനും തരാനാകില്ല.\nഇറാനിയന് വംശജയായ ഹോളിവുഡ് അഭിനേത്രി റീം കാദം തന്റെ ഫെ യ്‌സ്ബുക്കില് കുറിച്ച വരികളാണിത്. നവല് എന്ന ജുവലിലൂടെ മലയാള സിനിമാപ്രേക്ഷകര്‍ക്കും സുപരിചിതയായ റീം ഇപ്പോള് നവലിലൂടെ കിട്ടുന്ന അവാര്‍ഡുകളില് ജുവലായി തിളങ്ങുകയാണ്...\nനവല് അവാര്‍ഡ് തിളക്കത്തിലാണല്ലോ ?\nഅതെ. ആംസ്റ്റര്‍ഡാം ഇന്റര്‍നാഷണല് ഫിലിംമേക്കര് ഫെസ്റ്റിവലില് ബെസ്റ്റ് ലീഡ് ആക്ര്ടസ് അവാര്‍ഡ് കിട്ടി. 16 നോമിനേഷനുകളില്\nഎട്ടെണ്ണം നവലിനു കിട്ടി. കല്‍ക്കട്ട ഇന്റര്‍നാഷണല് ഫിലിം ഫെസ്റ്റിവല്, കേരള സ്‌റ്റേറ്റ് ഫിലിം ക്രിട്ടിക് അവാര്‍ഡ് എന്നിവയൊക്കെ കിട്ടി.\nഅമേരിക്ക, ഇറ്റലി, ഹോളണ്ട് എന്നിവിടങ്ങളില് നിന്നൊക്കെ നല്ല ഫീഡ്ബാക്കാണ്. അതെല്ലാം ഒരു പെണ്ണിന്റെ പച്ചയായ ജീവിതത്തിലെ തീവ്ര അനുഭവങ്ങള് തുറന്നു കാട്ടിയ നവല് എന്ന ജുവലിനാണല്ലോ എന്ന വലിയ സന്തോഷമുണ്ട്.\nഅതിനു ശേഷം ഷിംല ഇന്റര്‍നാഷണല് ഫിലിം ഫെസ്റ്റിവല്, ഇറ്റലിയിലെ മിലന് ഇന്റര്‍നാഷണല് ഫിലിം ഫെസ്റ്റിവല്, ഡല്‍ഹി ഇന്റര്‍നാഷണല് ഫിലിം ഫെസ്റ്റിവല് എന്നിവയിലടക്കം പലതിലും നോമിനേഷന് വന്നു.\nമലയാളിയല്ലാത്ത ഞാന് ആദ്യമായി അഭിനയിച്ച മലയാള സിനിമയിലെ കഥാപാത്രത്തിന് അന്തര്‍ദേശീയ തലത്തില്, പ്രത്യേകിച്ച് എന്റെ നാട്ടില് അംഗീകാരം കിട്ടുന്നു എന്നതില് കവിഞ്ഞൊരു സന്തോഷമുണ്ടോ. ശരിക്കുമതൊരു വലിയ ഭാഗ്യം തന്നെയാണ്.\nപുതിയ സിനിമകളൊന്നും ഇതുവരെ കമ്മിറ്റ് ചെയ്തിട്ടില്ല. ഡിസ്‌കഷന് നടക്കുന്നുണ്ട് . വോഹ് ലംഹേ യാദ് ആയേ എന്ന ബോളിവുഡ് മ്യൂസിക് ആല്‍ബം ഇപ്പോള് ചെയ്തു. അതൊരു ഹിറ്റ് റിഥം ആകുമെന്ന് പ്രതീക്ഷിക്കുന്നു. നല്ല സ്‌ക്രിപ്റ്റ്, ഡയറക്ടര്, ആഴത്തിലുള്ള കഥാപാത്രം ഇതിനൊക്കെയാണ് കാത്തിരിക്കുന്നത്. എല്ലാം നവല് തന്ന ഭാഗ്യങ്ങളാണ്.\nകേരളത്തെ മിസ് ചെയ്യുന്നുണ്ടോ ?\nതീര്‍ച്ചയായും. അതൊരു നൊസ്റ്റാള്‍ജിയ തന്നെയാണ്. ആലപ്പുഴയിലെ കായല്‍സവാരിയും, കപ്പയും മീന്‍കറിയുമടക്കമുള്ള സ്പൈസി ഫ്‌ളേവറുള്ള ആഹാരവും, അതിരപ്പള്ളി വെള്ളച്ചാട്ടവുമൊക്കെ ശരിക്കും വിസ്മയങ്ങളാണ്. സിനിമ പ്രൊമോഷനു വേണ്ടി വന്നപ്പോഴും ഞാന് കുറെ സ്ഥലങ്ങള് സന്ദര്‍ശിച്ചു. നവല് എന്ന ജുവല് സിനിമയുടെ ഭാഗമായതോടു കൂടി ശ്വേത മേനോനടക്കമുള്ള കുറെ നല്ല മലയാള സുഹൃത്തുക്കളെയും കിട്ടി.\nന്യൂ ഡല്‍ഹിയിലെ ആദില് ഹുസൈന്റെ വീട്ടില് പോയപ്പോള് കിട്ടിയ സ്നേഹസ്വീകരണവും മറക്കാനാവില്ല. കേരളത്തില് എന്റെ മുഖം പതിഞ്ഞ പല ഹോര്‍ഡിംഗുകള് കണ്ടതും അവിടുത്തെ പ്രെസ്സ് മീറ്റുകളും ഫോട്ടോഗ്രാഫര്‍മാരുടെ കൂട്ടവും അഭിമുഖങ്ങളുമൊക്കെ ശരിക്കും ആസ്വദിച്ചു. എനിക്ക് നല്ല ഓര്‍മ്മകള് മാത്രം തന്ന സ്ഥലമാണ് കേരളം.\nനവല് എന്ന ജുവലിലുടെ അറിയപ്പെടുന്ന അഭിനേത്രിയായി. മലയാളത്തില് നിന്ന് ഇനിയും ഓഫറുകള് വന്നാല് ?\nഞാനുമതിനാണ് കാത്തിരിക്കുന്നത്. ഒരിക്കലും പ്രതീക്ഷിക്കാതെയാണ് മലയാള സിനിമ എന്നിലേക്ക് എത്തിയത്. ഇപ്പോഴതെനിക്ക് ഒരേ സമയം അംഗീകാരവും പ്രചോദനവും ഉത്തരവാദിത്തവുമാണ്. നല്ല സിനിമകളുടെ ഭാഗമാകാനാണ് എനിക്കിഷ്ടം.\nമികച്ച തെരഞ്ഞെടുപ്പല്ലെങ്കില് ഒരുപക്ഷെ കരിയര് തന്നെ ഇല്ലാതാകും. സ്‌ക്രീന് റൈറ്റിംഗില് എനിക്കൊരു പരിചയം ഉള്ളത് കൊണ്ട് സ്‌ക്രിപ്റ്റ് സെലക്ട് ചെയ്യാനറിയാം. വേര്‍സ്റ്റാലിറ്റിയാണ് ഞാന് ഇഷ്ടപ്പെടുന്നത്. ഒരേ രീതിയിലുള്ള കഥാപാത്രങ്ങള് ഇഷ്ടപ്പെടുന്നില്ല.\nമലയാള ഭാഷ പഠിച്ചോ ?\nസത്യത്തില് മലയാളം പഠിക്കാന് ഭയങ്കര ബുദ്ധിമുട്ടാണ്. ക്രീയേറ്റീവിറ്റി ഇഷ്ടപ്പെടുന്നത് കൊണ്ട് ഞാനാ ബുദ്ധിമുട്ട് സഹിക്കാന് തീരുമാനിച്ചു. എനിക്ക് വേണ്ടി തന്നെയാണ് ഞാന് ഈ ഭാഷ പഠിച്ചത്. ഞാന് പഠിച്ച മലയാള സ്ലാങ്ങാണെങ്കില് ഏറ്റവും ബുദ്ധിമുട്ടുള്ളതുമാണ്. എങ്കിലും നവല് എന്ന കഥാപാത്രത്തെ മനസിലാക്കാന് അതെന്നെ ഒരുപാട് സഹായിച്ചു.\nനവല് തന്നത് ?\nഅന്തര്‍ദേശിയ തലത്തില് വരെ ശ്രദ്ധിക്കപ്പെടാന് ഈ സിനിമ കാരണമായി. ഇന്ത്യയില് നിന്ന് കിട്ടിയ റെക്കഗ്‌നീഷന് എന്റെ കരിയറിനെ അത്രയും സഹായിച്ചു. ലൈഫ് ഓഫ് പൈ യിലൂടെ ഹോളിവുഡിലടക്കം ശ്രദ്ധിക്കപ്പെട്ട ആദില് ഹുസൈന്, മലയാളത്തില് ശ്രദ്ധിക്കപ്പെട്ട ശ്വേതാ മേനോന്, കേരള സ്‌റ്റേറ്റ് അവാര്‍ഡ് നേടിയ അഞ്ജലി, മികച്ച അഭിനേതാവായ സുധീര് കരമന എന്നിവരടങ്ങുന്ന വലിയ ടീം എന്നിലെ അഭിനേത്രിയുടെ വളര്‍ച്ചയ്ക്ക് ഒരുപാടു സഹായിച്ചു.\nഅഭിനേത്രിയെന്ന നിലയില് ഒരു കഥാപാത്രത്തിന്റെ ആത്മാവ് തൊട്ടറിയാന് ഈ കഥാപാത്രം സഹായിച്ചു. ഒരു പെണ്‍കുട്ടിയുടെ ജീവിതത്തിലെ പല വൈകാരിക തലത്തില് കൂടിയും ഈ കഥാപാത്രം കടന്നു പോകുന്നുണ്ട്. സിനിമ കണ്ട ഏതൊരാള്‍ക്കും അത് മനസിലാക്കാനും പറ്റും. സിനിമ ചെയ്തു കഴിഞ്ഞപ്പോള് എന്തെന്നില്ലാത്ത സംതൃപ്തി കിട്ടി. അതുകൊണ്ടാണ് മറ്റാരും നിര്‍ബന്ധിക്കാഞ്ഞിട്ടും ഞാന് മലയാളം പഠിച്ചത്.\nഈ സിനിമയില് അഭിനയിച്ച ശേഷം മലയാള സിനിമകള് കാണാറുണ്ടോ ?\nചിലതൊക്കെ കണ്ടിരുന്നു. മോഹന്‍ലാല് അഭിനയിച്ച മണിച്ചിത്രത്താഴാണ് എനിക്കതില് ഏറെ ഇഷ്ടപെട്ടത്. നല്ല കഥയും മോഹന്‍ലാലടക്കമുള്ളവരുടെ മികച്ച അഭിനയവുമാണതില്.\nമലയാളസിനിമയില് അഭിനയിക്കാനെത്തിയപ്പോള് പലരും എന്നോട് ആ സിനിമ കാണുന്നത് അഭിനേത്രിയെന്ന നിലയില് ഉചിതമാകുമെന്നു പറഞ്ഞിരുന്നു. ഞാന് ഭാഗമായ ഒരു ഭാഷയിലെ കൂടുതല് സിനിമകള് കാണണമെന്നുണ്ട്. ഹിന്ദി സിനിമകളും കാണാന് ശ്രമിക്കുന്നു. ദില്‍വാലെ ദുല്‍ഹനിയ ലെ ജായേങ്കെ ആണതില് ഏറ്റവും ഇഷ്ടപെട്ടത്.\nജീവിതത്തില് അഭിമാനം തോന്നിയ നിമിഷം ?\nഈ സിനിമയ്ക്ക് അവാര്‍ഡ് കിട്ടിയ നിമിഷം തന്നെ. ഭാഷ കൊണ്ടും അഭിനയ തലം കൊണ്ടും എന്നെ കൂടുതല് വളര്‍ത്താന് ഈ കഥാപാത്രത്തിന് കഴിഞ്ഞു. ഒരു ദിവസത്തിലെ 12 മണിക്കൂര് വരെ മലയാളം പഠിക്കാന് മാറ്റി വച്ചു, അവധി ദിവസങ്ങള് ആസ്വദിക്കാതെ കഥാപാത്രത്തിനായി തയ്യാറെടുത്തു. അതൊക്കെ പൂര്‍ണ്ണതയിലെത്തിയത് ഈ അവാര്‍ഡ് കിട്ടിയപ്പോഴാണ്. ഞാന് നവല് എന്ന ജുവലില് ചെയ്ത കഥാപാത്രമായ റെയ്നഹ് ജബ്ബാരി എന്ന യഥാര്‍ത്ഥ വ്യക്തിക്ക് അവാര്‍ഡ് സമര്‍പ്പിക്കാനാണ് എനിക്കിഷ്ടം.\nഇറാനില് തന്നെ റേപ്പ് ചെയ്ത ഓഫീസറുമായുള്ള മല്‍പിടുത്തത്തില് ജീവന് ബലി നല്‍കിയ അവര്‍ക്കാണ് എന്റെ ആ അവാര്‍ഡ്. കൊല്ലപ്പെടും മുന്‍പ് തന്റെ അമ്മക്ക് വേണ്ടി റെയ്നഹ് പാടുന്ന പാട്ടാണ് എനിക്ക് ആ സിനിമയില് കൂടുതല് ടച്ച് ചെയ്തത്. ആ പാട്ടിന്റെ വരികള്‍ക്കും അവാര്‍ഡ് കിട്ടിയിരുന്നു. ഫിലിം ഫെസ്റ്റിവലില് പങ്കെടുന്നത് കൊണ്ട് സാധാരണ ജനങ്ങളിലേക്ക് ഈ സിനിമ ഇതുവരെ എത്തിയിട്ടില്ല. അതിന്റെ ഇംഗ്ലീഷ് വേര്‍ഷന് കണ്ട ശേഷം ഒരുപാട് നല്ല ഓഫറുകള് എനിക്ക് വരുന്നുണ്ട്.\nഒരു വ്യക്തിയെന്ന നിലയില് നെഗറ്റീവ് ആന്‍ഡ് പോസിറ്റീവ് വശങ്ങള് ?\nഏതൊരു കാര്യത്തിലും 100 ശതമാനം കമ്മിറ്റഡ് ആകുക എന്നതാണ് എന്റെ നെഗറ്റീവും പോസിറ്റീവും. ചില സമയങ്ങളില് അത് നല്ലതാണ്. പ്രൊഫഷനില് അതേറെ സഹായിക്കും. പക്ഷേ ഞാന് വളരെ പെട്ടെന്ന് ഒരാളെ വിശ്വസിക്കും, സ്നേഹിക്കും. ചുറ്റുമുള്ളവര് ചിലപ്പോഴത് മുതലെടുക്കും. അതുകൊണ്ടു തന്നെ ഞാന് ഇപ്പോള് മനസ്സിനെ ബാലന്‍സ് ചെയ്യാന് ശ്രമിക്കാറുണ്ട്.\nഅഭിനയ മേഖല ഇഷ്ടപ്പെട്ടു തുടങ്ങിയത് ?\nശരിക്കുമതെനിക്കറിയില്ല. നാലു വയസ്സുള്ളപ്പോള് മുതല് എനിക്കുള്ളിലെ കലാകാരി ഉണര്‍ന്നു തുടങ്ങിയിരുന്നു എന്നാണ് കേട്ടിട്ടുള്ളത്. സ്‌കൂള് പഠനകാലമാണ് അതിന് ജീവന് നല്‍കിയത്. നാലാം ഗ്രേഡില് പഠിക്കുമ്പോള് സിന്‍ഡ്രല്ലായി വേദിയിലെത്തിയത് ഇപ്പോഴും മനസ്സിലുണ്ട്.\nഎട്ടാം ഗ്രേഡില് എത്തിയപ്പോഴാണ് ഞാനത് സീരിയസ്സായി കണ്ടത്, അതായത് 14 വയസുള്ളപ്പോള്. അന്നെനിക്ക് സാന് ഡിഗോ പെര്‍ഫോമിംഗ് ആര്‍ട്ട്സ് ഹൈസ്‌കൂളില് ചേരണമെന്നുണ്ടായിരുന്നു. പക്ഷേ ഒരു പരമ്പരാഗത മിഡില് ഈസ്‌റ്റേണ് കുടുംബത്തില് വളര്‍ന്ന\nഎന്നെ ഡോക്ടര്, വക്കീല് എന്നീ പ്രൊഫഷനിലേക്ക് തിരിച്ചു വിടാനായിരുന്നു വീട്ടുകാര്‍ക്ക് ഇഷ്ടം.\nഞാന് പഠനത്തേക്കാള് പ്രാധാന്യം നല്‍കിയത് ആക്റ്റിംഗിനാണ്. അങ്ങനെ ഞങ്ങളുടെ സ്‌കൂളിലെ ഡ്രാമ ടീച്ചര് വഴി ഞാന് അഭിനയം പഠിച്ചുതുടങ്ങി. ഞാനന്ന് തിയേറ്റര് ജീവവായുവാക്കി മാറ്റിയ ഒരു ഉപകരണം പോലെയായിരുന്നു. പല വേദികളിലും ഞാനതോടെ നിറഞ്ഞു നിന്നു. അതിനു ശേഷം അമേരിക്കന് അഭിനേത്രിയും പല ഹോളിവുഡ് അഭിനേതാക്കളുടെയും പരിശീലകയുമായ സ്റ്റെല്ല അഡ്ലറിന്റെ ശിഷ്യന് ക്യാരി സ്‌കോട്ടിനൊപ്പം അഭിനയ പക്വതയുള്ള തലങ്ങള് പഠിച്ചു. അവിടെ വച്ച് ഇന്നത്തെ ഹോളിവുഡ് അഭിനേതാക്കളില് പലരും സുഹൃത്തുക്കളായി. എന്റെ കരിയര് ബ്രേക്കിന് കാരണവും അവിടുത്തെ പഠനമാണ്.\n18 വയസ്സില് ആദ്യ ടി.വി ഷോ ചെയ്തു. എങ്കിലും കരിയറിന്റെ തുടക്കത്തില് ശരിക്കും സ്ട്രഗിള് ചെയ്തു. മാതാപിതാക്കളോടുള്ള സ്നേഹവും, എനിക്ക് മുന്നില് പലതവണ കൊട്ടിയടച്ച സിനിമ വാതിലുകളുമൊക്കെ പലപ്പോഴും തളര്‍ത്തിയിട്ടുണ്ട്. അപ്പോഴൊക്കെ ആക്ടിംഗിനോടുള്ള പാഷനാണ് ശക്തി നല്‍കിയത്. നന്നായി കഷ്ടപ്പെട്ടാണ് ഒരു മുന്‍ഗാമികളുമില്ലാത്ത ഞാന് ഈ ഫീല്‍ഡില് പിടിച്ചു നിന്നത്. അത് അവസാനം വിജയത്തില് എത്തിക്കുകയും ചെയ്തു. സ്‌ക്രീന് റൈറ്റായി അവാര്‍ഡ് നേടിയതും ബി.എഫ്.എ ബിരുദം നേടിയതും മികച്ച സി\nനിമകളുടെ ഭാഗമായതുമൊക്കെ വലിയ അനുഗ്രഹങ്ങളാണ്.\nമാതാപിതാക്കള് എന്നെക്കുറിച്ചോര്‍ത്ത് ഇപ്പോള് അഭിമാനിക്കുന്നുണ്ട്. ഞാന് തെരഞ്ഞെടുത്ത വഴി ശരിയായിരുന്നു എന്നവര് സന്തോഷത്തോടെ പലരോടും പറയുന്നു. എന്റെ വലം കൈയായി, വലിയ ശക്തിയായി ഒപ്പം നില്‍ക്കുന്ന എന്റെ മാനേജറും സുഹൃത്തുമൊക്കെയായ വലേറി മാക്കഫ്റേയടക്കമുള്ളവരും ഇപ്പോഴെന്റെ ഉയര്‍ച്ചയില് ഏറെ അഭിമാനിക്കുന്ന മാതാപിതാക്കളും സഹോദരങ്ങളുമൊക്കെയാണ് ഏറ്റവും വലിയ ഭാഗ്യങ്ങള്. അവരുടെ പിന്തുണയും പ്രാര്‍ത്ഥനയുമാണ് എനിക്ക് നല്ല കഥാപാത്രങ്ങള് കിട്ടുന്നതിനുള്ള കാരണങ്ങള്.\nഹോളിവുഡില് എപ്പോഴുമെന്റെ റോള് മോഡലായ മെറില് സ്ട്രീപ്പിനൊപ്പമൊരു കഥാപാത്രം ചെയ്യണമെന്നുണ്ട്. വൈകാരികമായ കാമ്പുള്ള കഥാപാത്രമാവണമത് എന്നുണ്ട്, അതൊരുപക്ഷേ കോമിക്കല് കഥാപാത്രമാണെങ്കിലും എനിക്കവര്‍ക്കൊപ്പം വര്‍ക്ക് ചെയ്യുന്നതിഷ്ടമാണ്.\nഎന്റെ അമ്മയെയും എന്നെയും ഒരുപോലെ സ്വാധീനിച്ച ഒരു കഥ ഞാന് എഴുതിയിട്ടുണ്ട്.\nആ സിനിമ ഞാന് കേന്ദ്ര കഥാപാത്രമായി വരുന്ന രീതിയില് ചെയ്യണമെന്നുണ്ട്. മലയാളത്തില് നല്ല സംവിധായകന്റെ തിരക്കഥയില് മികച്ച കാസ്റ്റിനൊപ്പം നവലിനെപ്പോലെ ആഴത്തില് പതിയുന്ന കഥാപാത്രങ്ങള് ചെയ്യണമെന്നാണ്. മോഹന്‍ലാല്, മമ്മൂട്ടി എന്നിവര്‍ക്കൊപ്പം സിനിമ ചെയ്യണമെന്ന മോഹവും ഉണ്ട്. അതിനായി ഞാന് കാത്തിരിക്കുന്നു.


Rohit Sharma: രോഹിത് ശർമ പ്രഖ്യാപിച്ചു, പുതിയ ലക്ഷ്യം ഇതാണ്... ഇനി കരുതിയിരുന്നോളൂ!! - india vs south africa: rohit sharma waiting for overseas challenge as test opener | Samayam Malayalam\nindia vs south africa: rohit sharma waiting for overseas challenge as test opener\nരോഹിത് ശർമ പ്രഖ്യാപിച്ചു, പുതിയ ലക്ഷ്യം ഇതാണ്... ഇനി കരുതിയിരുന്നോളൂ!!\nSamayam Malayalam | Updated: 25 Oct 2019, 08:59:00 PM\nലോക ക്രിക്കറ്റിൽ ഇനി രോഹിതിന് തെളിയിക്കാനുള്ളത് അതാണ്. ടെസ്റ്റിൽ ഇന്ത്യയുടെ ഓപ്പണിങ് തലവേദനകൾ അദ്ദേഹം അവസാനിപ്പിച്ച് കഴിഞ്ഞു. ഇന്ത്യൻ ലിമിറ്റഡ് ഓവർ ഉപനായകൻ രോഹിത് ശർമ പുതിയൊരു വെല്ലുവിളി കൂടി ഏറ്റെടുക്കാൻ ഒരുങ്ങുകയാണ്.\nരണ്ട് സെഞ്ച്വറികളാണ് ദക്ഷിണാഫ്രിക്കക്ക് എതിരെ രോഹിത് നേടിയത്\nഓപ്പണറായി അരങ്ങേറ്റത്തിൽ തന്നെ അദ്ദേഹം സെഞ്ച്വറി നേടി\nഇനി പുതിയ വെല്ലുവിളിയെന്ന് താരം\nരോഹിത് ശർമ ടെസ്റ്റിൽ ആദ്യമായി ഇന്ത്യക്കായി ഓപ്പൺ ചെയ്ത ടെസ്റ്റ് സീരീസാണ് ദക്ഷിണാഫ്രിക്കക്ക് എതിരെ നടക്കുന്നത്. കൂസലില്ലാതെ ബാറ്റ് ചെയ്യുന്ന താരം ഇതിനോടകം രണ്ട് ഡബിൾ സെഞ്ച്വറികൾ നേടിക്കഴിഞ്ഞു. കഴിഞ്ഞ രണ്ട് വർഷത്തോളമായി ഇന്ത്യ ടെസ്റ്റിൽ നേരിട്ടിരുന്ന പ്രതിസന്ധിക്കാണ് ഇതോടെ വിരാമമായിരിക്കുന്നത്. മായങ്ക് അഗർവാളും രോഹിത് ശർമയും ചേരുന്ന ഓപ്പണിങ് കൂട്ടുകെട്ട് ഇനി ഇന്ത്യയെ മുന്നോട്ട് നയിക്കുമെന്ന് ഉറപ്പാണ്.\nഏകദിന ലോകകപ്പിൽ അഞ്ച് സെഞ്ച്വറിയുമായി റെക്കോർഡ്. ഓപ്പണറായി അരങ്ങേറ്റ ടെസ്റ്റ് പരമ്പരയിൽ രണ്ട് സെഞ്ച്വറിയും ഒരു ഡബിൾ സെഞ്ച്വറിയും. ടി20യിൽ വെടിക്കെട്ട് ഓപ്പണർ. നാല് ഐപിഎൽ കിരീടം നേടിയ മുംബൈ ഇന്ത്യൻസിൻെറ നായകൻ. രോഹിത് ഇനി എന്താണ് തെളിയിക്കേണ്ടത് ? ഏതായാലും പുതിയൊരു വെല്ലുവിളി ഏറ്റെടുക്കാൻ തയ്യാറാണെന്ന് അദ്ദേഹം പ്രഖ്യാപിച്ച് കഴിഞ്ഞു.\nAlso Read:Ind vs SA 3rd Test: ബൗളർമാരിലൂടെ ആധിപത്യം തുടരാൻ ഇന്ത്യ, പൊരുതാൻ ദക്ഷിണാഫ്രിക്ക\nഇന്ത്യൻ സാഹചര്യങ്ങളിൽ ടെസ്റ്റിൽ തിളങ്ങിയ രോഹിതിന് ഇനി വിദേശത്ത് ഇതേ പ്രകടനം തുടരാൻ സാധിക്കുമോ ? ഏതായാലും ആ വെല്ലുവിളി താൻ ഏറ്റെടുക്കുകയാണെന്നാണ് മൂന്നാം ടെസ്റ്റിലെ ഡബിൾ സെഞ്ച്വറിക്ക് ശേഷം രോഹിത് പറഞ്ഞത്. "ഓവർസീസ് സാഹചര്യങ്ങളിൽ മത്സരം തീർത്തും വ്യത്യസ്തമായിരിക്കും. ആ വെല്ലുവിളിക്കാണ് ഇനി ഞാൻ കാത്തിരിക്കുന്നത്," രോഹിത് പറഞ്ഞു.\nടെസ്റ്റിൽ ഓപ്പണറായി ഇറങ്ങുകയെന്നത് തന്നെ സംബന്ധിച്ചിടത്തോളം വലിയ വെല്ലുവിളി ആയിരുന്നുവെന്നും രോഹിത് പറഞ്ഞു. വെറും മുപ്പതോളം ടെസ്റ്റുകൾ മാത്രമാണ് നേരത്തെ കളിച്ചിട്ടുള്ളത്. അതിനാൽ തന്നെ കാര്യങ്ങൾ എളുപ്പമല്ലായിരുന്നുവെന്നും രോഹിത് കൂട്ടിച്ചേർത്തു.\nAlso Read:പെയ്യല്ലേ ഇപ്പോള് പെയ്യല്ലേ... മഴദൈവങ്ങളോട് അലറി രോഹിത് ശര്‍മ.. തൊട്ടടുത്ത പന്ത് സിക്‌സടിച്ച് സെഞ്ച്വറി... വീഡിയോ വൈറല്!\nഇന്ത്യൻ ക്രിക്കറ്റ് പൂരത്തിൻ്റെ ഉദ്ഘാടന മത്സരത്തിൽ ചെന്...\nടോപ് ഓര്‍ഡര് ബാറ്റിംഗും റസലിന്റെ വെടിക്കെട്ടും, ഐപിഎല്...\nമായന്തിയില്ലാത്ത ഐപിഎൽ, ഉള്ളിൽ സങ്കടമുണ്ടെന്ന് ആരാധകർ; ...\nInd vs SA 3rd Test: മൂന്നാം ദിനം തകർന്നടിഞ്ഞ് ദക്ഷിണാഫ്രിക്ക, രണ്ടാം ഇന്നിങ്സിൽ 132/8; വിജയം റാഞ്ചാനുറച്ച് ഇന്ത്യ ആര്‍ട്ടിക്കിള് ഷോ\nരോഹിത് ശർമ ഇന്ത്യ Vs ദക്ഷിണാഫ്രിക്ക rohit sharma test records rohit sharma test opener Rohit Sharma India vs South Africa\nWeb Title : india vs south africa: rohit sharma waiting for overseas challenge as test opener\nKasaragodകാസര്‍കോട് പട്ടാപകല് ഇരുചക്രവാഹനങ്ങള് മോഷണം പതിവ്... ഒടുവില് സിസിടിവിയില് കടുങ്ങി മോഷ്ടാവ്, കുപ്രസിദ്ധ മോഷ്ടാവ് നവാസ് അറസ്റ്റില്


കാഴ്ചകളുടെ ദശരഥ് | dashrath patel| dashrath patel museum| dashrath patel paintings\nDec 11, 2017, 03:51 PM IST\nഅഹമ്മദാബാദ് നവജീവന് ട്രസ്റ്റിലെ സത്യ ആര്‍ട് ഗ്യാലറിയില് നടക്കുന്ന ' റിമംബറിങ് ദശരഥ്..' എന്ന പ്രദര്‍ശനം ദശരഥ് എന്ന അസാമാന്യപ്രതിഭയുടെ കാഴ്ചകളിലൂടെയുള്ള സഞ്ചാരമാണ്\nPhoto Credit : thewire.in/ Sadanand Menon\nദശരഥ് പട്ടേലിനെ കണ്ടാല് ഒരു ഗുജറാത്തിയായി തോന്നുമായിരുന്നില്ല. ലുങ്കിയും കുര്‍ത്തയുമായിരുന്നു ഈ നഡിയാദുകാരന്റെ പതിവ് വേഷം. ഒരു തമിഴനായോ മലയാളിയായോ തോന്നും അദ്ദേഹത്തിന്റെ പൂര്‍ണകായ ചിത്രങ്ങള് കണ്ടാല്..\nഅദ്ദേഹം ഭാരതം മുഴുവന് സഞ്ചരിച്ചു. ഒരു ലക്ഷത്തോളം ഫോട്ടോകളെടുത്തു. പെയിന്റിങ്ങില് തുടങ്ങി ശില്പം, സെറാമിക്‌സ്, ഫോട്ടോഗ്രഫി എന്നിവയിലൂടെ ഡിസൈനിങ്ങിന്റെ എല്ലാ തലങ്ങളിലും എത്തിയ അസാധാരണ പ്രതിഭയായിരുന്നു ആ മനുഷ്യന് (1927-2010).ഗാന്ധിജിയുടെ മുദ്രകള് പതിഞ്ഞ അഹമ്മദാബാദ് നവജീവന് ട്രസ്റ്റിലെ സത്യ ആര്‍ട് ഗ്യാലറിയില് നടക്കുന്ന ' റിമംബറിങ് ദശരഥ്..' എന്ന പ്രദര്‍ശനം അദ്ദേഹത്തിന്റെ കാഴ്ചകളിലൂടെയുള്ള ഒരു സഞ്ചാരമാണ്.\nചെന്നൈയില് ദേബിപ്രസാദ് റോയി ചൗധരിയുടെ കീഴില് ചിത്രരചന പഠിച്ച് പാരീസില് ഉന്നത പഠനം നടത്തിയ ദശരഥ് പട്ടേല് ആകസ്മികമായാണ് ക്യാമറയില് കൈവെക്കുന്നത്. വിഖ്യാത ഫോട്ടോഗ്രാഫര് ഹെന്റി കാര്‍ട്ടര് ബ്രസന് ആണ് അതിന് വഴികാട്ടിയത്. പാരീസില് പട്ടേലിന്റെ ഒരു ചിത്രപ്രദര്‍ശനം കണ്ട ശേഷം ബ്രസന് ആ യുവാവിനോട് പറഞ്ഞു.\n'നിങ്ങള് നന്നായി കാണുന്നുണ്ട്'. ബ്രസന്റെ ക്യാമറയില് ആദ്യ ഫോട്ടോയെടുത്ത അദ്ദേഹത്തിന്റെ കലാജീവിതത്തില് പിന്നീട് പടമെടുപ്പ് ഒരു അവിഭാജ്യ ഘടകമായി. ആത്യന്തികമായി നല്ല കാഴ്ചക്കാരാനായിരുന്നു ദശരഥ് പട്ടേല്.സ്വാതന്ത്ര്യാനന്തര ഇന്ത്യയുടെ ജനജീവിതം അദ്ദേഹം ചുറ്റിക്കാണുകയും അതിനെ സര്‍ഗാത്മകമായി ആവിഷ്‌കരിക്കുകയും ചെയ്തു. രാജ്യം ആ പ്രതിഭയെ പത്മഭൂഷണ് നല്‍കി ആദരിച്ചു.\nനിശ്ചല നൃത്ത ഭംഗികള്\nഅഹമ്മദാബാദില് പട്ടേലിന്റെ സുഹൃത്തുക്കള് സംഘടിപ്പിച്ച പ്രദര്‍ശനം നൃത്തത്തെ ആസ്പദമാക്കിയാണ്. അമ്പതോളം ഫോട്ടോഗ്രാഫുകളില് ഏറെയും ചന്ദ്രലേഖയുടെയും സംഘത്തിന്റെയും നര്‍ത്തന ഭംഗികളെ ഒപ്പിയെടുക്കുന്നു. ചന്ദ്രലേഖയുടെ സെറ്റുകളുടെ ഡിസൈനര് ആയിരുന്ന ദശരഥ് അവരെ തന്റെ വിഷയവുമാക്കി. വെളിച്ചത്തെയും നിഴലിനെയും നിയന്ത്രണത്തിലാക്കിയ ഒരു കലാകാരനാണ് കാണികള്‍ക്ക് മുന്നിലും ചിത്രങ്ങള്‍ക്ക് പിന്നിലും തെളിയുന്നത്.\nകടല് പശ്ചാത്തലമായ രണ്ട് നൃത്ത ഫോട്ടോകള് ഉദാഹരണം-ലീലാവതിയും പ്രാണയും. ചുവന്ന സാരിയണിഞ്ഞ നര്‍ത്തകിമാരും ഇളംനിറത്തില് ഇരുണ്ട കടലുമാണ് ലീലാവതിയിലുള്ളത്. പ്രാണയില് നര്‍ത്തകരും കടലും ചാരനിറമാര്‍ന്നവരാണ്. ആംഗിക എന്ന ഫോട്ടോയില് കൂടിപ്പിണഞ്ഞ നീണ്ട വേരുകളുള്ള വൃക്ഷങ്ങളുടെ പശ്ചാത്തലത്തില് കരങ്ങള് ഉയര്‍ത്തിയ നര്‍ത്തകരാണുള്ളത്. പ്രകൃതിയും മനുഷ്യരും ഒത്തുചേരുന്ന അനുഭൂതിയാണ് അത് നല്‍കുക. ' ചന്ദ്രലേഖ ആന്‍ഡ് കാമദേവ' ഫോട്ടോകള് പെയിന്റിങുകളെ ഓര്‍മിപ്പിക്കും.\nമഹാബലിപുരത്തെ ശിലാശില്‍പ്പങ്ങള്‍ക്കിടയില് നൃത്തമാടുന്ന ചന്ദ്രലേഖ അനന്യമായ സൗന്ദര്യസന്ദേശമാണ്. ബസ്തറിലെ ആദിവാസികളുടെ നൃത്തമാകട്ടെ പരുക്കന് സൗന്ദര്യദര്‍ശനമാണ് സമ്മാനിക്കുക. കേരളത്തിലെ കളരിയും കഥകളിയും ഫോട്ടോകളിലുണ്ട്. കലാമണ്ഡലത്തിലെ കഥകളി പരിശീലനത്തെ ചനലത്തിന്റെ ആവിഷ്‌കാരമായാണ് ദശരഥ് നോക്കിക്കാണുന്നത്. ഫോട്ടോഗ്രാഫറുടെ സുഹൃത്ത് കൂടിയായ സദാനന്ദ് മേനോനാണ് പ്രദര്‍ശനത്തിന്റെ ക്യുറേറ്റര്.\nരണ്ട് ദശകത്തോളം ദശരഥ് പട്ടേലിന്റെ തട്ടകമായിരുന്നു അഹമ്മദാബാദിലെ നാഷണല് ഇന്‍സ്റ്റിറ്റ്യൂട്ട് ഓഫ് ഡിസൈന്. ഡിസൈന് എഡ്യുക്കേഷന്റെ ആദ്യ ഡയറക്ടറായിരുന്നു അദ്ദേഹം.പിന്നീട് വരാണസിയില് റൂറല് ഡിസൈന് സ്‌കൂള് സ്ഥാപിച്ചതു വഴി എന്.ഐ.ഡി എന്ന സങ്കല്‍പ്പത്തെ ഭാരതീയ ജനജീവിതത്തിലേക്ക് അദ്ദേഹം പറിച്ചുനട്ടു. വലിയ മേളകളുടെയും പ്രദര്‍ശനങ്ങളുടെയും ഡിസൈനര് എന്ന നിലയിലും സൗന്ദര്യാവിഷ്‌കാരത്തിന്റെ എല്ലാ വഴികളും തേടിയ കലാകാരനായിരുന്നു അദ്ദേഹം.\n' നിങ്ങളെത്തന്നെ വിസ്മയിപ്പിക്കുന്ന എന്തെങ്കിലും ചെയ്യുവാന് ശ്രമിക്കുക, അല്ലെങ്കില് എന്നും ഒരേ തരം അപ്പമുണ്ടാക്കുന്ന ' ബേക്കര്' ആയി മാറും..' അദ്ദേഹം വിദ്യാര്‍ത്ഥികളെ ഓര്‍മിപ്പിച്ചിരുന്നു. ആ പുതുമയാണ് ഈ നൃത്തചിത്രങ്ങളെയും അവിസ്മരണീയമാക്കുന്നത്. പ്രദര്‍ശനം ഡിസംബര് 24-ന് സമാപിക്കും.


ഉമ്മം - സര്‍വ്വവിജ്ഞാനകോശം\nഉമ്മം: ഇലയും പൂവും\nസോളാനേസീ സസ്യകുടുംബത്തിൽപ്പെട്ട ഒരു ഔഷധസസ്യം. ഡറ്റ്യൂറ മെറ്റൽ (Datura metal), ഡ. ഫാസ്റ്റുവോസ (D. fastuosa)എന്നീ ശാസ്‌ത്രനാമങ്ങളാൽ അറിയപ്പെടുന്നു. ഇംഗ്ലീഷിൽ ഇതിനെ "തോണ് ആപ്പിള്' എന്നുവിളിക്കുന്നു. ഈ സസ്യം ഇന്ത്യയൊട്ടുക്ക് ഈർപ്പമുള്ള വെളിപ്രദേശങ്ങളിൽ വളരുന്നു. കൂടാതെ മലയ, ആഫ്രിക്കയിലെ ഉഷ്‌ണമേഖലാപ്രദേശങ്ങള് എന്നിവിടങ്ങളിലും ഈ സസ്യം വളരുന്നതായി രേഖപ്പെടുത്തിയിട്ടുണ്ട്. ഇവയുടെ ഇലകള് വളരെച്ചെറിയ രോമങ്ങളാൽ ആവരണം ചെയ്യപ്പെട്ടിരിക്കുന്നു. ഇലകള്‍ക്ക് ത്രികോണാകൃതിയോ അണ്ഡാകൃതിയോ ആണുള്ളത്. ഇലകളുടെ അഗ്രം കൂർത്തതും ചുവട് തുല്യമല്ലാത്ത വശങ്ങളോടുകൂടിയതുമാണ്.\nഎല്ലാക്കാലത്തും ഈ സസ്യം പുഷ്‌പിക്കുമെങ്കിലും മേയ്, ജൂണ് മാസങ്ങളിലാണ് ഏറ്റവുമധികം പൂക്കള് കാണപ്പെടുക. പൂക്കള് വലുതും മനോഹരവുമാണ്. വെള്ളയോ നീലലോഹിതമോ ആയ ദളപുടം ഒറ്റയോ ഇരട്ടയോ ചിലപ്പോള് ത്രികമോ ആയിരിക്കും. ചോർപ്പിന്റെ ആകൃതിയുള്ള ദളപുടത്തിന് 16-18 സെ.മീ. നീളവും 12-13 സെ.മീ. വ്യാസവും കാണും. ഗോളാകൃതിയുള്ള കായയുടെ ഉപരിതലം മുള്ളുകള്‍കൊണ്ട് നിറഞ്ഞിരിക്കും. തന്മൂലമാണ് ഇതിനെ ഇംഗ്ലീഷിൽ തോണ് ആപ്പിള് എന്നുവിളിക്കുന്നത്. 3-4 സെ.മീ. വ്യാസമുള്ള കായ് ഒരു സമ്പുടഫലം (capsule) ആണ്. കായയോടൊപ്പംതന്നെ വളരുന്ന ഇതിന്റെ ദീർഘസ്ഥായിയായ ബാഹ്യദളം സോളാനേസീ സസ്യകുടുംബത്തിന്റെ ഒരു പ്രത്യേകതയാണ്. ഫലഭിത്തി അസമമായി പൊട്ടി ഇളം തവിട്ടുനിറത്തിലുള്ള അനവധി വിത്തുകള് പുറത്തുവരുന്നു.\nവളരെയധികം ഔഷധമൂല്യമുള്ള ഒരു സസ്യമാണിത്. ഉമ്മം പലയിനമുണ്ടെങ്കിലും എല്ലാറ്റിനും ഏതാണ്ടൊരേ ഔഷധഗുണമാണുള്ളത്. ഈ സസ്യത്തിന്റെ എല്ലാ ഭാഗങ്ങളും ലഹരിജന്യ(intoxicant)മോണ്. ബെലഡോണയ്‌ക്കു തുല്യമായ ഔഷധഗുണമാണിതിനുള്ളത്. ഈ സസ്യത്തിന്റെ ഭാഗങ്ങള് വിഷഗുണമുള്ളതും മന്ദീകാരിയുമാണ്. ഇത് ഞരമ്പുവലിക്കെതിരായും കാമോദ്ദീപകമായും വേദനാശമനകാരിയായും ഉപയോഗിക്കുന്നുണ്ട്. കുരുന്നിലകളിലും ഇളംവിത്തുകളിലും ഹയോസയിന് (hyoscine), ഹയോസയാമൈന്(hyoscyamine), അട്രാപീന് (atropine)എന്നീ വസ്‌തുക്കള് അടങ്ങിയിട്ടുണ്ട്. ആസ്‌ത്‌മ, വില്ലന്‍ചുമ, ബ്രാങ്കൈറ്റിസ് എന്നിവയ്‌ക്ക് ഉമ്മത്തിന്റെ ഇലയുണക്കി ചുരുട്ടി വലിക്കാറുണ്ട്. ഇല പിഴിഞ്ഞെടുത്ത് നീര് തൈരുമായി ചേർത്ത് ഗൊണോറിയയ്‌ക്കുള്ള ഔഷധമായി കൊടുക്കാറുണ്ട്. ഉമ്മത്തിന്റെ ഇലയിട്ട് എച്ച കാച്ചിപ്പുരട്ടിയാൽ വാതം, ശരീരവേദന എന്നിവയ്‌ക്ക് ആശ്വാസം ലഭിക്കും. വാതംകൊണ്ട് സന്ധിയിലുണ്ടാകുന്ന നീര്, ഗ്രന്ഥികളുടെ വീക്കം, വേദന എന്നിവയ്‌ക്ക് ഈ സസ്യത്തിന്റെ ഇലയരച്ച് കുഴമ്പാക്കി പുരട്ടാറുണ്ട്.\nഫലത്തിന്റെ നീര് തലയിലെ താരന് നശിപ്പിക്കുന്നതിനായി ഉപയോഗിക്കുന്നു. ഈ നീരും പുളിയും കൂടി മർദിച്ച് സ്‌തനവീക്കത്തിന് പുരട്ടാന് ഉപയോഗിക്കുന്നു. ഇതിന്റെ പൊടിച്ച വിത്ത് പല്ലുവേദനയ്‌ക്കു നല്ല ഒരു ഔഷധമാണ്. ചൈനയിൽ ഇതിന്റെ വിത്ത് ശത്രുക്കള്‍ക്ക് വിഷം കൊടുക്കാനായി ഉപയോഗിച്ചിരുന്നതായി രേഖകളുണ്ട്.\n(പി.എന്. ചന്ദ്രശേഖരന് നായർ)\n"http://web-edition.sarvavijnanakosam.gov.in/index.php?title=%E0%B4%89%E0%B4%AE%E0%B5%8D%E0%B4%AE%E0%B4%82" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 10:31, 21 ജൂണ് 2014.


രണ്ട് പെണ്മക്കളായിരുന്നു അദ്ദേഹത്തിന്റെ സമ്പത്ത്, കൊറോണ കാരണം മൂത്തമകളുടെ വിവാഹാവശ്യങ്ങള്‍ക്ക് പോലും നാട്ടിലേക്ക് പോകാന് കഴിഞ്ഞിരുന്നില്ല, ഒടുവില് പ്രവാസലോകത്ത് വെച്ച് തന്നെ മരണവും; നെഞ്ചുതകരുന്ന കുറിപ്പ്\nമലപ്പുറം: ജീവിതത്തില് ഒരിക്കല് പോലും കണ്ടിട്ടില്ലാത്തവരാണെങ്കിലും ചിലരുടെ മരണങ്ങള് നമ്മെ വല്ലാതെ നൊമ്പരപ്പെടുത്തും. അത്തരത്തിലുള്ള ഒരു മരണവാര്‍ത്തയെക്കുറിച്ച് വേദനയോടെ കുറിക്കുകയാണ് സാമൂഹിക പ്രവര്‍ത്തകകന് അഷ്‌റഫ് താമരശ്ശേരി.\nകോവിഡ് ബാധയെ തുടര്‍ന്ന് മരിച്ച മഞ്ചേരി സ്വദേശി നാരായണന് കുട്ടിയെക്കുറിച്ചാണ് അഷ്‌റഫ് താമരശ്ശേരി പറയുന്നത്. അജ്മാനിലെ സ്വര്‍ണ്ണപ്പണിക്കാരനായ നാരായണന് കുട്ടിയടക്കമുള്ളവരുടെ ജീവിതോപാധിയെ കോവിഡ് നേരത്തേ തന്നെ കടന്നാക്രമിച്ചിരുന്നു.\nമകളുടെ വിവാഹാവശ്യാര്‍ഥം നാട്ടിലേക്കു പോകാന് പോലും ചുറ്റുപാടുകള് അനുവദിച്ചിരുന്നില്ല. ഓരോ രക്ഷിതാക്കളുടെയും ജിവിതത്തിലെ ഏറ്റവും വലിയ സ്വപ്നമായിരിക്കും തന്റെ പൊന്നോമനകളുടെ സന്തോഷത്തില് പങ്കുചേരുക എന്നത്. നാരായണന് കുട്ടിയുടെ കുടുംബത്തിന് ക്ഷമയും സമാധാനവും കൈവരിക്കാനാകട്ടെയെന്ന് പ്രാര്‍ത്ഥിക്കുകയാണ്.- അഷ്‌റഫ് ഫേസ്ബുക്കില് കുറിച്ചു.\nചില മരണങ്ങള് നമ്മെ വല്ലാതെ നൊമ്പരപ്പെടുത്തും. ജീവിതത്തില് ഒരിക്കല് പോലും കണ്ടിട്ടില്ലാത്തവരായിരിക്കും. എന്നാലും ചിലരുടെ ജീവിത സാഹചര്യം അടുത്തറിയുമ്പോള് വല്ലാത്ത വേദന അനുഭവപ്പെടും. കോവിഡ് ബാധയെ തുടര്‍ന്നായിരുന്നു മഞ്ചേരി സ്വദേശിയായ സഹോദരന് നാരായണന് കുട്ടിയെ ആശുപത്രിയില് പ്രവേശിപ്പിച്ചത്.\nഇദ്ദേഹത്തിന് കാര്യമായ ശ്വാസതടസ്സം നേരിട്ടിരുന്നു. നെഗറ്റിവ് ആയെങ്കിലും കോവിഡ് നാരായണന് കുട്ടിയുടെ ശരീരത്തെ വല്ലാതെ കീഴ്‌പ്പെടുത്തിയിരുന്നു. ഇരുപത് ദിവസത്തോളമുള്ള ആശുപത്രി വാസത്തിനൊടുവില് സഹോദരന് മരണത്തിന് കീഴടങ്ങി. രണ്ട് പെണ്മക്കളായിരുന്നു ഈ പ്രവാസിയുടെ ഏറ്റവും വലിയ സമ്പത്ത്. മൂത്ത മകള്‍ക്ക് വിവാഹാന്വേഷണങ്ങള് വന്നുകൊണ്ടിരിക്കുന്ന സമയമായിരുന്നു.\nഅജ്മാനിലെ സ്വര്‍ണ്ണപ്പണിക്കാരനായ നാരായണന് കുട്ടിയടക്കമുള്ളവരുടെ ജീവിതോപാധിയെ കോവിഡ് നേരത്തേ തന്നെ കടന്നാക്രമിച്ചിരുന്നു. മകളുടെ വിവാഹാവശ്യാര്ഥം നാട്ടിലേക്കു പോകാന് പോലും ചുറ്റുപാടുകള് അനുവദിച്ചിരുന്നില്ല. ഓരോ രക്ഷിതാക്കളുടെയും ജിവിതത്തിലെ ഏറ്റവും വലിയ സ്വപ്നമായിരിക്കും തന്റെ പൊന്നോമനകളുടെ സന്തോഷത്തില് പങ്കുചേരുക എന്നത്.\nനമുക്ക് ആഗ്രഹിക്കാനും മോഹിക്കാനും മാത്രമേ കഴിയൂ. വിധി മറിച്ചാണെങ്കില് നിസ്സാരരായ നമുക്ക് എന്ത് ചെയ്യാന് കഴിയും. പ്രവാസ ലോകത്തിരുന്ന് ഇതു പോലെ സ്വപ്നം നെയ്യുന്നവരാണ് ഞാനടക്കമുള്ളവര്. നാരായണന് കുട്ടിയുടെ കുടുംബത്തിന് ക്ഷമയും സമാധാനവും കൈവരിക്കാനാകട്ടെയെന്ന് പ്രാര്‍ത്ഥിക്കുകയാണ്.\nTags: ashraf thamarasseryDeathFb PostMALAPPURAMnarayanan kutty\nഒരു വശത്ത് നിശ്ചലമായി കിടന്നുറങ്ങുന്ന രാജി, മറ്റൊരു വശത്ത് ജീവന് വേണ്ടി മല്ലിടുന്ന ഇളയ മകള്, വല്ലാത്ത അവസ്ഥ, ഇങ്ങനെ ഒരു വിധി ആര്‍ക്കും വരുത്തരുതെ; വികാരനിര്‍ഭരമായ കുറിപ്പ്\nഇരുപത് വര്‍ഷക്കാലം ഗള്‍ഫില് ചോരനീരാക്കി അധ്വാനിച്ചു, നാട്ടില് സൗകര്യങ്ങളുള്ള ഇരുനില വീട് പണിതു, അധ്വാനിക്കുവാന് വയ്യാതായപ്പോള് വീട്ടില് കയറ്റാതെ ഭാര്യയും മക്കളും; പ്രവാസിയുടെ പൊള്ളുന്ന അനുഭവം\n‘മോനേ നിനക്ക് എന്തോ ആപത്ത് വരുന്നത് പോലെ, ഞാന് മരിക്കുന്നതിന് മുമ്പ് നിന്നെ എനിക്ക് കാണണം’; പടച്ചവന് ഉമ്മായുടെ മനസ്സില് അറിയിച്ച് കൊടുത്ത് കാണും കുടുംബത്തില് ഏതോ ഒരാപത്ത് വരുന്നുവെന്ന്; 35കാരന്റെ മരണത്തില് വേദനയോടെ അഷ്‌റഫ് താമരശ്ശേരി


Police aborts plan to adbucts Jhanrkhand woman | കാറിലെത്തിയ സംഘം യുവതിയെ തട്ടിക്കൊണ്ടു പോകാന് ശ്രമം: പോലീസ് ഇടപെട്ട് നാട്ടിലേക്കയച്ചു!! - Malayalam Oneindia\nUpdated: Wed, Aug 28, 2019, 9:47 [IST]\nതലശ്ശേരി: ജാര്‍ഖണ്ഡ് സ്വദേശിനിയായ 20കാരിയെ കാറിലെത്തിയ സംഘം തട്ടിക്കൊണ്ടാനുള്ള ശ്രമം പോലീസ് പരാജയപ്പെടുത്തി. യുവതി നാട്ടിലേക്ക് പോകാന് തലശ്ശേരി റെയില്‍വേ സ്റ്റേഷനില് വരുന്നതിനിടെ കാറിലെത്തിയ സംഘം കുട്ടിമാക്കൂലില് വച്ചു തട്ടിക്കൊണ്ടു പോകാന് ശ്രമിക്കുകയായിരുന്നു. ചൊവ്വാഴ്ച രാവിലെ ഒന്‍പതോടെയാണ് സംഭവം.\nതലശ്ശേരി ഡിവൈഎസ്പി കെ വി വേണുഗോപാലിന്റെ സമയോചിതമായ ഇടപെടലില് യുവതിക്കും കുടുംബത്തിനു സുരക്ഷ നല്‍കി നാട്ടിലേക്കയച്ചു. യുവതി കുടുംബത്തോടൊപ്പം ഏറെക്കാലമായി പാനൂരിലാണ് താമസിച്ചു വരുന്നത്. യുവതിയും കുടുംബവും സഞ്ചരിച്ച വാഹനത്തെ ഐ 20കാറിലെത്തിയ സംഘം പാനൂര് മുതല് പിന്തുടര്‍ന്നെത്തുകയായിരുന്നു. സംഭവം ശ്രദ്ധയില്‍പ്പെട്ട മറ്റൊരു യാത്രക്കാരന് വിവരം പോലീസിനെ അറിയിക്കുകയായിരുന്നു.\nതുടര്‍ന്ന് ഡിവൈഎസ്പിയുടെ നിര്‍ദേശ പ്രകാരം കണ്‍ട്രോള് റൂം പൊലിസ് യുവതിയെയും കുടുംബത്തിനും സുരക്ഷയൊരുക്കി തലശ്ശേരി റെയില്‍വേ സ്റ്റേഷനിലെത്തിച്ചത്. ചൊവ്വാഴ്ച്ച രാവിലെ 9.40നുള്ള എഗ്‌മോര് എക്‌സപ്രസ് ട്രെയിനില് പെണ്‍കുട്ടിയെയും കുടുംബത്തേയും പാലക്കാടേക്ക് അയക്കുകയും ചെയ്തു. അവിടെ നിന്ന് ജാര്‍ഖണ്ഡിലേക്കുള്ള ട്രെയിനില് യാത്ര തിരിക്കും. നാട്ടിലെത്തുന്ന വരെ അവര്‍ക്ക് സുരക്ഷയൊരുക്കാനും റെയില്‍വേ പോലീസിന് നിര്‍ദേശം നല്‍കിയിട്ടുണ്ട്.\nപാനൂരിനു സമീപം ജോലി ചെയ്തിരുന്ന യുവതിയെ ഏതാനുംദിവസമായി ഈസംഘം പിന്തുടരുന്നുണ്ടെന്നാണ് പോലീസിന് ലഭിച്ച വിവരം. യുവതിയെ പിന്തുടരുന്നുണ്ടെന്നറിഞ്ഞ് നാട്ടിലേക്ക് കൂട്ടി കൊണ്ടുപോകാനായി രക്ഷിതാക്കള് തയാറാവുകയായിരുന്നു. ഇതുമായി ബന്ധപ്പെട്ട് പാനൂര് എലാങ്കോട്ടുള്ള അഞ്ച് യുവാക്കള് പൊലിസ് നിരീക്ഷണത്തിലാണ്. എലാങ്കോട് ബൈക്കിലെത്തിയ രണ്ട് യുവാക്കളും ഈ കാറില് കയറിയതായി പോലീസിന് വിവരം ലഭിച്ചിട്ടുണ്ട്. തട്ടിക്കൊണ്ടു പോകാന് ശ്രമിച്ച പ്രതികളെ പിടികൂടാന് പോലീസ് അന്വേഷണം ഊര്‍ജിതമാക്കി.\npolice woman car kannur jharkhand പോലീസ് സ്ത്രീ കാര് കണ്ണൂര് ജാര്‍ഖണ്ഡ്\nPolice aborts plan to adbucts Jhanrkhand woman


Kung Fu Hustle / കുങ് ഫു ഹസിൽ (2004) - എംസോൺ\nKung Fu Hustle / കുങ് ഫു ഹസിൽ (2004)\nApril 12, 2020 by Vishnu\nഎം-സോണ് റിലീസ് – 1505\nപോസ്റ്റർ : ഷാരൂഖ് നിലമ്പൂർ\nസംവിധാനം Stephen Chow\nജോണർ ആക്ഷൻ, കോമഡി, ഫാന്റസി\n‘നിങ്ങൾക്കും പഠിക്കാം കുംഗ് ഫു’ എന്ന 20 പൈസയ്ക്ക് കിട്ടുന്ന പുസ്തകം 10 രൂപയ്ക്ക് വാങ്ങി കാണാപ്പാഠം പഠിച്ച് സമൂഹത്തിൽ നടമാടുന്ന അക്രമത്തിനും അനീതിക്കുമെതിരെ ചെറുപ്രായത്തിൽ പോരാടാനിറങ്ങിയതാണ് സിങ്. ആദ്യത്തെ മിഷൻ തന്നെ പാളിപ്പോയി. സിങിനെ അഞ്ചെട്ട് പിള്ളേർ വളഞ്ഞിട്ട് തല്ലി. ഇവിടെ ഹീറോകൾ പച്ചപിടിക്കില്ലെന്ന് മനസ്സിലായ സിങ് വില്ലനാവാൻ തീരുമാനിച്ച് നാട് വിട്ടു. വർഷങ്ങൾക്കിപ്പുറം കോടാലി സംഘം (Axe gang) എന്ന കുപ്രസിദ്ധ ഗുണ്ടാസംഘത്തിലെ അംഗങ്ങളാണെന്ന് പറഞ്ഞ് ആളുകളെ പറ്റിച്ച് ജീവിക്കുന്നയാളായി മാറി സിങ്. അവനേക്കാൾ വലിയ ഒരു മണ്ടനെയും കൊണ്ടാണ് നടപ്പ്.\nകർമ്മഫലമാണോ കഷ്ടകാലമാണോ എന്നറിയില്ല. ഒരു ദിവസം സിങും കൂട്ടുകാരനും പറ്റിക്കാൻ വന്നത് ഉള്ളതുകൊണ്ട് ജീവിക്കുന്നവർ നിറഞ്ഞ പിഗ് സ്റ്റൈ ആലി എന്ന കോളനിയിലേക്കാണ്. ഒരു ബാർബറെ പറ്റിക്കാനാണ് അവർ നോക്കിയത്. പക്ഷേ ബാർബർ കോളനിയുടെ നടത്തിപ്പുകാരിയെ വിളിച്ചുകൊണ്ടുവന്നു. ആ പെണ്ണുമ്പിള്ള അവനെ ഓടിച്ചിട്ടടിച്ചു. കിട്ടിയതും കൊണ്ട് അവന് പോകാമായിരുന്നു, ചെയ്തില്ല. എന്റെ കൂട്ടുകാർ പുറത്തുണ്ട്, ഞാനവരെ വിളിക്കാമെന്ന് പറഞ്ഞ് ഒരു പടക്കം കത്തിച്ച് മതിലിനപ്പുറത്തേക്കെറിഞ്ഞു. അത് വന്നുവീണത് യഥാർത്ഥ കോടാലി സംഘത്തിലെ വലിയ ഒരു പുള്ളിയുടെ തലയിലാണ്. എന്താ സംഗതി എന്നറിയാൻ അയാൾ അങ്ങോട്ട് വന്നു. സത്യം പറഞ്ഞാൽ തന്റെ അന്ത്യമാണെന്ന് മനസ്സിലായ സിങ് അത് കോളനിയിലെ നടത്തിപ്പുകാരിയുടെ തലയിൽ കെട്ടിവച്ചു.\nകോളനിക്കാരെ ഒരു പാഠം പഠിപ്പിക്കാൻ വന്ന അയാൾ പിന്നെ നടു ഒടിഞ്ഞ് ഒരു ബാരലിനകത്ത് കിടക്കുന്നതാണ് കണ്ടത്. അയാൾ എങ്ങനെ അതിനകത്തെത്തി എന്ന് ആർക്കും ഒരു പിടിയുമില്ല. കോടാലി സംഘത്തിലെ ഒരുത്തനെ തൊട്ടാൽ അവർ വെറുതേ ഇരിക്കുമോ..? മുഴുവൻ കോടാലി സംഘവും അതിന്റെ തലവൻ സാക്ഷാൽ ബ്രദർ സമ്മും പാഞ്ഞെത്തി. ആരാ തന്റെ വലംകയ്യിനെ ബാരലിനകത്തേക്ക് ഇട്ടതെന്ന് അറിയാൻ ഒരു കുടുംബത്തെ പച്ചയ്ക്ക് കൊളുത്താൻ അയാൾ ഉത്തരവിട്ടു. പക്ഷേ അതിനുമുമ്പ് കാരണക്കാരനായ അവിടത്തെ ചുമട്ടുതൊഴിലാളി കുറ്റമേറ്റുകൊണ്ട് മുന്നോട്ട് വന്നു. അയാളെ കൊല്ലാൻ കോടാലി സംഘം പാഞ്ഞടുത്തു. പക്ഷേ ഒന്ന് തൊടാൻ പോലും അവർക്കായില്ല. അയാളെ രക്ഷിക്കാൻ സാധാരണ ഒരു തയ്യൽക്കാരനും ഹോട്ടലുടമയും വന്നു. ജോൺ വിക്ക്, റോബർട്ട് മക് കാൾ (ദി ഈക്വലൈസർ) എന്നിവരെ പോലെ ഒതുങ്ങി ജീവിക്കുന്നവരായിരുന്നു ആ മൂവരും. അവർ കോടാലി സംഘത്തെ ഫൂട്ട് ബോൾ അടിക്കുന്ന പോലെ (അക്ഷരാർത്ഥത്തിൽ) അടിച്ച് തെറിപ്പിച്ചു. ഇത്രയും ഫെയ്മസ്സായ കോടാലി സംഘം വെറും കോളനിക്കാരിൽ നിന്ന് അടികൊണ്ടോടിയത് നാണക്കേടാണെന്ന് അറിയാവുന്ന ബ്രദർ സം, അവരെയും ആ കോളനിക്കാരെയും ഒരു പാഠം പഠിപ്പിക്കാൻ ഓരോരോ വഴികൾ കണ്ടെത്തുകയാണ്.\nFiled Under: Action, Cantonese, Comedy, Fantasy Tagged: Vimal K Krishnankutty


ഇനി എല്ലാ ദിവസം ടെന്നീസ് മിസ് ചെയ്യും, ടെന്നീസിനായി ജീവിതം സമര്‍പ്പിച്ചപ്പോള്, ടെന്നീസ് എനിക്കൊരു ജീവിതം തന്നു: വിരമിക്കല് കുറിപ്പുമായി മരിയ ഷറപ്പോവ -\nHome SPORTS ഇനി എല്ലാ ദിവസം ടെന്നീസ് മിസ് ചെയ്യും, ടെന്നീസിനായി ജീവിതം സമര്‍പ്പിച്ചപ്പോള്, ടെന്നീസ് എനിക്കൊരു ജീവിതം തന്നു: വിരമിക്കല് കുറിപ്പുമായി മരിയ ഷറപ്പോവ\nമോസ്‌കോ: അഞ്ച് തവണ ഗ്രാന്‍സ്ലാം കിരീടം സ്വന്തമാക്കി മരിയ ഷറപ്പോവ ടെന്നീസ് കോര്‍ട്ടില് നിന്ന് വിടവാങ്ങല് പ്രഖ്യാപിച്ചു. 2005ല് ഷറപ്പോവ ഒന്നാം റാങ്കിങ്ങില് എത്തിയിരുന്നു. ഏഴാം വയസിലാണ് മരിയ ഷറപ്പോവ ടെന്നീസിലേക്ക് ചുവടുവെക്കുന്നത്. എന്റെ ജീവിതം ടെന്നിസിനായി സമര്‍പ്പിച്ചപ്പോള്, ടെന്നിസ് എനിക്കൊരു ജീവിതം തന്നു’ എന്ന് തന്റെ വിരമിക്കല് കുറിപ്പില് ഷറപ്പോവ കുറിച്ചു.\nതാന് വിമരിക്കുന്നതോടെ എല്ലാ ദിവസം ടെന്നീസ് മിസ് ചെയ്യുമെന്നും താരം കുറിക്കുന്നു. പുലര്‍ച്ചെയുള്ള എഴുന്നേല്‍ക്കല്, ഷൂവിന്റെ ഇടതു ലെയ്സ് ആദ്യം കെട്ടുന്നത്, കളി തുടങ്ങും മുന്‍പ് കോര്‍ട്ടിന്റെ ഗേറ്റ് പൂട്ടിയിടുന്നത്. ദിവസവുമുള്ള എന്റെ പരിശീലനവും ഞാന് മിസ് ചെയ്യും. എന്റെ ടീമിനെയും പരിശീലകരെയും ഞാന് മിസ് ചെയ്യും.\nപരിശീലന സമയത്ത് കോര്‍ട്ടിനടുത്തുള്ള ബെഞ്ചില് എന്റെ അച്ഛനോടൊപ്പം ചെലവഴിക്കുന്ന നിമിഷങ്ങള് മിസ് ചെയ്യും. ജയിച്ചാലും തോറ്റാലും മത്സരശേഷമുള്ള ഹസ്തദാനവും, അറിഞ്ഞോ അറിയാതെയെ എന്നിലെ ഏറ്റവും മികച്ചത് പുറത്തെടുക്കാന് പ്രചോദിപ്പിച്ച സഹകളിക്കാരെയും എനിക്ക് മിസ് ചെയ്യും’ എന്നും ഷറപ്പോവ തന്റെ വിരമിക്കല് കുറിപ്പില് കുറിച്ചു.\nഅതേസമയം ഏറെ വിവാദം നിറഞ്ഞതായിരുന്നു ഷറപ്പോവയുടെ കരിയര്. 2016 ല് ഉത്തേജകമരുന്ന് ഉപയോഗിച്ചതിന്റെ പേരില് നേരിടുന്ന താരത്തിന് രണ്ട് വര്‍ഷത്തെ വിലക്ക് ലഭിച്ചിരുന്നു. പിന്നീട് വിലക്കില് ഇളവു വരുത്തി. നിരോധിത മരുന്നായ മെല്‍ഡോണിയം ഉപയോഗിച്ചുവെന്ന് കണ്ടെത്തിയതിനെ തുടര്‍ന്നാണ് ഷറപ്പോവയെ വിലക്കിയിരുന്നത്.\nഎന്നാല് ഹൃദ്രോഗത്തിന് നല്‍കുന്ന മരുന്നായ മെല്‍ഡോണിയം താന് 2006 മുതല് ഉപയോഗിച്ച് വരുന്നതാണെന്നും 2016 ജനുവരി ഒന്നുമുതലാണ് ഇത് നിരോധിച്ചതെന്നും ഷറപോവ വ്യക്തമാക്കിയിരുന്നു. സച്ചിന് ടെണ്ടുല്‍ക്കറെ അറിയില്ലെന്ന മരിയ ഷറപ്പോവയുടെ പരാമര്‍ശവും മരിയയുടെ ഫേസ്ബുക്ക് പേജില് സച്ചിന് ആരാധകര് അസഭ്യവാക്കുകള്‍കൊണ്ട് ആഘോഷിച്ചതും വാര്‍ത്തയായിരുന്നു.


ഏകദേശം എല്ലാ ബ്ലോഗ് സേവനത്തിലെയും നിങ്ങളുടെ ഫോട്ടോകളും വീഡിയോകളും പങ്കിടുന്നതിനെ Windows Live Writer എളുപ്പമാക്കുന്നു. Writer ഉപയോഗിച്ച്, നിങ്ങളുടെ ബ്ലോഗിലേക്ക് ചേര്‍ക്കുന്ന എല്ലാത്തിന്റെയും തിരനോട്ടം കാണാന് കഴിയും, മാത്രമല്ല പ്രസിദ്ധീകരിക്കുന്നതിന് മുമ്പ് ഫോണ്ടുകള്, സ്പെയ്സിംഗ്, നിറം, ഇമേജുകള് എല്ലാം കാണാനും കഴിയും. നിങ്ങളുടെ ബ്ലോഗില് ഫോട്ടോകളും വീഡിയോകളും മികച്ച രീതിയില് കാണുന്നതിന് ഇത് വേഗത്തിലും എളുപ്പത്തിലുമാക്കുന്നു. നിങ്ങള്‍ക്ക് ആവശ്യമുള്ള ശൈലി തിരഞ്ഞെടുത്ത്—ഒരു ഫോട്ടോ ആല്‍ബം സൃഷ്ടിക്കാന് പോലും നിങ്ങള്‍ക്ക് കഴിയും, Writer ബാക്കിയെല്ലാം നോക്കിക്കൊള്ളും. Writer ഇതിനകം തന്നെ ഉപയോഗപ്രദമായ സവിശേഷതകളാല് പാക്കുചെയ്തിരിക്കുന്നു, പക്ഷേ നിങ്ങള് പരീക്ഷണങ്ങള് നടത്താന് താല്‍പ്പര്യപ്പെടുന്നെങ്കില്, ഇതിലധികവും ചെയ്യാന് നിങ്ങളെ സഹായിക്കുന്നതിന് എല്ലാ തരത്തിലുമുള്ള പ്ലഗ്-ഇന്നുകള് നിങ്ങള്‍ക്ക് ചേര്‍ക്കാനാകും.\nWindows Live Writer എന്നത് Windows Live Essentials ന്റെ ഭാഗമാണ്, അതില് Windows Live Messenger, Mail, Writer, Photo Gallery, Family Safety, Toolbar, Movie Maker, Outlook Connector, Office Live Add-in, Microsoft Silverlight എന്നിവ അടങ്ങിയിരിക്കുന്നു.\nകുറിപ്പ്: ഡൌണ്‍ലോഡ് ചെയ്യുക ക്ലിക്ക് ചെയ്യുന്നതിലൂടെ അര്‍ത്ഥമാക്കുന്നത് Microsoft സേവന ഉടമ്പടിയും , സ്വകാര്യതാ പ്രസ്താവനയും നിങ്ങള് അംഗീകരിക്കുന്നു എന്നാണ്. ഡൌണ്‍ലോഡില് നിങ്ങള്‍ക്ക് ഇതിനകമുള്ള Windows Live പ്രോഗ്രാമുകളിലേയ്ക്കുള്ള അപ്‌ഡേറ്റുകള് അടങ്ങിയിരിക്കാം. ഇവയിലേയ്ക്കും മറ്റ് Microsoft പ്രോഗ്രാമുകളിലേയ്ക്കുമുള്ള അപ്‌ഡേറ്റുകള് നിങ്ങള്‍ക്ക് Microsoft Update എന്നതില് നിന്ന് ലഭിക്കും. ഈ സോഫ്റ്റ്‌വെയര് ചില അപ്‌ഡേറ്റുകള് സ്വപ്രേരിതമായി ഡൌണ്‍ലോഡ് ചെയ്യുകയും ഇന്‍സ്റ്റാള് ചെയ്യുകയും ചെയ്യാം. കൂടുതലറിയുക\nഓപ്പറേറ്റിംഗ് സിസ്റ്റം: സേവന പാക്ക്2ഉള്ള Windows XP (32-ബിറ്റ് പതിപ്പ് മാത്രം), Windows Vista (32-ബിറ്റ് അല്ലെങ്കില് 64-ബിറ്റ് പതിപ്പുകള്), Windows7(32-ബിറ്റ് അല്ലെങ്കില് 64-ബിറ്റ് പതിപ്പുകള്), അല്ലെങ്കില് Windows Server 2008.\nകുറിപ്പ്: Windows XP യില് Windows Live Movie Maker പിന്തുണയ്ക്കില്ല.\nപ്രോസസ്സര്: 1 GHz അല്ലെങ്കില് Windows 7അല്ലെങ്കില് Windows Vista യ്ക്കായുള്ള ഉയര്‍ന്നത്; 800 MHz അല്ലെങ്കില് Windows XP യ്ക്കായുള്ള ഉയര്‍ന്നത്.\nമെമ്മറി: Windows7അല്ലെങ്കില് Windows Vista യ്ക്കായുള്ള RAM ന്റെ : 512 MB; 128 MB Windows XP യ്ക്കായി (256 MB അല്ലെങ്കില് കൂടുതല് ശുപാര്‍ശിതം).\nമിഴിവ്: കുറഞ്ഞത് 1024 x 768\nഇന്റര്‍നെറ്റ് കണക്ഷന്: ഇന്റര്‍നെറ്റ് പ്രവര്‍ത്തനക്ഷമതയ്ക്ക് ഡയല്-അപ്പ് അല്ലെങ്കില് ബ്രോഡ്ബാന്റ് ഇന്റര്‍നെറ്റ് ആക്സസ്സ് (പ്രത്യേകമായി നല്‍കിയിരിക്കുന്നു). പ്രാദേശികമോ ദീര്‍ഘ-ദൂര നിരക്കുകള് ബാധകമായേക്കാം.\nബ്രൌസര്: Windows Live Toolbar ന് Microsoft Internet Explorer 6, Internet Explorer 7, അല്ലെങ്കില് Internet Explorer 8 ആവശ്യമുണ്ട്.\nഗ്രാഫിക്സ് അല്ലെങ്കില് വീഡിയോ കാര്‍ഡ്: Windows Live Movie Maker ന് DirectX 9.0 അല്ലെങ്കില് ഉയര്‍ന്നതോ, Shader Model 2.0 അല്ലെങ്കില് ഉയര്‍ന്നതോ പിന്തുണയ്ക്കുന്ന ഒരു വീഡിയോ കാര്‍ഡ് ആവശ്യമുണ്ട്.\nഅധിക ആവശ്യകതകള്: ഇനിപ്പറയുന്ന ഘടക്കം Windows Live Writer ന് ആവശ്യമാണ്, മാത്രമല്ല അത് ഇതിനകം നിങ്ങളുടെ കമ്പ്യൂട്ടറില് ഇല്ലെങ്കില് നിങ്ങള്‍ക്കായി ഇന്‍സ്റ്റാളുചെയ്തേക്കാം:\nMicrosoft .NET Framework 2.0 അല്ലെങ്കില് അതിലും ഉയര്‍ന്നത്*\n* Windows7അല്ലെങ്കില് Windows Vista എന്നതില് ഇന്‍സ്റ്റാളുചെയ്യുമ്പോള് ആവശ്യമില്ല.\nWindows Live ഉല്‍പ്പന്നങ്ങള് ഇന്‍സ്റ്റാള് അല്ലെങ്കില് അണ്‍ഇന്‍സ്റ്റാള് ചെയ്യുന്നതിന്, നിങ്ങള്‍ക്ക് കമ്പ്യൂട്ടറില് അഡ്മിനിസ്ട്രേറ്റര് അവകാശങ്ങള് ഉണ്ടായിരിക്കണം.\nഡൌണ്‍ലോഡ് ആരംഭിക്കുന്നതിന് ഈ പേജിലെ ഡൌണ്‍ലോഡ് ചെയ്യുക ബട്ടണ് ക്ലിക്കുചെയ്യുക, അല്ലെങ്കില് ഭാഷ മാറ്റുക ഡ്രോപ്പ്-ഡൌണ് പട്ടികയില് നിന്നും മറ്റൊരു ഭാഷ തിരഞ്ഞെടുത്ത് മാറ്റുകക്ലിക്കുചെയ്യുക.\nഅവിടെ ഒരു സുരക്ഷ സന്ദേശത്തില് ലിസ്റ്റുചെയ്തിരിക്കുന്ന ഒരു കമ്പനി അല്ലെങ്കില് പ്രസാധകനെ കാണും, കമ്പനിയുടെ പേര് Microsoft Corporation ആണെന്ന് ഉറപ്പാക്കുക. അങ്ങനെയാണെങ്കില് പ്രവര്‍ത്തിപ്പിക്കുക, തുടരുക, അല്ലെങ്കില് അനുവദിക്കുക എന്നിവ ക്ലിക്കുചെയ്യുന്നത് സുരക്ഷിതമാണ്.\nഇന്‍സ്റ്റാളര് തുറക്കും. നിങ്ങള് ഇന്‍സ്റ്റാള്* ചെയ്യാന് താല്‍പ്പര്യപ്പെടുന്ന പ്രോഗ്രാമുകള് തിരഞ്ഞെടുക്കുക, തുടര്‍ന്ന് അടുത്തത് ക്ലിക്കുചെയ്യുക.\n*നിങ്ങള് ഇതുവരെയും ഏറ്റവും പുതിയ പതിപ്പ് പതിപ്പുകള് ഇല്ലെങ്കില് മുമ്പ് ഇന്‍സ്റ്റാളുചെയ്ത Windows Live പ്രോഗ്രാമുകളും അപ്ഡേറ്റുചെയ്യപ്പെടും.\nഇരുന്ന് അല്‍പ്പം വിശ്രമിക്കൂ, അല്ലെങ്കില് കാത്തിരിക്കുന്ന സമയത്ത് കമ്പ്യൂട്ടറില് മറ്റെന്തെങ്കിലും ചെയ്യുക. ഇന്‍സ്റ്റാളേഷന് ഒരു ബ്രോഡ്ബാന്‍ഡ് കണക്ഷനില് കുറച്ച് മിനിറ്റില് കൂടുതല് എടുക്കാന് പാടില്ല.\nഅത് ചെയ്തുകഴിഞ്ഞാല്, ആരംഭ മെനുവിലെ Windows ല് Windows Live ഫോള്‍ഡറില് നിങ്ങള് പുതിയ പ്രോഗ്രാമുകള് കണ്ടെത്തും.\nWindows Live Essentials എന്നതിനെക്കുറിച്ച് കൂടുതലറിയുക\nസിസ്റ്റം ആവശ്യകതകളും റിലീസ് കുറിപ്പുകളും


കേരളത്തില് പ്രതീക്ഷിച്ചത് അഞ്ച് സീറ്റ്, എന്തുകൊണ്ട് തോറ്റെന്ന് പരിശോധിച്ചില്ല; ബിജെപി കേന്ദ്ര നേതൃത്വത്തിന് അതൃപ്തി - Newsrupt\nBJP June 6, 2021\nകേരളത്തില് പ്രതീക്ഷിച്ചത് അഞ്ച് സീറ്റ്, എന്തുകൊണ്ട് തോറ്റെന്ന് പരിശോധിച്ചില്ല; ബിജെപി കേന്ദ്ര നേതൃത്വത്തിന് അതൃപ്തി\nന്യൂഡല്‍ഹി: നിയമസഭ തെരഞ്ഞെടുപ്പില് കേരളത്തിലെ തിരിച്ചടിയില് നിരാശ പരസ്യപ്പെടുത്തി ബിജെപി ദേശീയ നേതൃത്വം. അഞ്ചുസീറ്റുകളില് വിജയം പ്രതീക്ഷിച്ചു. എന്നാല് സംസ്ഥാനത്ത് പാര്‍ട്ടി തകര്‍ന്നടിയുകയാണുണ്ടായത്. പരാജയം വിലയിരുത്താന് കേരള നേതൃത്വം ശ്രമിക്കുന്നില്ലെന്നുമുള്ള അതൃപ്തി ദേശീയ നേതാക്കള്‍ക്കടക്കമുണ്ടെന്നാണ് റിപ്പോര്‍ട്ടുകള്.\nഡല്‍ഹിയില് തുടരുന്ന ബിജെപി നേതൃയോഗത്തിന് ശേഷം പാര്‍ട്ടിയിലും കേന്ദ്ര മന്ത്രിസഭയിലും അഴിച്ചുപണിയുണ്ടായേക്കുമെന്ന് ഏഷ്യാനെറ്റ് ന്യൂസ് റിപ്പോര്‍ട്ട് ചെയ്യുന്നു. ബംഗാളിലെ കനത്ത തിരിച്ചടി പാര്‍ട്ടിയുടെ പ്രതീക്ഷകളെ തകര്‍ത്തു. കേരളത്തില് അഞ്ചു സീറ്റ് വരെ പ്രതീക്ഷിച്ചിടത്ത് ഒരിടത്തുപോലും ജയിക്കാനായില്ല. വിജയസാധ്യതയുള്ള സീറ്റുകളില് നല്ല പ്രകടനം ഉണ്ടായില്ലെന്നുമുള്ള വിമര്‍ശനം ബിജെപി ജനറല് സെക്രട്ടറിമാരുടെയും സംസ്ഥാനങ്ങളുടെ ചുമതലയുള്ള നേതാക്കളുടെയും യോഗത്തിലുണ്ടായി.\nഉത്തര്‍പ്രദേശ്, ഉത്തരാഖണ്ഡ്, പഞ്ചാബ് സംസ്ഥാനങ്ങള് തെരഞ്ഞെടുപ്പിനെ നേരിടാനിരിക്കെ പാര്‍ട്ടിയിലും സര്‍ക്കാരിലുമൊക്കെ അഴിമതിച്ചുപണി വേണമെന്ന അഭിപ്രായവും ഉയരുന്നിട്ടുണ്ട. ബിജെപി പാര്‍ലമെന്ററി ബോര്‍ഡിലെ അഞ്ച് അംഗങ്ങളുടെ ഒഴിവ് നികത്തുകയും തെരഞ്ഞെടുപ്പ് സംസ്ഥാനങ്ങളില് കൂടുതല് കാര്യപ്രാപ്തിയുള്ള നേതാക്കളെ കൊണ്ടുവരണമെന്നും യോഗത്തില് നിര്‍ദ്ദേശമുണ്ട്. പരാജയം നേരിട്ട സംസ്ഥാനങ്ങളില് നേതൃത്വത്തിലും സംഘടന ചുമതലയിലും മാറ്റങ്ങള് വന്നേക്കും.\nAlso Read: കൊടകര കുഴല്‍പണം: കെ സുരേന്ദ്രനെ പിന്തുണച്ച് ബിജെപി; വളഞ്ഞിട്ട് ആക്രമിക്കുകയാണെന്ന് കുമ്മനം, ‘ബിജെപിയോട് മാത്രമാണ് ഈ വിവേചനം’, നിശബ്ദനായി സുരേന്ദ്രന്\nകേരളത്തിന്റെ സംഘടന ചുമതലയുള്ള ബിഎല് സന്തോഷ് മാറിയേക്കും. ബംഗാളിന്റെ ചുമതലയുള്ള നേതാക്കളിലും മാറ്റങ്ങള് വരും.\nകേന്ദ്ര മന്ത്രിസഭയില് ചിലരെ ഒഴിവാക്കി പുതു മുഖങ്ങളെ ഉള്‍പ്പെടുത്താനും സാധ്യതയുണ്ട്. പാര്‍ലമെന്റിന്റെ വര്‍ഷകാല സമ്മേളനത്തിന് മുമ്പ് മന്ത്രിസഭ പുനഃസംഘടന ഉണ്ടായേക്കും.\nBJPKerala Election 2021


പോസ്റ്റിലിരുന്ന് ജോലി ചെയ്യവേ ജീവനക്കാരന് ഷോക്കേറ്റ് മരിച്ചു; കെഎസ്ഇബി ഓഫീസ് ഉപരോധിച്ച് നാട്ടുകാര് | kseb employee died of shock while working\nപോസ്റ്റിലിരുന്ന് ജോലി ചെയ്യവേ ജീവനക്കാരന് ഷോക്കേറ്റ് മരിച്ചു; കെഎസ്ഇബി ഓഫീസ് ഉപരോധിച്ച് നാട്ടുകാര്\nTrivandrum, First Published 6, Oct 2020, 8:33 PM\nമരിച്ച സുനിലിന്‍റെ മൃതദേഹവുമായി നെയ്യാറ്റിൻകര കെഎസ്ഇബി അസി. എഞ്ചിനീയറുടെ ഓഫീസ് ഉപരോധിച്ചു. കരാർ ജീവനക്കാരനായ സുനിലിന്‍റെ മരണത്തിന്‍റെ ഉത്തരവാദിത്തം കെഎസ്ഇബി ഏറ്റെടുക്കണമെന്നും നഷ്ടപരിഹാരം നൽകണമെന്നും ആവശ്യപ്പെട്ടായിരുന്നു ഉപരോധം.\nതിരുവനന്തപുരം: നെയ്യാറ്റിൻകര പത്താംകല്ലിൽ പോസ്റ്റിന് മുകളിരുന്ന് ജോലി ചെയ്യവേ ജീവനക്കാരന് ഷോക്കേറ്റ് മരിച്ച സംഭവത്തിൽ നാട്ടുകാരുടെ പ്രതിഷേധം. മരിച്ച സുനിലിന്‍റെ മൃതദേഹവുമായി നെയ്യാറ്റിൻകര കെഎസ്ഇബി അസി. എഞ്ചിനീയറുടെ ഓഫീസ് ഉപരോധിച്ചു. കരാർ ജീവനക്കാരനായ സുനിലിന്‍റെ മരണത്തിന്‍റെ ഉത്തരവാദിത്തം കെഎസ്ഇബി ഏറ്റെടുക്കണമെന്നും നഷ്ടപരിഹാരം നൽകണമെന്നും ആവശ്യപ്പെട്ടായിരുന്നു ഉപരോധം.\nഷോക്കേറ്റ് മരിക്കാനുളള സാഹചര്യത്തെ കുറിച്ച് അന്വേഷണം നടത്തണമെന്നും സമരക്കാർ ആവശ്യപ്പെട്ടു. സുനിൽ കെഎസ്ഇബിയിൽ ജോലി ചെയ്തെന്ന് തെളിയിക്കുന്ന സ്ലിപ്പ് നൽകാൻ ഉദ്യോഗസ്ഥർ വിസമ്മതിച്ചിരുന്നു. സ്ലിപ്പ് നൽകയതിനെ തുടർന്നാണ് സമരം അവസാനിപ്പിച്ചത്.\nLast Updated 6, Oct 2020, 8:33 PM


ശബരിമല: കനത്ത സുരക്ഷ തീർഥാടകരുടെ വരവിനെ ബാധിക്കുന്നതായി സൂചന|tight security in sabarimala affects devotee flow– News18 Malayalam\nശബരിമല: കനത്ത സുരക്ഷ തീർഥാടകരുടെ വരവിനെ ബാധിക്കുന്നതായി സൂചന\nശബരിമല: മകരവിളക്കിന് മണിക്കൂറുകൾ മാത്രം ബാക്കിനിൽക്കെ ശബരിമലയിൽ തീർഥാടകരുടെ വരവിൽ വൻ കുറവുള്ളതായി റിപ്പോർട്ട്. കഴിഞ്ഞ ദിവസം വൈകിട്ട് അഞ്ച് മണിവരെ ഔദ്യോഗിക കണക്ക് പ്രകാരം 44,100 തീർഥാടകർ മാത്രമാണ് പമ്പ വഴി ശബരിമലയിലേക്ക് കടന്നുപോയത്. മുൻവർഷങ്ങളെ അപേക്ഷിച്ച് ഏറ്റവും കുറവ് തീർഥാടകരാണ് ജനുവരി 12ന് ശബരിമലയിലെത്തിതയതെന്നാണ് റിപ്പോർട്ട്. സാധാരണഗതിയിൽ ഈ ദിവസങ്ങളിൽ മകരജ്യോതി കാണുന്നതിനായി വിവിധ കേന്ദ്രങ്ങളിൽ തീർഥാടകർ തമ്പടിക്കാറുണ്ട്. എന്നാൽ ഇത്തവണ തമ്പടിക്കുന്ന തീർഥാടകരുടെ എണ്ണത്തിലും കുറവുണ്ടെന്നാണ് റിപ്പോർട്ട്. മണ്ഡലകാലത്തിന്‍റെ അവസാന ദിവസങ്ങളിൽ വീണ്ടും യുവതി പ്രവേശനവും സംഘർഷവും ഉണ്ടായേക്കാമെന്നതിനാലാണ് തീർഥാടകരുടെ വരവ് കുറയാനിടയാക്കുന്നതെന്ന് സൂചനയുണ്ട്.\nമണ്ഡലകാലത്തെ തുടക്കത്തിലുണ്ടായ സംഘർഷ പരമ്പര തീർഥാടകരുടെ വരവിനെ ബാധിച്ചിരുന്നു. എന്നാൽ പിന്നീട് തീർഥാടകരുടെ എണ്ണം നല്ല രീതിയിൽ വർധിച്ചിരുന്നു. ചില ദിവസങ്ങളിൽ ഒരു ലക്ഷത്തിലേറെ തീർഥാടകർ ശബരിമലയിൽ എത്തുകയും ചെയ്തിരുന്നു. എന്നാൽ ജനുവരി രണ്ടിന് ബിന്ദു, കനകദുർഗ എന്നിവർ ശബരിമലയിലെത്തി ദർശനം നടത്തിയതിന് ശേഷം തീർഥാടകരുടെ എണ്ണത്തിൽ കുറവുണ്ടായി. കഴിഞ്ഞ ദിവസങ്ങളിൽ വളരെ കുറവ് തീർഥാടകർ മാത്രമാണ് ശബരിമലയിലെത്തിയത്. സാധാരണഗതിയിൽ മകരവിളക്ക് അടുക്കുമ്പോൾ ശബരിമലയിലെ തിരക്ക് നിയന്ത്രണാതീതമാകാറുണ്ട്.\nമകരജ്യോതി ദർശനത്തിന്റെ പ്രധാന കേന്ദ്രമായ പാണ്ടിത്താവളത്തിൽ പർണശാലകൾ ഉയർന്നിട്ടുണ്ട്. എന്നാൽ മുൻവർഷങ്ങളെ അപേക്ഷിച്ച് പാണ്ടിത്താവളത്തിൽ എത്തിയ തീർഥാടകരുടെ എണ്ണം തീരെ ക്കുറവാണ്. കഴിഞ്ഞ സീസണിൽ പാണ്ടിതാവളത്തിൽ നിറയെ പർണശാലകളായിരുന്നു. എന്നാൽ ഇത്തവണ തീർഥാടകർ കുറഞ്ഞതോടെ പർണശാലകളും ശുഷ്കമായി. തീർഥാടകരിൽ ഭൂരിഭാഗവും ഇതര സംസ്ഥാനക്കാരാണ്.\nമകരവിളക്ക് ദിവസം ലക്ഷകണക്കിന് തീർഥാടകരെ ഉൾക്കൊള്ളുന്നതിനുള്ള സുരക്ഷാക്രമീകരണമാണ് ഒരുക്കിയിട്ടുള്ളതെന്ന് പൊലീസ് പറയുന്നു. ഇതിനോടകം ആറായിരത്തോളം പൊലീസുകാരെയാണ് ശബരിമലയിലും പരിസരപ്രദേശനങ്ങളിലുമായി വിന്യസിച്ചിട്ടുള്ളത്. കൊല്ലം, പത്തനംതിട്ട ജില്ലകളിലെ കൂടുതൽ പൊലീസ് ഉദ്യോഗസ്ഥരെ ശബരിമലയിൽ എത്തിച്ചിട്ടുണ്ട്. മകരവിളക്ക് സമയത്ത് തിക്കിലും തിരക്കിലുംപെട്ട് അപകടസാധ്യതയുള്ളതിനാൽ അതീവജാഗ്രതയിലാണ് പൊലീസ്.


കോവിഡിന് പ്രതിരോധം തീര്‍ത്ത് മലപ്പുറം ജില്ലയും;ഒന്‍പത് കേന്ദ്രങ്ങളിലായി വാക്സിന് വിതരണം ആരംഭിച്ചു - malabarinews.com\nMalappuram district has also started vaccination against the virus and has started distribution of the vaccine at nine centers\nNo Comments on കോവിഡിന് പ്രതിരോധം തീര്‍ത്ത് മലപ്പുറം ജില്ലയും;ഒന്‍പത് കേന്ദ്രങ്ങളിലായി വാക്സിന് വിതരണം ആരംഭിച്ചു\nമലപ്പുറം:കോവിഡ് 19 വ്യാപനം ആശങ്കയായി തുടരുമ്പോള് പ്രതിരോധവുമായി മലപ്പുറം ജില്ലയും. പ്രധാന മന്ത്രി നരേന്ദ്ര മോദി വീഡിയോ കോണ്‍ഫറന്‍സിലൂടെ വാക്സിന് വിതരണത്തിന്റെ ഉദ്ഘാടനം നിര്‍വഹിച്ചതോടെ ജില്ലയില് ഒന്‍പത് കേന്ദ്രങ്ങളിലായി കോവിഷീല്‍ഡ് വാക്സിന് കുത്തിവെപ്പ് ആരംഭിച്ചു. ആദ്യ ദിവസം ആരോഗ്യ പ്രവര്‍ത്തകര്‍ക്കാണ് പ്രതിരോധ മരുന്ന് നല്‍കിയത്. വാക്സിന് വിതരണം വരും ദിവസങ്ങളിലും തുടരും.\nമഞ്ചേരി ഗവ. മെഡിക്കല് കോളജ്, നിലമ്പൂര് ജില്ലാ ആശുപത്രി, തിരൂര് ജില്ലാ ആശുപത്രി, വളവന്നൂര് ജില്ലാ ആയുര്‍വേദ ആശുപത്രി, മലപ്പുറം താലൂക്ക് ആശുപത്രി, കൊണ്ടോട്ടി താലൂക്ക് ആശുപത്രി, പൊന്നാനി താലൂക്ക് ആശുപത്രി, നെടുവ സാമൂഹിക ആരോഗ്യ കേന്ദ്രം, പെരിന്തല്‍മണ്ണ കിംസ് അല്‍ഷിഫ ആശുപത്രി എന്നിവിടങ്ങളിലാണ് വാക്സിന് നല്‍കിത്തുടങ്ങിയത്. വാക്സിനേഷന് സ്വീകരിക്കുന്നവര്‍ക്ക് വരേണ്ട സമയവും സ്ഥലവും കാണിച്ചുള്ള അറിയിപ്പ് മൊബൈല് ഫോണില് നല്‍കിയിരുന്നു. വാക്സിനെടുത്തവര് 30 മിനിറ്റ് നേരം നിരീക്ഷണ മുറിയില് കാത്തിരുന്ന ശേഷമാണ് വീട്ടിലേക്ക് മടങ്ങിയത്. ഞായറാഴ്ച ഒഴികെയുള്ള ദിവസങ്ങളില് കുത്തിവെപ്പ് തുടരും.\nജില്ലയില് 23880 ആരോഗ്യപ്രവര്‍ത്തകരാണ് ആദ്യ ഘട്ടത്തില് വാക്സിന് സ്വീകരിക്കുന്നതിനായി രജിസ്റ്റര് ചെയ്തിട്ടുള്ളത്. രജിസ്റ്റര് ചെയ്തവരില് നിന്ന് 13000 പേര്‍ക്ക് രണ്ട് ഡോസ് വീതം നല്‍കാനുള്ള വാക്സിനാണ് എത്തിയിട്ടുള്ളത്. വാക്സിനേഷന് കേന്ദ്രത്തില് ഒരു വാക്സിനേറ്ററും നാല് വാക്സിനേഷന് ഓഫീസര്‍മാരുമടക്കം അഞ്ച് ജീവനക്കാരാണുണ്ടായിരുന്നത്. ആദ്യ ഡോസ് സ്വീകരിച്ച് 28 ദിവസത്തെ ഇടവേളയ്ക്ക് ശേഷമാണ് രണ്ടാമത്തെ ഡോസ് നല്‍കുക.\nപൊന്നാനി വെള്ളിരി ഗവ. എല്.പി സ്‌കൂളില് നടക്കുന്ന വാക്സിനേഷന് ക്യാമ്പ് സ്പീക്കര് പി. ശ്രീരാമകൃഷ്ണന് സന്ദര്‍ശിച്ചു. കേരളത്തില് വാക്സിനേഷന് പൂര്‍ണമായും സൗജന്യമായാണ് നല്‍കുന്നതെന്ന് സ്പീക്കര് പറഞ്ഞു. ഇതിനായി ബജറ്റില് തുക വകയിരുത്തിയതായും അദ്ദേഹം വ്യക്തമാക്കി. ടി.ബി ആശുപത്രിയിലെ ഫാര്‍മസിസ്റ്റ് ജോസ് ബെന് റോയ് ആദ്യ വാക്സിന് സ്വീകരിച്ചു.\nകോവിഡ് പ്രത്യേക ചികിത്സാ കേന്ദ്രമായ മഞ്ചേരി ഗവ. മെഡിക്കല് കോളജ് ആശുപത്രിയില് ഫാര്‍മസിസ്റ്റ് നാലകത്ത് അബ്ദുറസാഖ് ആദ്യ വാക്സിന് സ്വീകരിച്ചു. എം. ഉമ്മര് എം.എല്.എ, ആശുപത്രി സൂപ്രണ്ട് ഡോ. കെ.വി. നന്ദകുമാര്, ആര്.എം.ഒമാരായ ഡോ. ജലീല്, ഡോ. സഹീര്, കോവിഡ് നോഡല് ഓഫീസര് ഡോ. ഷിനാസ് ബാബു, ജില്ലാ നഴ്സിംഗ് ഓഫീസര് പി. നളിനി, എം.സി.എച്ച് ഓഫീസര് ടി. യശോദ തുടങ്ങിയവര് സംബന്ധിച്ചു.\nമലപ്പുറം ഗവ. താലൂക്ക് ആശുപത്രിയില് പെരിന്തല്‍മണ്ണ ഇ.എം.എസ് ആശുപത്രിയിലെ അസ്ഥിരോഗ വിദഗ്ധനും ഐ.എം.എ. മുന് ദേശീയ ഉപാധ്യക്ഷനും സംസ്ഥാന പ്രസിഡന്റും ചെയര്‍മാനുമായ ഡോ.വി.യു. സീതിയാണ് ആദ്യവാക്സിന് സ്വീകരിച്ചത്. പി ഉബൈദുള്ള എം.എല്.എ, ജില്ലാ പഞ്ചായത്ത് പ്രസിഡന്റ് എം.കെ. റഫീഖ, മലപ്പുറം നഗരസഭ ചെയര്‍മാന് മുജീബ് കാടേരി, വൈസ് ചെയര്‍പേഴ്സണ് ഫൗസിയ കുഞ്ഞിപ്പു, നഗരസഭ സ്ഥിരംസമിതി അധ്യക്ഷരായ സിവിക്ക് നൂറേങ്ങല്, പി.കെ ഹക്കീം, പികെ സക്കീര്, മറിയുമ്മ ശരീഫ്, എഡിഎം എന്.എം. മെഹറലി, ജില്ലാ മെഡിക്കല് ഓഫീസര് ഡോ. കെ. സക്കീന, എന്.എച്ച്.എം. ജില്ലാ പ്രോഗ്രാം മാനേജര് ഡോ. എ. ഷിബുലാല്, റീ പ്രൊഡക്റ്റീവ് ചൈല്‍ഡ് ഹെല്‍ത്ത് ഓഫീസര് ഡോ.കെ രാജേഷ്, ഡെപ്യൂട്ടി ഡയറക്ടര് ഓഫ് പഞ്ചായത്ത് ഇ.എ. രാജന്, ടെക്നിക്കല് അസിസ്റ്റന്റ് ടി ഭാസ്‌ക്കരന്, ഡെപ്യൂട്ടി മാസ് മീഡിയ ഓഫീസര് പി.എം. ഫസല്, ആശുപത്രി സൂപ്രണ്ട് സി. അലിഖര് ബാബു, ഐ.എം.എ പ്രതിനിധി ഡോ. ജയകൃഷ്ണന് എന്നിവര് പങ്കെടുത്തു.\nനിലമ്പൂര് ജില്ലാ ആശുപത്രിയില് നടന്ന ക്യാമ്പില് സ്വകാര്യ ആശുപത്രി സുരക്ഷ ജീവനക്കാരനായ ഗിരീഷിനാണ് ആദ്യ വാക്സിന് നല്‍കിയത്. ജില്ലാ ടി.ബി. ഓഫീസര് ഡോ. അരുണ് ജേക്കബ്, ആരോഗ്യ വകുപ്പ് ടെക്നിക്കല് അസിസ്റ്റന്റ് യു.കെ. കൃഷ്ണന് എന്നിവരുടെ മേല്‍നോട്ടത്തിലായിരുന്നു വാക്സിന് വിതരണം. ജില്ലാ ആശുപത്രി സൂപ്രണ്ട് ഡോ. എന്. അബൂബക്കര്, ആര്.എം.ഒ. ഡോ. പി.കെ. ബഹാവുദ്ദീന്, ഡോ. കെ.കെ. പ്രവീണ, ചുങ്കത്തറ സാമൂഹികാരോഗ്യ കേന്ദ്രം മെഡിക്കല് ഓഫീസര് ഡോ. പി.എ. ചാച്ചി, ഹെല്‍ത്ത് സൂപ്പര്‍വൈസര് പി. ശബരീശന് തുടങ്ങിയവര് നേതൃത്വം നല്‍കി.\nതിരൂര് ജില്ലാ ആശുപത്രിയില് പി.ആര്.ഒ മുനീര് ആദ്യ വാക്സിന് സ്വീകരിച്ചു. ആശുപത്രി സൂപ്രണ്ട് ഡോ. ബേബി ലക്ഷ്മി, ഡെപ്യൂട്ടി സൂപ്രണ്ട് ഡോ. വിനോദ്, ആര്.എം.ഒ. ഡോ. അര്‍ച്ചന, കോവിഡ് നോഡല് ഓഫീസര് ഡോ. കൃഷ്ണദാസ് തുടങ്ങിയവര് നേതൃത്വം നല്‍കി.\nവളവന്നൂര് ജില്ലാ ആയുര്‍വേദ ആശുപത്രിയില് വളവന്നൂര് ബ്ലോക്ക് ആരോഗ്യ കേന്ദ്രം മെഡിക്കല് ഓഫീസര് ഡോ അഹമ്മദ്കുട്ടി ആദ്യ കുത്തിവെപ്പ് സീകരിച്ചു. ജില്ലാ പഞ്ചായത്ത് ആരോഗ്യ സ്ഥിരം സമിതി അധ്യക്ഷ നസീബ അസീസ് മയ്യേരി, കോട്ടക്കല് ആയുര്‍വേദ കോളജ് പ്രിന്‍സിപ്പല് ഡോ. സി.വി ജയദേവന്, ജില്ലാ മാസ് മീഡിയ ഓഫീസര് പി. രാജു, ബ്ലോക്ക് മെഡിക്കല് ഓഫീസര് ഡോ. വി.പി. അഹമ്മദ്കുട്ടി, ആയുര്‍വേദ കോളേജ് സൂപ്രണ്ട് ഡോ. എം. ജിതേഷ് , ജില്ലാ ആയുര്‍വേദ ആസ്പത്രി ചീഫ് മെഡിക്കല് ഓഫീസര് ഡോ. ആശ എന്നിവര് നേതൃത്വം നല്‍കി.\nകോണ്ടോട്ടി താലൂക്ക് ഗവ. ആശുപത്രിയില് പുളിക്കല് കുടുംബാരോഗ്യ കേന്ദ്രത്തിലെ മെഡിക്കല് ഓഫീസര് ഡോ. സന്തോഷ് ആദ്യ വാക്സിന് സ്വീകരിച്ചു. പി.വി. അബ്ദുള് വഹാബ് എം.പി, ടി.വി. ഇബ്രാഹിം എം.എല്.എ, നഗരസഭാധ്യക്ഷ സി.ടി. ഫാത്തിമത്ത് സുഹ്റ, ഉപാധ്യക്ഷന് പി. അനൂപ്, ബ്ലോക്ക് പഞ്ചായത്ത് പ്രസിഡന്റ് സജ്നി ഉണ്ണി, ആശുപത്രി സൂപ്രണ്ട് ഡോ. യു. ബാബു തുടങ്ങിയവര് സംബന്ധിച്ചു.\nനെടുവ സാമൂഹ്യാരോഗ്യ കേന്ദ്രത്തില് ഒരുക്കിയ വാക്സിന് ക്യാമ്പില് എം.കെ. ഹാജി മെമ്മോറിയല് ആശുപത്രിയിലെ ഡോക്ടര് അബ്ദു സമദാണ് ആദ്യ വാക്സിന് സ്വീകരിച്ചത്. പരപ്പനങ്ങാടി നഗരസഭാധ്യക്ഷന് എ. ഉസ്മാന്, ഉപാധ്യക്ഷ ഷഹര്‍ബാനു, സ്ഥിരം സമിതി അധ്യക്ഷരായ ഷാഹുല് ഹമീദ്, മുസ്തഫ, ജില്ലാ മലേറിയ ഓഫീസര് ശ്രീവത്സന്, മെഡിക്കല് ഓഫീസര് ഡോ. കെ. സുജാത, ജില്ലാ ലാബ് ടെക്നീഷ്യന് കെ. റസീന തുടങ്ങിയവര് പങ്കെടുത്തു.\nപെരിന്തല്‍മണ്ണ കിംസ് അല്‍ഷിഫാ ആശുപത്രിയില് സ്റ്റാഫ് നഴ്സ് അഞ്ജന ആദ്യ വാക്സിന് സ്വീകരിച്ചു. പെരിന്തല്‍മണ്ണ നഗരസഭ ചെയര്‍മാന് പി.ഷാജി, ഡെപ്യൂട്ടി മെഡിക്കല് ഓഫീസര് ഡോ. കെ. മുഹമ്മദ് ഇസ്മയില്, അല്‍ഷിഫാ ആശുപത്രി വൈസ് ചെയര്‍മാന് ഡോ.പി.ഉണ്ണീന്, കോവിഡ് നോഡല് ഓഫീസര് ഡോ.അനീഷ്, അല്‍ഷിഫാ യൂണിറ്റ് ഹെഡ് കെ.സി.പ്രിയന്, നഴ്സിംഗ് സൂപ്രണ്ട് ഷേര്‍ളി, ആശുപത്രി ജീവനക്കാര് തുടങ്ങിയവര് പങ്കെടുത്തു.\n← വാക്‌സിനേഷന് ദൗത്യത്തിന് തുടക്കമായി → സ്വര്‍ണം വിലകുറച്ച് നല്‍കാമെന്നു പറഞ്ഞ് പണം തട്ടാന് ശ്രമിച്ച ദമ്പതികള് താനൂരില് പിടിയില്


റബേക്കയുടെ കള്ളപ്പനി കയ്യോടെ പിടിച്ചു ഭർത്താവ്..!!￼￼ സോഷ്യൽ മീഡിയയിൽ തരംഗമായി ശ്രീജിത്തിന്റെ വീഡിയോ…￼￼￼ - Jobs in Dubai\nറബേക്കയുടെ കള്ളപ്പനി കയ്യോടെ പിടിച്ചു ഭർത്താവ്..!!😂🤣 സോഷ്യൽ മീഡിയയിൽ തരംഗമായി ശ്രീജിത്തിന്റെ വീഡിയോ…🔥🔥\nറബേക്കയുടെ കള്ളപ്പനി കയ്യോടെ പിടിച്ചു ഭർത്താവ്..!!😂🤣 സോഷ്യൽ മീഡിയയിൽ തരംഗമായി ശ്രീജിത്തിന്റെ വീഡിയോ…🔥🔥 മലയാളികളുടെ പ്രിയപ്പെട്ട താരമാണ് റബേക്കാ സന്തോഷ്. മിനിസ്ക്രീൻ പ്രേക്ഷകരുടെ പ്രിയങ്കരിയായ റബേക്ക സംവിധായകൻ ശ്രീജിത്ത് വിജയനെയാണ് വിവാഹം ചെയ്‌തിരിക്കുന്നത്. സോഷ്യൽ മീഡിയ വഴി വീട്ടിലെ വിശേഷങ്ങൾ എല്ലാം തന്നെ റബേക്കയും ഭർത്താവും പങ്കുവയ്ക്കാറുണ്ട്.\nഇപ്പോൾ ഇതാ പുതിയൊരു വീഡിയോ പുറത്തുവന്നിരിക്കുകയാണ്, പനി പിടിച്ചു കിടക്കുന്ന റബേക്കയ്ക്ക് കാപ്പി ഉണ്ടാക്കി കൊണ്ടുവന്ന് കൊടുക്കുന്ന ശ്രീജിത്തിനോട് കാപ്പി ചൂട് കൂടി പോയതുകൊണ്ട് ദേഷ്യപ്പെടുന്ന റബേക്കയാണ് വീഡിയോയിൽ കാണാൻ കഴിയുക. വളരെ രസകരമായ ഈ വീഡിയോയാണ് താരങ്ങൾ പങ്കുവെച്ചിരിക്കുന്നത്. കുഞ്ഞ് കുഞ്ഞ് കുറുമ്പു കാട്ടി പരസ്പരം പണി കൊടുത്തു കൊണ്ടുള്ള വീഡിയോ തന്നെയാണ് സാധാരണ രണ്ടുപേരും പങ്കുവയ്ക്കാറുള്ളത്.\nഅതുപോലെതന്നെ ആണ് ഈ വീഡിയോയും പ്രേക്ഷകർ ഏറ്റെടുത്തിരിക്കുന്നത്. ഫെബ്രുവരി 14 നായിരുന്നു ഇവരുടെ വിവാഹനിശ്ചയം, തൃശൂർ സ്വദേശിനിയാണ് റബേക്ക. കുഞ്ഞിക്കൂനൻ എന്ന സീരിയലിലൂടെയാണ് റബേക്ക അഭിനയരംഗത്തേക്ക് വരുന്നത് കസ്തൂരിമാൻ എന്ന സീരിയലിലെ കാവ്യ എന്ന കഥാപാത്രത്തിലൂടെ ശ്രദ്ധനേടി. മാർഗ്ഗംകളി എന്ന സിനിമയുടെ സംവിധായകനും, എഴുത്തുകാരനും,സിനിമ സിനിമാറ്റോഗ്രാഫറും ആണ് ശ്രീജിത്ത്. കൊറോണപ്രശ്നങ്ങൾ കാരണം വിവാഹം കുറച്ച് നീട്ടിവെച്ചു എങ്കിലും ഹിന്ദു ആചാരപ്രകാരം മനോഹരമായി തന്നെയാണ് വിവാഹം നടന്നത്.\nകല്യാണ സമയത്ത് പോലും മാർഗം കളിക്കാരി ഇനി മാർപാപ്പയ്ക്ക് സ്വന്തം എന്ന തലക്കെട്ടോടെയാണ് വാർത്തകൾ പുറത്തുവന്നത്. സോഷ്യൽ മീഡിയയിൽ നിരവധി ഫാൻസ് പേജുകളാണ് റബേക്കക്ക് ഉള്ളത്. കല്യാണ സമയത്ത് ഒരുപാട് സന്തോഷത്തോടെയാണ് റബേക്ക തന്റെ പ്രണയം പോലും സോഷ്യൽ മീഡിയയിൽ പങ്കുവെച്ചത്. അതിങ്ങനെയായിരുന്നു ഒരാൾ തന്നെ താനാക്കി, മറ്റൊരാൾ എനിക്ക് ജന്മം നൽകി എന്ന കുറിപ്പോടെ ആയിരുന്നു കാമുകനും അമ്മയ്ക്കുമൊപ്പം ഉള്ള ചിത്രങ്ങൾ പങ്കുവെച്ചത്. എല്ലാവിധ ആശംസകളും നേർന്നു കൊണ്ട് പ്രേക്ഷകരും ഇവരുടെ ഓരോ വിഡിയോയും ആസ്വദിക്കുകയാണ്.


റെക്കോർഡ് ലാഭം കൈവരിച്ചു ഓഡി ;കഴിഞ്ഞ വർഷത്തെ വിൽപ്പന 18.70 ലക്ഷം യൂണിറ്റ്\nകഴിഞ്ഞ വർഷം റെക്കോഡ് വിൽപ്പന കൈവരിക്കാനായെന്നു ഫോക്സ്‌വാഗൻ ഗ്രൂപ്പിൽപെട്ട ആഡംബര കാർ നിർമാതാക്കളായ ഔഡി. ഔഡിയുടെ പ്രകടനം മെച്ചപ്പെട്ടെങ്കിലും ആഗോള വിൽപ്പനയിൽ നാട്ടിൽ നിന്നുതന്നെയുള്ള എതിരാളികളായ മെഴ്സീഡിസ് ബെൻസിനും ബി എം ഡബ്ല്യുവിനും പിന്നിൽ മൂന്നാം സ്ഥാനത്തായി പോകാനുള്ള സാധ്യത മാറ്റമില്ലാതെ തുടരുകയാണ്. ഫോക്സ്‌വഗൻ ഗ്രൂപ്പിന് ഏറ്റവുമധികം ലാഭം നേടിക്കൊടുക്കുന്ന ഔഡിയുടെ കഴിഞ്ഞ വർഷത്തെ വിൽപ്പന 18.70 ലക്ഷം യൂണിറ്റായിരുന്നു; 2015ൽ 18 ലക്ഷം ആഡംബര കാറുകളും സ്പോർട് യൂട്ടിലിറ്റി വാഹനങ്ങളും വിറ്റ സ്ഥാനത്താണിത്.\nമലിനീകരണ നിയന്ത്രണ പരിശോധന ജയിക്കാൻ ഡീസൽ എൻജിനിൽ കൃത്രിമം കാട്ടി കുടുങ്ങിയ യു എസിൽ 2016ലെ വിൽപ്പനയിൽ നാലു ശതമാനത്തോളം വർധന കൈവരിക്കാൻ ഇൻഗൊൾസ്റ്റാഡ് ആസ്ഥാനമായ ഔഡിക്കായി. കമ്പനിയുടെ യൂറോപ്യൻ വിപണികളിൽ രണ്ടാം സ്ഥാനത്തുള്ള യു കെയിലെ വിൽപ്പന ഉയർന്നത് 6.4% ആണ്. ഔഡിയുടെ ഔദ്യോഗിക വിൽപ്പന കണക്കുകൾ തിങ്കളാഴ്ച പ്രഖ്യാപിക്കാനിരിക്കുകയാണ്; മാതൃസ്ഥാപനമായ ഫോക്സ്‌വാഗന്റെ കണക്കുകളും അന്നാണു പ്രസിദ്ധീകരിക്കുക. ആഗോളതലത്തിൽ ഫോക്സ്‌വാഗൻ, ടൊയോട്ടയ്ക്കും ജനറൽ മോട്ടോഴ്സിനും പിന്നിലായി മൂന്നാം സ്ഥാനത്താവുമെന്ന അഭ്യൂഹം ശക്തമാണ്.\nമലിനീകരണ നിയന്ത്രണ പരീക്ഷ ജയിക്കാൻ സോഫ്റ്റ്‌വെയർ സഹായം തേടിയെന്ന സ്ഥിരീകരണത്തെതുടർന്നു യു എസിൽ നിർത്തിവച്ച ഡീസൽ മോഡലുകളുടെ വിൽപ്പന പുനഃരാരംഭിക്കാനും ഔഡിക്കു പദ്ധതിയുണ്ട്. എന്നാൽ ഇതു സംബന്ധിച്ച അന്തിമ തീരുമാനമായിട്ടില്ലെന്നാണ് ഔഡി വിൽപ്പന വിഭാഗം മേധാവി നൽകുന്ന സൂചന.\nഅതേസമയം ‘ഡീസൽഗേറ്റ്’ വിവാദത്തിന്റെ പശ്ചാത്തലത്തിൽ യു എസിൽ ഡീസൽ എൻജിനുള്ള വാഹനങ്ങൾ ഇനി വിൽക്കാനില്ലെന്ന നിലപാടിലാണു ഫോക്സ്വാഗനെന്നു ബ്രാൻഡ് മേധാവി ഹെർബർട്ട് ഡയസ് വെളിപ്പെടുത്തി.


ആഗോള തലത്തിൽ ആശങ്ക, ഓഹരി വിപണിയിൽ താഴ്ച | stock market update\nആഗോള തലത്തിൽ ആശങ്ക, ഓഹരി വിപണിയിൽ താഴ്ച\nഒക്ടോബറിലെ ആദ്യ ദിവസത്തെ വ്യാപാരം ബുള്ളുകളെ നിരാശപ്പെടുത്തി\n|1 Oct 2021 5:24 AM GMT\nആഗോള സൂചികകൾക്കു പിന്നാലെ ഇന്ത്യൻ ഓഹരി സൂചികകളും ഇടിയുന്നു. നിഫ്റ്റി 17,500നു താഴെ എത്തി; സെൻസെക്സ് 58,700 നു താഴെയും. പിന്നീടു കയറിയിറങ്ങി. ബാങ്ക്, ധനകാര്യ, വാഹന, ഐടി, എഫ്എംസിജി, റിയൽറ്റി സൂചികകൾ ഇന്നു താഴോട്ടു നീങ്ങി. ഒക്ടോബറിലെ ആദ്യ ദിവസത്തെ വ്യാപാരം ബുള്ളുകളെ നിരാശപ്പെടുത്തി.\nധനലക്ഷ്മി ബാങ്ക് ഡയറക്ടർ ബോർഡ് ശിപാർശ ചെയ്ത ഓഡിറ്റർമാരെ ഓഹരി ഉടമകൾ നിരാകരിച്ചു. ബാങ്കിൻ്റെ ഓഹരിവില രാവിലെ അര ശതമാനം ഇടിഞ്ഞു. ഫെഡറൽ ബാങ്ക്, സൗത്ത് ഇന്ത്യൻ ബാങ്ക് എന്നിവയും രാവിലെ താഴ്ചയിലാണ്.\nബജാജ് ഓട്ടോയുടെ സെപ്റ്റംബറിലെ വിൽപന അനാലിസ്റ്റുകൾ പ്രതീക്ഷിച്ചതിലും മെച്ചമായി. അനാലിസ്റ്റുകൾ 3.76 ലക്ഷം കണക്കാക്കിയിടത്തു വിൽപന 4.02 ലക്ഷമായി. മൊത്തം വിൽപന ഒൻപതു ശതമാനം കുറഞ്ഞു. ടൂ വീലറുകളുടെ ആഭ്യന്തര വിൽപന 12 ശതമാനം കുറഞ്ഞു. മാസങ്ങൾക്കു ശേഷം ത്രീവീലർ വിൽപനയിൽ നല്ല വളർച്ച ഉണ്ടായി. ഓഹരികൾ ഒരു ശതമാനത്തോളം ഉയർന്ന ശേഷം താണു. ചിപ് ക്ഷാമം സ്പോർട്സ് ബൈക്കുകളുടെ ഉൽപാദനത്തെ ബാധിച്ചിട്ടുണ്ട്.\nചിപ് ക്ഷാമം വാഹന ഉൽപാദനത്തെ ഈ മാസവും ബാധിക്കുമെന്ന അറിയിപ്പ് മാരുതി സുസുകിയുടെ ഓഹരി വില ഇടിച്ചു.\nപ്രകൃതിവാതകവില 62 ശതമാനം വർധിപ്പിച്ചത് വാതക ഉൽപാദക കമ്പനികളെ സഹായിച്ചു.\nലോഹങ്ങളുടെ വിലയിടിവ് മെറ്റൽ കമ്പനികളുടെ ഓഹരിവില ആദ്യം താഴ്ത്തിയെങ്കിലും ടാറ്റാ സ്റ്റീൽ അടക്കമുള്ളവ തിരിച്ചു കയറി. സ്റ്റീൽ വില ഇക്കൊല്ലം ഒരു തവണ കൂടി വർധിപ്പിക്കുമെന്നു റിപ്പോർട്ട് ഉണ്ട്.\nസ്വർണപ്പണയ കമ്പനികൾ മികച്ച നിക്ഷേപങ്ങളാണെന്ന സിഎൽഎസ്എ റിപ്പോർട്ട് മുത്തൂറ്റ് ഫിനാൻസ്, മുത്തൂറ്റ് ഫിൻകോർപ്, മണപ്പുറം ജനറൽ ഫിനാൻസ് തുടങ്ങിയവയുടെ ഓഹരിവില ഗണ്യമായി ഉയർത്തി.\nറിലയൻസ് ജിയോ കോളുകൾക്കു കണക്ഷൻ നൽകിയില്ലെന്ന വിഷയത്തിൽ ഭാരതി എയർടെലിനും വോഡഫോൺ ഐഡിയയ്ക്കും വലിയ പിഴ ചുമത്തിയത് ഇരുകമ്പനികളുടെയും വില ഇടിച്ചു. വോഡഫോൺ ഐഡിയയ്ക്കു 2000 കോടിയിൽപരവും എയർ‌ടെലിന് 1000 കോടിയിൽപരവും രൂപയാണു പിഴ.\nഡോളർ ഇന്നും കയറ്റത്തിലാണ്. 11 പൈസ നേട്ടത്തിൽ 74.33 രൂപയിലാണ് ഡോളർ വ്യാപാരം തുടങ്ങിയത്. പിന്നീടു രൂപ തിരിച്ചു കയറി.\nസ്വർണവില ഔൺസിന് 1753 ഡോളറിനടുത്താണ്. കേരളത്തിൽ പവന് 280 രൂപ കയറി 34,720 രൂപയായി.\n175 രൂപയിൽ ഇഷ്യു നടത്തിയ പരസ് ഡിഫൻസ് ആൻഡ് സ്പേസ് ടെക്നോളജീസിൻ്റെ ഓഹരികൾ ഇന്നു ലിസ്റ്റ് ചെയ്തത് 475 രൂപയിൽ. പ്രീമിയം 171 ശതമാനം.\nStock Market Stock Market Update tcmathew stock investment


ചാരക്കേസില് കൂടുതല് കാലം ജയില്‍വാസം അനുഭവിച്ചത് ഫൗസിയ ആണെന്ന് നമ്പി നാരായണന്. | Daily Indian Herald\nചാരക്കേസില് കൂടുതല് കാലം ജയില്‍വാസം അനുഭവിച്ചത് ഫൗസിയ ആണെന്ന് നമ്പി നാരായണന്.\nJanuary 10, 2019 8:15 pm By : Indian Herald Staff\nമുംബൈ: ചാരക്കേസ് വീണ്ടും സജീവമാകുന്നു. നഷ്ടപരിഹാരം വേണമെന്ന ഫൗസിയ ഹസന്റെ ആവശ്യത്തെ പിന്തുണച്ച് നമ്പി നാരായണന് രംഗത്ത് വന്നു . താന് ഇത് നേരത്തെ ഉന്നയിച്ചതാണെന്ന് അദ്ദേഹം പറഞ്ഞു. ചാരക്കേസുമായി ബന്ധപ്പെട്ട് കൂടുതല് കാലം ജയില്‍വാസം അനുഭവിച്ചത് ഫൗസിയ ഹസനാണ്. കേരള സര്‍ക്കാരിന് അവരെ സഹായിക്കാന് കഴിയുമെന്നാണ് പ്രതീക്ഷയെന്നും നമ്പി നാരായണന് മുംബൈയില് പറഞ്ഞു.\nനഷ്ടപരിഹാരം വേണമെന്ന് ആവശ്യപ്പെട്ട് കോടതിയെ സമീപിക്കുമെന്ന് ഫൗസിയ ഹസന് രാവിലെ കോഴിക്കോട്ട് പറഞ്ഞിരുന്നു. നമ്പി നാരായണനെ ആദ്യമായി കണ്ടത് സിബിഐ കസ്റ്റഡിയിലാണെന്നും കേസിന് പിന്നിലെ രാഷ്ട്രീയ ലക്ഷ്യം പുറത്തുകൊണ്ടു വരണമെന്നും ഫൗസിയ ഹസന് ആവശ്യപ്പെട്ടു.\nവര്‍ഷങ്ങള് നീണ്ട നിയമയുദ്ധത്തിന് ശേഷമാണ് നമ്പി നാരായണന് നീതി ലഭിച്ചത്. അദ്ദേഹത്തിന് ലഭിച്ചത് പോലെ തനിക്കും ചാരക്കേസില് നീതി കിട്ടണം. അതിനായി ഏതറ്റം വരെയും നിയമയുദ്ധം നടത്തും. പ്രതിയാക്കപ്പെട്ടതിനെ തുടര്‍ന്ന് തനിക്ക് എല്ലാം നഷ്ടപ്പെട്ടു. മക്കളുടെ വിദ്യാഭ്യാസം വരെ താറുമാറായി. അനുഭവിച്ച പീഡനങ്ങളെക്കുറിച്ച് വിവരിക്കാന് പോലുമാകില്ല. അഭിഭാഷകന് പ്രസാദ് ഗാന്ധിയുമായി ആലോചിച്ച് ഏത് കോടതിയെ സമീപിക്കണമെന്ന് തീരുമാനിക്കും. നമ്പി നാരായണനെ മുന് പരിചയമില്ല.\n1967ല് മാലിദ്വീപ് വിദേശകാര്യ മന്ത്രാലയത്തില് ക്ലര്‍ക്കായാണ് ഔദ്യോഗിക ജീവിതം ആരംഭിച്ചത്. ചാരക്കേസില് കുറ്റാരോപിതയായി 1994 മുതല് 97 വരെ കേരളത്തില് ജയില്‍വാസമനുഭവിച്ചു. ശേഷം മാലിയില് എത്തിയ ഫൗസിയ 1998 മുതല് 2008 വരെ നാഷണല് ഫിലിം സെന്‍സര് ബോര്‍ഡില് സെന്‍സറിങ് ഓഫീസറായിരുന്നു. നൂറോളം സിനിമയില് അഭിനയിച്ചു.\nTags: isro case, nambi narayanan\nചാരക്കേസിൽ ഉമ്മന്‍ചാണ്ടിയും അനുയായികളും പ്രതിക്കൂട്ടിൽ !വിധി ഉമ്മന്‍ചാണ്ടിക്കും ‘എ’ഗ്രൂപ്പിനും തിരിച്ചടി.\nനഷ്ടപരിഹാര തുക കേരളത്തിന്റെ പുനര്‍നിര്‍മ്മാണത്തിലേക്ക് നല്‍കും; നമ്പി നാരായണന്\nചാരക്കേസിനെക്കുറിച്ച് ഞാനാ സിനിമയില് എഴുതിയത് ഉത്തമ ബോധ്യത്തോടെ; കേസിന് ഇല്ലാത്തൊരു ഡയമെന്‍ഷന് ഉണ്ടാക്കിയത് ഗൂഢാലോചനയുടെ ഭാഗമായെന്ന് രഞ്ജി പണിക്കര്\nISRO ചാരക്കേസ് ഗൂഢാലോചന! CBI എഫ്‌ഐആര് സമര്‍പ്പിച്ചു; സിബി മാത്യൂസും ആര്‍ബി ശ്രീകുമാറും പ്രതികൾ\nഐഎസ്ആർഒ ചാരക്കേസിൽ എല്ലാം ഭീഷണിപ്പെടുത്തി പറയിപ്പിച്ചതെന്ന് ഫൗസിയ ഹസൻ. കേരള പൊലീസിനും ഐബിക്കുമെതിരെ രാജ്യാന്തര മനുഷ്യാവകാശ കമ്മിഷനിൽ കേസ് കൊടുക്കുമെന്നും മറിയം റഷീദ


തൃശൂർ :ആവേശം വാരി നിറച്ച് കോട്ടപ്പുറം കായലിൽ നടന്ന ഏഴാമത് ചാമ്പ്യൻസ് ബോട്ട് ലീഗിൽ പള്ളാതുരുത്തി ബോട്ട് ക്ലബ്ബ് തുഴഞ്ഞ നടുഭാഗം ചുണ്ടൻ വീണ്ടും ജലരാജാവ്. 3മിനിറ്റ്30 സെക്കന്റിൽ 900 മീറ്റർ തുഴഞ്ഞാണ് നടുഭാഗം ജലരാജാവായത്. ഏഴു ലീഗ്ത്സരങ്ങളിൽ ആറു തവണയും നടുഭാഗം തന്നെയാണ് ജേതാവായത്. മൈക്രോ സെക്കന്റ് വ്യത്യാസത്തിൽ വില്ലേജ് ബോട്ട് ക്ലബ് എടത്വ തുഴഞ്ഞ ഗബ്രിയേൽ രണ്ടാം സ്ഥാനം നേടി. എൻ.സി.ഡി.സി കുമരകം തുഴഞ്ഞ ദേവസ് മൂന്നാം സ്ഥാനവും നേടി.\nവിനോദ സഞ്ചാര വകുപ്പ് ഐ.പി.എൽ മാതൃകയിൽ സംഘടിപ്പിക്കുന്ന ചാമ്പ്യൻസ് ബോട്ട് ലീഗി ൻറെ ഏഴാമത് മത്സരം പൊന്നാനി ബിയ്യം കായലിലാ ണ് നടക്കേണ്ടിയിരുന്നത്. പൊന്നാനി-കൊടുങ്ങല്ലൂർ ജലപാത സുഗമമാകാത്ത സാഹചര്യത്തിലാണ് വീണ്ടും സി.ബി.എല്ലിന് വേദിയാ കാൻ കോട്ടപ്പുറത്തിന് സാധിച്ചത്. സംസ്ഥാന ധനകാര്യ വകുപ്പ് മന്ത്രി ഡോ. തോമസ് ഐസക് ലീഗ് മത്സരം ഉദ്ഘാടനം ചെയ്തു. 900 മീറ്റർ നീളമുള്ള ട്രാക്കിൽ9ചുണ്ടൻ വളങ്ങളാണ് മത്സരി ച്ചത്.3വള്ളങ്ങൾ വീതമുള്ള3ഹീറ്റ്സ് മത്സരങ്ങളായാണ് മത്സരം നടത്തിയത്. പ്രധാന വേദി യോട് ചേർന്നുള്ള പവലിയനിൽ കലാമണ്ഡലത്തിലെ കലാകാരന്മാർ അവതരിപ്പിക്കുന്ന എന്റെ കേരളം- എന്ന നൃത്തരൂപം, തെയ്യം, അറബിക് ഡാൻസ്, മാർഗം കളി എന്നിവയും അരങ്ങേറി. മത്സരങ്ങൾക്കിടയിൽ നടത്തിയ ബോട്ട് വാട്ടർ സ്റ്റീമിങ്ങും ആകർഷകമായി.\nവിനോദസഞ്ചാരികൾക്ക് കൂടി ആസ്വദിക്കാൻ അവസരം ലഭിക്കുന്ന രീതിയിലാണ് ലീഗ് മത്സര ങ്ങൾ ഓരോ സ്ഥലത്തും നടത്തുന്നത്. നെഹ്‌റു ട്രോഫി വള്ളംകളിയോടെ ആരംഭിച്ച മത്സരം നവംബർ 23ന് കൊല്ലത്ത് നടക്കുന്ന പ്രസിഡൻസ് ട്രോഫി മത്സരത്തോടെ സമാപിക്കും. നെഹ്റു ട്രോഫി വള്ളംകളിയിൽ പങ്കെടുക്കുന്ന 20 ചുണ്ടൻ വള്ളങ്ങളിൽ മികച്ച പ്രകടനം കാഴ്ച്ചവെച്ച9ചുണ്ടൻവള്ളങ്ങളാണ് മത്സരത്തിൽ പങ്കെടുത്തത്. ഓരോ ലീഗ് മത്സരത്തിലും ഒന്ന് മുതൽ മൂന്ന് വരെ സ്ഥാനങ്ങൾ നേടുന്നവർക്ക് ഒന്ന് മുതൽ ഓരോ വേദിക്കും ബോണസായി5ലക്ഷം രൂപ വരെ ലഭിക്കും. ഒന്നാം സ്ഥാനത്തെത്തിയ വള്ളങ്ങൾക്ക്5ലക്ഷം രൂപയും രണ്ടാം സ്ഥാനത്തെ ത്തുന്ന വള്ളങ്ങൾക്ക് മൂന്നു ലക്ഷവും മൂന്നാം സ്ഥാനത്തിന് രണ്ടു ലക്ഷം രൂപയും സമ്മാനമായി ലഭിക്കും. 12 മത്സരങ്ങളിൽ ഏറ്റവും കൂടുതൽ പോയിൻറ് നേടുന്ന വള്ളത്തിനാണ് ഒന്നാംസ്ഥാനം ലഭിക്കുക. 15 കോടിയോളം രൂപയാണ് കേരള ബോട്ട് റേസ് ലീഗ് സംഘടിപ്പിക്കുന്നതിന് വകയി രുത്തിയിരിക്കുന്നത്. മൂന്നു വള്ളങ്ങൾ വീതമുള്ള മൂന്ന് ഹീറ്റ്സ് മത്സരങ്ങളാണ് നടന്നത്. 35 പേർ തുഴയുന്ന ആറു വള്ളങ്ങളും 25 പേർ തുഴയുന്ന7വള്ളങ്ങളുമാണ് മത്സരത്തിൽ പങ്കെടുത്തത്.


ഇനിമുതല് മറക്കാതെ അലാറം സെറ്റ് ചെയ്തോളൂ.... ആ സമയം - പുലര്‍ച്ചെ 5.48 !\nമറക്കേണ്ട.... ആ സമയം - പുലര്‍ച്ചെ 5.48 !\nശനി, 16 ഡിസം‌ബര് 2017 (15:38 IST)\nലൈംഗികബന്ധത്തില് ഏര്‍പ്പെടാന് ഏറ്റവും നല്ല സമയം ഏതാണ്? കാലങ്ങളായി ഈ വിഷയത്തില് ഗവേഷണം നടന്നു കരുകയാണ്. ഇപ്പോള് ഇതാ ഇറ്റാലിയന് ഗവേഷകരുടെ പഠനങ്ങളുടെ അടിസ്ഥാനത്തില് വിദഗ്ധരായ സെക്സ് തെറാപ്പിസ്റ്റുകള് ഒരു സമയം കുറിച്ചിരിക്കുന്നു - അത് പുലര്‍ച്ചെ 5.48 ആണ്!\nആ സമയത്ത് പുരുഷനിലും സ്ത്രീയിലും ടെസ്റ്റോസ്റ്റെറോണ് ഹോര്‍മോണിന്‍റെ അളവ് പരമാവധി ആയിരിക്കുമെന്നാണ് കണ്ടെത്തല്. അലാറം വച്ച് ഉണര്‍ന്ന് വേണ്ട തയ്യാറെടുപ്പോടെ 5.48 ആകുന്നതുവരെ കാത്തിരുന്നിട്ട് ഉത്സവാഘോഷം തുടങ്ങാമെന്നാണ് ഈ വിഷയത്തിലെ വിദഗ്ധരുടെ അഭിപ്രായം.\nസ്ത്രീയുടെയും പുരുഷന്‍റെയും എനര്‍ജി ലെവലും ഈ സമയത്ത് ഉയര്‍ന്ന നിലയിലായിരിക്കും. ഇരുവര്‍ക്കും രതിമൂര്‍ച്ഛയുണ്ടാകാനും സെക്സ് ഏറ്റവും നന്നായി ആസ്വദിക്കാനും 5.48 എഎം ഏറ്റവും അനുയോജ്യമായ സമയമാണെന്നും ഗവേഷകര് പറയുന്നു.\nപ്രഭാതത്തിലെ ഈ സമയത്തായിരിക്കും മനസും ഏറ്റവും ശാന്തമായിരിക്കുക എന്നാണ് പഠനങ്ങള് പറയുന്നത്. ദിവസത്തിന്റെ മറ്റേത് സമയത്താണെങ്കിലും മറ്റ് കാര്യങ്ങളുടെ ടെന്‍ഷനുകള് സ്ത്രീയെയും പുരുഷനെയും അലട്ടുമെന്നും വിദഗ്ധര് അഭിപ്രായപ്പെടുന്നു.\nപുരുഷന്റെ കാര്യമെടുത്താല്, മറ്റ് ഏത് സമയത്ത് ഉള്ളതിനേക്കാളും 50 ശതമാനത്തോളം അധികം ടെസ്റ്റോസ്റ്റെറോണ് ഉത്പാദിപ്പിക്കപ്പെടുന്ന സമയവും പുലര്‍ച്ചെ 5.48നാണ്. എന്തായാലും സെക്സിലെ ആനന്ദം ആസ്വദിക്കുന്നവര്‍ക്ക് ഇതൊരു ശുഭവാര്‍ത്തയാണ്. എന്നാല് ഇപ്പോള് തന്നെ അലാറം സെറ്റ് ചെയ്തോളൂട്ടോ.\nഡ്രൈ ഫ്രൂട്ട്‌സ് കഴിക്കുന്നതിന് മുമ്പ് ഇക്കാര്യങ്ങൾ അറിഞ്ഞിരിക്കണം!\nവെണ്ടയ്ക്ക കൊണ്ട് ചില വമ്പന് കാര്യങ്ങള്, ആരോഗ്യത്തിന് അത്യുത്തമം!\nഉറങ്ങുമ്പോൾ അടിവസ്‌ത്രങ്ങൾ ധരിക്കാറുണ്ടോ?- അറിഞ്ഞിരിക്കണം ഇക്കാര്യങ്ങൾ!\nപ്രമേഹം നിയന്ത്രിക്കാന് കുത്തിവയ്പ്പൊന്നും ഇനി വേണ്ട; ഈ സ്പ്രേ മാത്രം മതി !\nവെറും ആറ് മിനിറ്റ് നേരം വായിച്ചാല് മാത്രം മതി... പിരിമുറുക്കത്തെ ഓടിക്കാം !\nഅറിഞ്ഞോളൂ... അല്‍ഷിമേഴ്സിനെ തടയാന് മഞ്ഞളിന് കഴിയും !\nഅവളില് ആവേശമുണര്‍ത്താം... ഈ കാര്യങ്ങള് ചെയ്യാന് നിങ്ങള് തയ്യാറാണെങ്കില് മാത്രം !\nപുരുഷന്മാര് ഇത് ആഗ്രഹിക്കേണ്ട; സ്വയംഭോഗം സ്‌ത്രീകള്‍ക്ക് കരുത്ത് പകരുന്നത് ഇങ്ങനെ\nസ്വയംഭോഗം ചെയ്യുന്ന സ്‌ത്രീകളുടെ ശാരീരിക പ്രശ്‌നങ്ങള് ഇവയാണ്\nരതിമൂര്‍ഛ ലഭിക്കാത്ത പുരുഷന്മാരോ ?; പ്രശ്‌നം ഇതൊക്കെയാണ്!\nചുണ്ടുകള് തമ്മില് സ്പര്‍ശിക്കുന്നതിന് മുമ്പ് എടുക്കേണ്ട മുന്‍കരുതലുകള് !\nപുരുഷ വന്ധ്യതയ്‌ക്ക് കാരണം സ്വയംഭോഗം?


ഡീടോക്സിഫിക്കേഷന് ബീറ്റ്റൂട്ട് : Deepika.com Fitness News | deepika fitness\nഎല്ലുകളുടെയും പല്ലുകളുടെയും കരുത്തിന് ബീറ്റ്റൂട്ട് സഹായകം.ആരോഗ്യവും കരുത്തുമുള്ള എല്ലുകൾക്ക് അവശ്യമായ പോഷകമാണു കാൽസ്യം. എല്ലുകളുടെ ആരോഗ്യത്തിനു സഹായകമായ ഫോളേറ്റ്, വിറ്റാമിൻ സി, മാംഗനീസ്, മഗ്നീഷ്യം, കോപ്പർ എന്നീ പോഷകങ്ങളും ബീറ്റ്റൂട്ടിൽ ധാരാളം. ബീറ്റ്റൂട്ട് പതിവായി ആഹാരക്രമത്തിൽ ഉൾപ്പെടുത്തിയാൽ ഓസ്റ്റിയോപൊറോസിസ് എന്ന എല്ലുരോഗത്തിനുള്ള സാധ്യത കുറയ്ക്കാം.\nബീറ്റ്റൂട്ട് ജ്യൂസ് ഡീ ടോക്സിഫിക്കേഷൻ പ്രവർത്തനങ്ങൾക്കു കരളിനെ സഹായിക്കും. ശരീരകോശങ്ങളിൽ അടിഞ്ഞുകൂടുന്ന വിവിധതരം വിഷമാലിന്യങ്ങളെ ശരീരത്തിൽ നിന്നു പുറന്തളളുന്ന പ്രവർത്തനമാണ് ഡീ ടോക്സിഫിക്കേഷൻ. കരൾ, കുടൽ, ചർമം, വൃക്കകൾ എന്നിവ ഈ ജോലി നിർവഹിക്കുന്നു.\nമദ്യാസക്തി, പ്രോട്ടീന്‍റെ കുറവ് എന്നിവമൂലം കരളിൽ ഫാറ്റ് അടിഞ്ഞുകൂടുന്ന ഫാറ്റിലിവറിൽ നിന്നു കരളിനെ സംരക്ഷിക്കുന്നതിനും ബീറ്റ്റൂട്ട് ജ്യൂസ് സഹായകം.\nതലച്ചോറിലേക്കുളള രക്തസഞ്ചാരം മെച്ചപ്പെടുത്തുന്നതിനും ബീറ്റ്റൂട്ട്് സഹായകം. പ്രായമായവരെ ഡിമെൻഷ്യ(ഓർമക്കുറവ്) എന്ന ആരോഗ്യപ്രശ്നത്തിൽ നിന്നു സംരക്ഷിക്കുന്നു. ബീറ്റ്റൂട്ടിൽ ഫോളിക് ആസിഡ് ധാരാളം. ഗർഭസ്ഥശിശുവിന്‍റെ ആരോ ഗ്യത്തിനു ഫോളിക്കാസിഡ് അവശ്യം.\nചർമത്തിന്‍റെ ആരോഗ്യത്തിനു ബീറ്റ്റൂട്ടിന്‍റെ ആന്‍റി ഇൻഫ്ളമേറ്ററിസ്വഭാവം സഹായകം. ചർമത്തിലെ പൊളളൽ, കുരുക്കൾ എന്നിവ ഭേദപ്പെടുത്തുന്നു.\nചർമത്തിലെ മൃതകോശങ്ങളെ നീക്കി പുതിയവ രൂപപ്പെടുത്തുന്നു. ബീറ്റ്റൂട്ടിലെ ആന്‍റി ഓക്സിഡൻറുകൾ ഫ്രീ റാഡിക്കലുകളെ നിർവീര്യമാക്കി ചർമത്തിനു തിളക്കം നല്കുന്നു, യുവത്വം നിലനിർത്തുന്നു.


ശ്രീകുരുംബക്കാവിൽ ജൈവമാലിന്യപ്ളാന്റ് സ്ഥാപിച്ചു | 15Jan2022\nശ്രീകുരുംബക്കാവിൽ ജൈവമാലിന്യപ്ളാന്റ് സ്ഥാപിച്ചു\n• ശ്രീകുരുംബക്കാവിൽ സ്ഥാപിച്ച എയറോബിക് കമ്പോസ്റ്റ് യൂണിറ്റ് വി.ആർ. സുനിൽകുമാർ എം.എൽ.എ. ഉദ്ഘാടനംചെയ്യുന്നു\nകൊടുങ്ങല്ലൂർ : ശ്രീകുരുംബക്കാവിൽ അടിഞ്ഞുകൂടുന്ന മുഴുവൻ മാലിന്യങ്ങളും ദുർഗന്ധമില്ലാതെ ശാസ്ത്രീയമായി സംസ്കരിക്കുന്നതിന് സംവിധാനമൊരുങ്ങി. ഇതിനായി 20 തുമ്പൂർമുഴി മോഡൽ എയറോബിക് ബിന്നുകൾ ഉൾപ്പെടുന്ന കമ്പോസ്റ്റ് പ്ലാന്റുകൾ സ്ഥാപിച്ചു. തെക്കേനടയിൽ ചെട്ടിക്കുളത്തിന് പടിഞ്ഞാറുഭാഗത്തായി 18 ലക്ഷം രൂപ ചെലവിൽ സ്ഥാപിച്ച ഷെഡ്ഡിലാണ് ഇവ സ്ഥാപിച്ചിരിക്കുന്നത്.\nതാലപ്പൊലി, ഭരണി ആഘോഷങ്ങളിൽ ശ്രീകുരുംബക്കാവിൽ അടിഞ്ഞുകൂടുന്ന വലിയതോതിലുള്ള ജൈവമാലിന്യം നീക്കം ചെയ്യാൻ നഗരസഭയും ദേവസ്വവും ഏറെ ബുദ്ധിമുട്ടിയിരുന്നു. ഇനിമുതൽ പ്ലാസ്റ്റിക് ഒഴികെയുള്ള മാലിന്യങ്ങൾ പ്ലാന്റിലേക്ക് മാറ്റുന്നതോടെ മാലിന്യ പ്രതിസന്ധിക്ക് പരിഹാരമാകും. പ്ലാസ്റ്റിക് മാലിന്യങ്ങൾ ഹരിതകർമ്മസേന ശേഖരിക്കും. 30 ലക്ഷം ചെലവിൽ 20 ടോയ്‌ലറ്റുകൾ ഉൾപ്പെടുന്ന കോംപ്ലക്സിന്റെ നിർമ്മാണവും ആരംഭിച്ചിട്ടുണ്ട്.\nഇവക്കു പുറമേ ക്ഷേത്രത്തിന്റെ വടക്കേനടയിലും തെക്കേനടയിലും ഭക്തജനങ്ങൾക്ക് കുടിവെള്ളത്തിനായി വാട്ടർ എ.ടി.എമ്മുകൾ സ്ഥാപിക്കുന്നതിന് 15 ലക്ഷം രൂപയും നഗരസഭ അനുവദിച്ചിട്ടുണ്ട്. എയ്റോബിക് പ്ലാന്റ് വി.ആർ. സുനിൽകുമാർ എം.എൽ.എ. ഉദ്ഘാടനം ചെയ്തു. നഗരസഭ ചെയർപേഴ്‌സൺ എം.യു. ഷിനിജ അധ്യക്ഷയായി. വൈസ് ചെയർമാൻ കെ.ആർ. ജൈത്രൻ, സ്ഥിരം സമിതി ചെയർമാൻമാരായ എൽസി പോൾ, ലതാ ഉണ്ണികൃഷ്ണൻ, കൗൺസിലർമാരായ ടി.എസ്. സജീവൻ, വി.എം. ജോണി എന്നിവർ പ്രസംഗിച്ചു.


അപ്പു കണ്ട ലോകം: പക്ഷിശാസ്ത്രം6- വാലുകുലുക്കികള്\nPosted by അപ്പൂസ് at 8:48 PM\nഓണത്തിന്റെ തിരക്കിനിടയില് ഈ പോസ്റ്റും പാതാളത്തിലേയ്ക്ക് പോയോ! ബ്ലോഗിലെ സലീം അലിയെ കാണാതെ പോയത് കഷ്ടമാണ്!\nഎന്റെ വക ഹൈദ്രാബാദ് സ്റ്റൈല് ഒരു ബോംബ് കിടക്കട്ടെ.\nഅപ്പൂസേ, വാലുകുലുക്കിയെ കുറിച്ചുള്ള ഈ പോസ്റ്റ് വളരെ നന്നായിരിക്കുന്നു.\nഞാന് മിസ്സായി പോയ ബാക്കി പോസ്റ്റുകളൊക്കെ വായിക്കട്ടെ.\nആഷേച്ചീ, സതീഷേട്ടാ നന്ദി :)\nബ്ലോഗിലെ സലീം അലി!! എന്‍റെ തല പോയി മച്ചിലിടിച്ചേ! :)


shop Archives - Page2of3- BIGNEWSLIVE | Latest Malayalam News\nചെന്നൈ: തമിഴ്‌നാട്ടില് ഇനി വ്യാപാര സ്ഥാപനങ്ങള് അടക്കില്ല. ഇരുപത്തിനാല് മണിക്കൂറും തുറന്ന് പ്രവര്‍ത്തിക്കാന് വ്യാപാര സ്ഥാപനത്തിന് അനുമതി ലഭിച്ചു. പരീക്ഷണാടിസ്ഥാനത്തില് മൂന്ന് വര്‍ഷത്തേക്കാണ് അനുമതി ലഭിച്ചിരിക്കുന്നത്. കുറഞ്ഞത് ...\nപനങ്ങാട്: പന്നിക്ക് നല്‍കാന് വെച്ച പഴയ പഫ്‌സ് വില്‍പ്പന നടത്തിയ കടക്കാരനെതിരെ പ്രതിഷേധവുമായി നാട്ടുകാര് രംഗത്ത്. റൊട്ടി നിര്‍മ്മാണ കേന്ദ്രമായ ബോര്‍മയില് നിന്നും വാങ്ങിയ പഫ്‌സ് കഴിച്ച് ...\nഹര്‍ത്താല്; തുറന്ന കടകള്‍ക്ക് നേരെ വ്യാപക ആക്രമണം, സംഘടനാ നേതാവിനെ കടക്ക് അകത്തിട്ടു പൂട്ടി സമരാനുകൂലികള്\nകോഴിക്കോട്: ഹര്‍ത്താലില് പങ്കെടുക്കില്ലെന്നും, സംസ്ഥാനത്ത് കടകള് തുറന്ന് പ്രവര്‍ത്തിക്കുമെന്നും പ്രഖ്യാപിച്ച് സംഘടനാ നേതാക്കള്. അതേസമയം തുറന്ന കടകള്‍ക്ക് നേരെ വ്യാപക ആക്രമണമാണ് സംസ്ഥാന വ്യാപകമായി നടക്കുന്നത്. സൗത്ത് ...\nകോഴിക്കോട്; കാസര്‍കോട് യൂത്ത് കോണ്‍ഗ്രസ് പ്രവര്‍ത്തകരെ വെട്ടിക്കൊലപ്പെടുത്തിയ സംഭവത്തില് പ്രതിഷേധിച്ച് ആഹ്വാനം ചെയ്ത ഹര്‍ത്താലില് പങ്കെടുക്കില്ലെന്ന് വ്യാപാരി വ്യവസായി ഏകോപന സമിതി. നേരത്തെ പ്രഖ്യാപിച്ചത് പോലെ ഹര്‍ത്താല് ...\nവിലക്ക് നീങ്ങി; ഇനി സൗദിയിലെ ലേഡീസ് ഷോപ്പുകളില് പുരുഷന്മാര്‍ക്കും ജോലി ചെയ്യാം\nറിയാദ്: ഇനി സൗദിയിലെ ലേഡീസ് ഷോപ്പുകളില് പുരുഷന്മാരെയും ജീവനക്കാരായി നിയമിക്കാമെന്നു തൊഴില് മന്ത്രാലയം. ശുചീകരണത്തിനും, സാധനങ്ങള് കയറ്റി ഇറക്കുന്നതിനും വിദേശികളായ പുരുഷന്മാരെയും ജോലിക്കുവെയ്ക്കാമെന്നും മന്ത്രാലയം അറിയിച്ചു. വനിതകളുടെ ...\nഎരുമേലി: ശബരിമലയിലെ തീര്‍ഥാടകരുടെ കുറവ് മൂലം എരുമേലിയില് കടകള് ലേലത്തിനെടുത്ത കച്ചവടക്കാര് പ്രതിസന്ധിയില്. മണ്ഡലകാലം ഒരാഴ്ച പിന്നിടുമ്പോള് കഴിഞ്ഞ വര്‍ഷത്തേക്കാള് അഞ്ചിലൊന്ന് തീര്‍ത്ഥാടകരാണ് എരുമേലിയില് എത്തിയത്. ലക്ഷങ്ങള് ...\nസംസ്ഥാനത്ത് ഇന്ന് 37,290 പേര്‍ക്ക് രോഗം; 79 മരണം, 32,978 പേര്‍ക്ക് രോഗമുക്തി\nപണിയുള്ള പണിക്കരെക്കാൾ, പണിയില്ലാത്ത പണിക്കരാവും കൂടുതൽ പണിയുക; ശ്രീജിത്ത് പണിക്കർക്കായി വാദിച്ച് അലി അക്ബർ


emalayalee.com - ഹജ്ജ് സബ്‌സിഡിയും എയര് ഇന്ത്യയും (ലേഖനം : മൊയ്തീന് പുത്തന്‍ചിറ)\nഹജ്ജ് സബ്‌സിഡി നിര്‍ത്തലാക്കിയ കേന്ദ്ര സര്‍ക്കാരിന്റെ തീരുമാനം സ്വാഗതാര്‍ഹമാണ്. ഇത് നേരത്തെ ചെയ്യേണ്ടതായിരുന്നു. കാരണം, പരിശുദ്ധ ഹജ്ജ് കര്‍മ്മം നിര്‍വ്വഹിക്കേണ്ടത് ഓരോ വ്യക്തിയുടേയും സ്വന്തം സമ്പാദ്യത്തില് നിന്നു വേണമെന്ന നിബന്ധനയുള്ളതുകൊണ്ടു തന്നെ. ഹജ്ജ് കര്‍മ്മം നിര്‍ബ്ബന്ധമായും നിര്‍വ്വഹിക്കേണ്ടത് ഓരോ ഇസ്ലാം മത വിശ്വാസിയുടേയും കടമയാണ്. എന്നാല് സാമ്പത്തികശേഷിയും ശാരീരികക്ഷമതയും യാത്രാ സൗകര്യവും ഉള്ളവര്‍ക്കേ ശരീഅത്ത് നിയമപ്രകാരം ഹജ്ജ് നിര്‍ബന്ധമാക്കിയിട്ടുള്ളൂ. പരസഹായത്തോടെ ഹജ്ജ് ചെയ്യാന് ആരോടും കല്‍പിച്ചിട്ടില്ല. ഇതാണ് സബ്‌സിഡി നിഷേധത്തെ സ്വാഗതം ചെയ്യാന് പ്രേരിപ്പിക്കുന്ന പ്രധാന ഘടകം. ഹജ്ജ് സബ്‌സിഡി ഹജ്ജ് യാത്രികര്‍ക്ക് ആശ്വാസമാണെങ്കിലും സമുദായത്തിന് അത് ഭാരവും കളങ്കവും ചാര്‍ത്തുന്നു എന്നതാണ് മറ്റൊരു കാരണം. ഇസ്ലാം മത വിശ്വാസികള് നിര്‍വ്വഹിക്കുന്ന ശുദ്ധ മതചടങ്ങായ ഹജ്ജിനുവേണ്ടി സര്‍ക്കാര് ഖജനാവില് നിന്ന് ശതകോടികള് ചോര്‍ത്തുന്നുവെന്നും, അത് ഭരണഘടനക്കും മതേതരത്വത്തിനും വിരുദ്ധമാണെന്നും ഏറെ കാലമായി തല്പര കക്ഷികള് പ്രചരിപ്പിച്ചുവരുന്നു. ഇതര സമുദായങ്ങളില് മുസ്ലിം വിരുദ്ധ മനോഭാവം വളരാന് അതും ഒരു കാരണമാണ്.\nഅടുത്തതായി കടബാധ്യതകളാണ്. എല്ലാവിധ കടങ്ങളും മറ്റു ബാധ്യതകളും വീട്ടിയിട്ടായിരിക്കണം ഒരു വ്യക്തി ഹജ്ജിന് പോകേണ്ടത്. ഹജ്ജും ഉംറയും നിര്‍വ്വഹിക്കാന് ഉപയോഗിക്കുന്ന പണം പരിപൂര്‍ണ്ണമായും ഹലാലായ (നേരായ) മാര്‍ഗേണ സമ്പാദിച്ചതായിരിക്കണം. നബി (സ) പറഞ്ഞു: ഒരാള് തന്റെ നല്ല സമ്പാദ്യവുമായി ഹജ്ജിന് പുറപ്പെട്ട് ‘ലബ്ബൈക്കല്ലാഹുമ്മ ലബ്ബൈക്ക് ‘ (നിന്റെ ആഹ്വാനത്തിന് ഞാനുത്തരം നല്‍കിയിരിക്കുന്നു) എന്ന് പറയുമ്പോള് വാന ലോകത്തുനിന്ന് ഒരു പ്രതിശബ്ദമുണ്ടാകും.... ‘നീ അല്ലാഹുവിന്റെ ആഹ്വാനത്തിനുത്തരം നല്‍കി, നീ സൗഭാഗ്യവാനായി, നിന്റെ പാഥേയം ഹലാലാണ്. നിന്റെ വാഹനം ഹലാലാണ്. നിന്റെ ഹജ്ജ് സ്വീകരിക്കപ്പെട്ടിരിക്കുന്നു.’ എന്നാല് മറ്റൊരു വ്യക്തി ഹറാമായി സമ്പാദിച്ച സമ്പാദ്യവുമായി ഹജ്ജിന് പുറപ്പെട്ട് ‘ലബ്ബൈക്കല്ലാഹുമ്മ ലബ്ബൈക്ക് ‘ എന്ന് പറയുമ്പോള്, വാനലോകത്ത് നിന്ന് അവന് കിട്ടുന്ന ഉത്തരം: നീ അല്ലാഹുവിന്റെ ആഹ്വാനത്തിനുത്തരം നല്‍കിയിട്ടില്ല; നീ സൗഭാഗ്യവാനായതുമില്ല. നിന്റെ പാഥേയം ഹറാമാണ്. നിന്റെ സമ്പാദ്യവും ഹറാമാണ്. നിന്റെ ഹജ്ജ് അസ്വീകാര്യമാണ്.’\nഹജ്ജ് കര്‍മ്മം നിര്‍വ്വഹിക്കുന്നതിനു മുന്‍പ് പാലിക്കേണ്ട ചില നിബന്ധനകള് മാത്രമാണിത്. കേന്ദ്ര സര്‍ക്കാരിന്റെ തീരുമാനം കേട്ടയുടനെ നിരവധി സംഘടനകളും വ്യക്തികളും രംഗപ്രവേശം ചെയ്ത് പരസ്പര ബന്ധമില്ലാത്തതും അവിശ്വസനീയവുമായ പ്രസ്താവനകളിറക്കുന്നത് അപഹാസ്യമാണ്. 2012ല് സുപ്രീംകോടതി പുറപ്പെടുവിച്ച വിധി ഇത്തരുണത്തില് ഏറെ പ്രാധാന്യമുള്ളതാണ്. ഹജ്ജ് കമ്മിറ്റി മുഖേന പോകുന്ന ഹാജിമാര്‍ക്ക് കേന്ദ്ര ഗവണ്‍മെന്റ് നല്‍കുന്ന സബ്‌സിഡി പത്തുകൊല്ലത്തിനകം നിര്‍ത്തലാക്കണമെന്നും, ആ തുക മുസ്ലിം സമുദായത്തിന്റെ സാമൂഹികവിദ്യാഭ്യാസ ഉന്നമനത്തിന് വിനിയോഗിക്കണമെന്നുമാണ് അന്ന് സുപ്രീം കോടതി വിധിച്ചത്. ആ വിധിയില് ചില കേന്ദ്രങ്ങള് വിയോചിപ്പ് പ്രകടിപ്പിച്ചെങ്കിലും മുസ്ലിം സമുദായം ബഹുഭൂരിഭാഗവും അന്ന് സ്വാഗതം ചെയ്തിരുന്നു. 2023 ആകുമ്പോഴേക്കും സബ്‌സിഡി ഘട്ടം ഘട്ടമായി നിര്‍ത്തലാക്കണമെന്ന് ആവശ്യപ്പെട്ട സുപ്രീം കോടതി, അത് ഭരണഘടനക്കോ സെക്യുലരിസത്തിനോ വിരുദ്ധമായതുകൊണ്ടല്ലെന്നും അമര്‍നാഥ് തീര്‍ഥാടനം, കുംഭമേള തുടങ്ങിയ മതചടങ്ങുകള്‍ക്ക് വന് സാമ്പത്തിക ബാധ്യതയുള്ള സൗകര്യമൊരുക്കിക്കൊടുക്കുന്നതുപോലെ ഭരണഘടനാ വിധേയം തന്നെയാണെന്നും, ഹജ്ജ് സബ്‌സിഡി ഖുര്‍ആനിന് നിരക്കാത്തതുകൊണ്ടാണ് അവസാനിപ്പിക്കാനാവശ്യപ്പെടുന്നതെന്നും വ്യക്തമാക്കിയിരുന്നു.\n'ഹജ്ജ് തീര്‍ത്ഥാടകര്‍ക്കുളള ആനുകൂല്യം രാജാക്കന്മാരുടെ കാലം മുതല്‍ക്കുളളതാണ്. രാജ്യം സ്വാതന്ത്ര്യം നേടിയ ശേഷവും ഈ പാരമ്പര്യം തുടര്‍ന്നു വന്നു. ഈ ആനുകൂല്യമാണ് കേന്ദ്ര സസര്‍ക്കാര് ഏകപക്ഷിയമായി നിര്‍ത്തലാക്കിയത്. ഹജ്ജ് സബ്‌സിഡി നിര്‍ത്തലാക്കുകയും ഇതര മതസ്ഥരായ തീര്‍ത്ഥാടകകര്‍ക്ക് ആനുകൂല്യം തുടരുകയും ചെയ്യുന്നത് വിവേചനപര'മാണെന്നാണ് ഒരു മുസ്ലിം മത സംഘടന പറയുന്നത്. എത്ര ബാലിശമായ പ്രസ്താവനയാണിത്. മൂന്നര പതിറ്റാണ്ടുകള്‍ക്കു മുന്‍പ് ഇന്ദിരാഗാന്ധിയാണ് ഹജ്ജ് സബ്‌സിഡി ആദ്യമായി നടപ്പാക്കിയത്. ഹജ്ജ് കര്‍മ്മത്തിന്റെ നിബന്ധനകളെ സൗകര്യപൂര്‍വ്വം വിസ്മരിച്ച്, ഇസ്ലാം മത ശാസനകള് പോലും നിഷിദ്ധമായി കരുതുന്ന ഹജ്ജിനുള്ള സര്‍ക്കാര് ധനസഹായം എന്ന അനീതി അടിച്ചേല്‍പ്പിക്കുക വഴി കോണ്‍ഗ്രസ് ലക്ഷ്യമിട്ടത് അവരുടെ സ്വാധീനം കൂടുതലായി മുസ്ലീങ്ങള്‍ക്കിടയില് ഉറപ്പിക്കുക എന്നതായിരുന്നു.\nഹജ്ജ് സബ്‌സിഡി വഴി യഥാര്‍ത്ഥത്തില് ലാഭം കൊയ്തത് എയര് ഇന്ത്യയായിരുന്നു. ഓരോ ഹാജിമാര്‍ക്കും അനുവദിച്ചിട്ടുള്ള സബ്‌സിഡി മുഴുവനും ടിക്കറ്റ് വിലയിനത്തില് എയര് ഇന്ത്യക്കായിരുന്നു കിട്ടിക്കൊണ്ടിരുന്നത്. തത്വത്തില് ഹാജിമാര്‍ക്ക് സബ്‌സിഡി നല്‍കിയെന്ന് സര്‍ക്കാര് പറയുമെങ്കിലും ഹാജിമാര് നേരിട്ട് അത് കൈപ്പറ്റുന്നില്ല. 2023 ഓടെ ഘട്ടം ഘട്ടമായി നിര്‍ത്തലാക്കണമെന്ന് സുപ്രീം കോടതി നിര്‍ദേശിച്ചിട്ടുള്ള ഹജ്ജ് സബ്‌സിഡി ഒറ്റയടിക്ക് പൂര്‍ണമായി നിര്‍ത്തലാക്കുന്നതായി പ്രഖ്യാപിച്ചിരിക്കുന്നത് ഗൂഢ ലക്ഷ്യങ്ങളാണോ എന്ന സംശയവും ഇപ്പോള് ബലപ്പെടുന്നു. പൊതുമേഖലാ സ്ഥാപനമായ എയര് ഇന്ത്യ ഹജ്ജ് യാത്രക്കാരെ കൊള്ളയടിക്കുമ്പോള് അതില് ഒരു ആശ്വാസം എന്ന നിലയ്ക്കാണ് ഹജ്ജ് സബ്‌സിഡി പ്രഖ്യാപിച്ചിരുന്നത്. എന്നാല് യാത്രാ നിരക്കില് യാതൊരു നിയന്ത്രണവും വരുത്താതെ തന്നെ ഹജ്ജ് സബ്‌സിഡി പൂര്‍ണമായി നിര്‍ത്തലാക്കിയതില് ദുരൂഹതയുണ്ടെന്നാണ് വിവിധ സംഘടനകള് ആരോപിക്കുന്നത്. സുപ്രീം കോടതിയുടെ തീരുമാനപ്രകാരം 2023 ആകുമ്പോഴേക്കും സബ്‌സിഡി നിര്‍ത്തലാക്കിയാല് മതിയായിരുന്നു. എന്നാല് 2018ന്റെ തുടക്കത്തില് തന്നെ ഇത്തരം ഒരു തീരുമാനമെടുത്തതിലും ദുരൂഹതകളുണ്ട്.\nഇന്ത്യയില് നിന്ന് സൗദി അറേബ്യയില് ജിദ്ദയിലേക്ക് ഏത് സമയത്തും വിമാന സര്‍വ്വീസ് ഉണ്ട്. ഹജ്ജ് സീസണ് അല്ലാത്ത കാലത്ത് ഏകദേശം 25,00030,000 രൂപയാണ് ടിക്കറ്റ് നിരക്ക്. എന്നാല് ഹജ്ജ് സീസണില് ഈ നിരക്ക് 75,000 വരെയാണ് എയര് ഇന്ത്യ ഉയര്‍ത്തുന്നത്. അതായത് ഒരു തീര്‍ത്ഥാടകന് 40000 രൂപ കൂടുതല് ! ഈ തുകയാണ് സര്‍ക്കാര് എയര് ഇന്ത്യക്ക് നല്‍കി സബ്‌സിഡി എന്ന പേരില് ഓരോ യാത്രക്കാരന്റേയും തലയില് കെട്ടി വെയ്ക്കുന്നത്. ഹാജിമാരെ കൊണ്ടുപോവുകയും കൊണ്ടുവരികയും ചെയ്യുന്നത് സൗദിയ എയര്‍ലൈന്‍സായാലും എയര് ഇന്ത്യക്ക് 'നഷ്ടപരിഹാരം' കിട്ടുന്നു. 'കുടത്തില് നിന്നുപോയാല് കുളത്തിലേക്ക്' എന്ന് പറയുന്നപോലെ സര്‍ക്കാര് ഹാജിമാരുടെ പേരില് നല്‍കുന്ന പണം ചെന്നെത്തുന്നത് എയര് ഇന്ത്യയുടെ കൈയ്യില്. സബ്‌സിഡി നിര്‍ത്തലാക്കിയ സ്ഥിതിക്ക് ഇനി ഹജ്ജിനു പോകുന്നവരുടെ കൈയ്യില് നിന്ന് മേല്പറഞ്ഞ തുക എയര് ഇന്ത്യ വസൂലാക്കുകയും ചെയ്യും. ഈ തീവെട്ടിക്കൊള്ളയ്ക്ക് അറുതി വരുത്തിയിട്ട് വേണമായിരുന്നു ഹജ്ജ് സബ്‌സിഡി നിര്‍ത്തലാക്കാന്. അല്ലാത്ത പക്ഷം അത് ദുരുദ്ദേശപരമാണ്. ചുരുക്കത്തില് സര്‍ക്കാരിന്റെ ഈ തീരുമാനം ഹജ്ജിനു പോകുന്നവര്‍ക്ക് ഇരുതല വാളു പോലെയായി.\nഹജ്ജ് സബ്‌സിഡി നിര്‍ത്തലാക്കിയതിനെതിരെ ചില സംഘടനകള് മറ്റു ചില ന്യായവാദങ്ങളുമായി രംഗത്തു വന്നത് ശ്രദ്ധേയമാണ്. ഹജ്ജിനു മാത്രമല്ല മറ്റു പല തീര്‍ത്ഥാടന യാത്രകള്‍ക്ക് വേണ്ടിയും കേന്ദ്ര സര്‍ക്കാര് നേരിട്ടും അല്ലാതെയും ഖജനാവില് നിന്ന് പണം നല്‍കുന്നുണ്ടെന്നാണ് ഇക്കൂട്ടരുടെ വാദം. ഹരിദ്വാര്, അലഹബാദ്, നാസിക്, ഉജ്ജെയ്ന് എന്നിവിടങ്ങളില് നടന്നുവരുന്ന കുംഭമേളകള്‍ക്ക് ദശലക്ഷക്കണക്കിന് തീര്‍ത്ഥാടകരാണ് പങ്കെടുക്കുന്നത്. ഈ തീര്‍ത്ഥാടക സംഗമങ്ങളുടെ നടത്തിപ്പിനാവശ്യമായ കേന്ദ്ര ഫണ്ട് സംസ്ഥാന സര്‍ക്കാരുകള് വഴിയാണത്രേ നല്‍കുന്നത്. 2014ലെ അലഹബാദ് കുംഭമേളക്ക് കേന്ദ്ര സര്‍ക്കാര് 1150 കോടിയും, ഉത്തര്‍പ്രദേശ് സര്‍ക്കാര് 11 കോടിയും ചിലവഴിച്ചത്രേ. പന്ത്രണ്ട് വര്‍ഷത്തിലൊരിക്കല് ഉജ്ജെയ്‌നില് വെച്ച് നടക്കുന്ന സിംഹസ്ഥ മഹാകുംഭ മേളക്ക് വേണ്ടി 100 കോടി രൂപയാണ് മധ്യപ്രദേശ് സര്‍ക്കാറിന് കേന്ദ്ര സാംസ്കാരിക മന്ത്രാലയം കഴിഞ്ഞ വര്‍ഷം നല്‍കിയത്. മധ്യപ്രദേശ് സര്‍ക്കാര് ചെലവിട്ട 3400 കോടി രൂപക്ക് പുറമെയാണതെന്നും പറയുന്നു. നിലവില് 450 കോടി രൂപയാണ് ഹജ്ജ് സബ്‌സിഡിയുടെ പേരില് കേന്ദ്ര സര്‍ക്കാര് ചിലവഴിക്കുന്നത്. ഇവിടെ മറ്റൊരു സത്യം ആരോപണമുന്നയിക്കുന്ന സംഘടനകള് വിസ്മരിക്കുകയാണ്. ഇതര മതവിശ്വാസികള് നടത്തുന്ന തീര്‍ത്ഥാടനങ്ങളേയും കുംഭമേളകളേയും ഒരിക്കലും ഹജ്ജുമായി താരതമ്യം ചെയ്യരുത്. ഹജ്ജ് കര്‍മ്മത്തിന്റെ നിബന്ധനകളുടെ ചട്ടക്കൂട്ടില് നിന്നുകൊണ്ടുവേണം ആ പരിശുദ്ധ കര്‍മ്മം നിര്‍വ്വഹിക്കാന്. അങ്ങനെ വരുമ്പോള് ഈ സബ്‌സിഡി നിര്‍ത്തലാക്കല് ഹജ്ജിനു പോകുന്നവര്‍ക്ക് ഗുണമേ ചെയ്യൂ.\nമുസ്ലിം സമുദായത്തെ പ്രീണിപ്പിക്കാനെന്നോണം സബ്‌സിഡി നിര്‍ത്തലാക്കിയതിന് ബദലായി മറ്റൊരു പദ്ധതിയും സര്‍ക്കാര് പ്രഖ്യാപിച്ചിട്ടുണ്ട്. അതാതത് ആ പണം മുസ്ലീം പെണ്‍കുട്ടികളുടെ വിദ്യാഭ്യാസ കാര്യങ്ങള്‍ക്ക് വേണ്ടി ചെലവഴിക്കുമെന്നാണ് സര്‍ക്കാര് പറയുന്നത്. അതായത് ഓരോ വര്‍ഷവും ഏകദേശം 450 കോടി രൂപ. സബ്‌സിഡി നിര്‍ത്തലാക്കുന്നത് നിയമപരമായി പ്രാബല്യത്തിലാകുന്നത് 2023ലാണ്. അപ്പോള് 2023 വരെ മാത്രമേ മുസ്ലീം പെണ്‍കുട്ടികളുടെ വിദ്യാഭ്യാസത്തിന് വേണ്ടി സര്‍ക്കാര് പണം ചെലവഴിക്കൂവെന്നാണോ എന്നതിന് വ്യക്തതയില്ല. തന്നെയുമല്ല, മതേതര ഇന്ത്യയില് എല്ലാ വിഭാഗത്തിലും പെട്ട നികുതിദായകരുടെ പണം എന്തിന് ഒരു പ്രത്യേക സമുദായത്തിനു മാത്രം നല്‍കണം? സര്‍ക്കാര് ഖജനാവിലൂടെ ചിലവഴിക്കുന്ന ഈ തുക എന്തുകൊണ്ട് പാവപ്പെട്ട എല്ലാ വിഭാഗക്കാരുടേയും ഉന്നമനത്തിന് വിനിയോഗിച്ചു കൂടാ? ഭവനരഹിതര്‍ക്ക് ഭവനങ്ങള് നിര്‍മ്മിച്ചു നല്‍കുക, കുടിവെള്ളം എല്ലാവര്‍ക്കും ലഭിക്കത്തക്ക സംവിധാനങ്ങളൊരുക്കുക, വിദ്യാഭ്യാസപരമായി പിന്നോക്കം നില്‍ക്കുന്ന എല്ലാ കുട്ടികളുടേയും വിദ്യാഭ്യാസത്തിനും അവരുടെ ഉന്നമനത്തിനുമായി വിനിയോഗിക്കുക, വയോധികര്‍ക്ക് സംരക്ഷണം നല്‍കുക, രോഗ ചികിത്സയ്ക്ക് വകയില്ലാത്തവര്‍ക്ക് ആതുരാലയങ്ങള് നിര്‍മ്മിക്കുക എന്നിങ്ങനെ എണ്ണിയാലൊടുങ്ങാത്ത ആവശ്യങ്ങള് രാജ്യത്ത് നിലനില്‍ക്കേ, എന്തുകൊണ്ട് മുസ്ലിം പെണ്‍കുട്ടികള്‍ക്ക് മാത്രം ഈ തുക ചിലവഴിക്കണം?\nമുസ്ലിം സമുദായത്തിനുമേല് വന്നു പതിക്കുന്ന ഈ കളങ്കത്തിന് പരിഹാരം ഒന്നേയുള്ളൂ. ഹജ്ജ് കര്‍മ്മം നിര്‍വ്വഹിക്കുമ്പോള് പാലിക്കേണ്ട നിബന്ധനകളെക്കുറിച്ച് ഹജ്ജിന് പുറപ്പെടാനൊരുങ്ങുന്നവര്‍ക്ക് മുസ്ലിം സംഘടനകള് ഒരു ബോധവത്ക്കരണം നല്‍കുന്നത് ഇത്തരുണത്തില് ഉചിതമായിരിക്കും. തന്നെയുമല്ല, സൗദിയ പോലുള്ള എയര്‍ലൈന്‍സുകള് മിതമായ നിരക്കില് എയര് ടിക്കറ്റ് നല്‍കുമ്പോള് എന്തിന് എയര് ഇന്ത്യയെ അഭയം പ്രാപിക്കണം? എയര് ഇന്ത്യയിലെ യാത്ര ഒഴിവാക്കിയാല് സീസണ് സമയമാകുമ്പോള് അവര് ഈടാക്കുന്ന 40000 രൂപ അധിക ചാര്‍ജ് കൊടുക്കേണ്ടി വരില്ലല്ലോ. അതുവഴി പരിശുദ്ധ ഹജ്ജ് കര്‍മ്മം നേരായ രീതിയിലാണ് നിര്‍വ്വഹിച്ചതെന്ന ആത്മസംതൃപ്തി ലഭിക്കുകയും ചെയ്യും.


മഹാരാഷ്ട്രയില് കോണ്‍ഗ്രസ്-ശിവസേന-എന്‍സിപി സഖ്യം ബിജെപിയുടെ അടിവേര് ഇളക്കുന്നു – Chandrika Daily\nBy web desk3Friday December 4, 2020 11:03 am\nമഹാരാഷ്ട്രയില് കോണ്‍ഗ്രസ്-ശിവസേന-എന്‍സിപി സഖ്യം ബിജെപിയുടെ അടിവേര് ഇളക്കുന്നു\n. ഒരിടത്ത് മാത്രമാണ് ബിജെപിക്ക് വിജയിക്കാനായത്\nനാഗ്പൂര്: മഹാരാഷ്ട്ര നിയമസഭ കൗണ്‍സിലിലേക്ക് നടന്ന തെരഞ്ഞെടുപ്പില് ബിജെപിക്ക് വന് തിരിച്ചടി. ആറ് സീറ്റുകളിലേക്ക് നടന്ന തെരഞ്ഞെടുപ്പില് നാലിടത്ത് കോണ്‍ഗ്രസ്-എന്.സി.പി.-ശിവസേന സഖ്യം വിജയിച്ചു. ഒരിടത്ത് മാത്രമാണ് ബിജെപിക്ക് വിജയിക്കാനായത്.\nബി.ജപിയെ സംബന്ധിച്ച് വലിയ തിരിച്ചടിയാണ് നേരിട്ടിരിക്കുന്നത്. നാഗ്പുര്, പുണെ എന്നീ സീറ്റുകളില് ബിജെപിക്ക് പരാജയം സംഭവിച്ചതാണ് ഏറ്റവും ശ്രദ്ധേയം.പുണെ, നാഗ്പൂര് എന്നിവിടങ്ങളില് കോണ്‍ഗ്രസും ഔറംഗബാദ്, മറാത്ത് വാഡ സീറ്റുകളില് എന്.സി.പിയും വിജയിച്ചു. ധുലെനന്ദുര്‍ബറില് മാത്രമാണ് ബിജെപിക്ക് വിജയിക്കാനായത്. ഒരു സീറ്റില് സ്വതന്ത്രനും വിജയിച്ചു. ഒരുമിച്ചു നില്‍ക്കുന്ന കോണ്‍ഗ്രസ്-എന്.സി.പി.-ശിവസേന സഖ്യത്തെ പരാജയപ്പെടുത്താനാകുന്നില്ല എന്നതാണ് ബിജെപി. ഇപ്പോള് നേരിടുന്ന വലിയ വെല്ലുവിളി.\nആര്‍എസ്എസ് ആസ്ഥാനത്തേറ്റ തിരിച്ചടി ബിജെപിക്ക് വലിയ ക്ഷീണം ചെയ്യുമെന്ന് ഉറപ്പാണ്. നാഗ്പൂരില് ആര്‍ക്കും തോല്‍പ്പിക്കാന് സാധിക്കില്ലെന്ന ബിജെപിയുടെ അമിത വിശ്വാസം തകരുന്നതിനാണ് മഹാരാഷ്ട്രയിലെ നിയമസഭ കൗണ്‍സിലില് തെരഞ്ഞെടുപ്പ് സാക്ഷ്യം വഹിച്ചത്. നിയമസഭാ തെരഞ്ഞെടുപ്പിലും ബിജെപിയെ തകര്‍ക്കാന് ഒരുമിച്ച് നിന്ന കോണ്‍ഗ്രസ്-ബിജെപി-എന്‍സിപി സഖ്യത്തിന്റെ ശക്തി വീണ്ടും തെളിഞ്ഞു കണ്ട തെരഞ്ഞെടുപ്പായിരുന്നു കൗണ്‍സില് തെരഞ്ഞെടുപ്പ്. അടിസ്ഥാനരഹിതമായ നിലപാടുകള് മുഖമുദ്രയാക്കി വിജയം നേടുകയെന്ന ബിജെപിയുടെ തന്ത്രത്തിനാണ് വീണ്ടും തിരിച്ചടി ഏറ്റിരിക്കുന്നത്. മഹാരാഷ്ട്രയില് കോണ്‍ഗ്രസ്-ശിവസേന-എന്‍സിപി സഖ്യം ബിജെപിയുടെ അടിവേര് ഇളക്കുമോ എന്നാണ് എല്ലാവരും ഉറ്റുനോക്കുന്നത്.


ഇഷ്ടനിറം പറയും നിങ്ങളുടെ സെക്‌സിനെപ്പറ്റി!! | How Colors Affect Your Love Life - Malayalam BoldSky\n» ഇഷ്ടനിറം പറയും നിങ്ങളുടെ സെക്‌സിനെപ്പറ്റി!!\nഇഷ്ടനിറം പറയും നിങ്ങളുടെ സെക്‌സിനെപ്പറ്റി!!\nPublished: Saturday, July 30, 2016, 1:00 [IST]\nഓരോരുത്തര്‍ക്കും ചില പ്രത്യേക തരം നിറങ്ങളോടു താല്‍പര്യം തോന്നുന്നതു സ്വാഭാവികം. എന്നാല് ഈ നിറം നോക്കിയും ഒരാളെക്കുറിച്ചു പല കാര്യങ്ങളും പറയാനാകും.\nഉദാഹരണത്തിന് ഒരാള്‍ക്കിഷ്ടമുള്ള നിറം നോക്കി ഇയാളുടെ ലൈംഗികതാല്‍പര്യങ്ങളെക്കുറിച്ചു പറയാനാകും. ഏതൊക്കെ നിറങ്ങള് ഏതു വിധത്തിലാണ് ലൈംഗികതയുമായി ബന്ധപ്പെട്ടിരിയ്‌ക്കുന്നതെന്നു നോക്കൂ,ആണുങ്ങള് അണ്ടര്‍വെയറിട്ടില്ലെങ്കില് അപകടം\nഓറഞ്ച് നിറം ഇഷ്ടപ്പെടുന്നവര് ലൈംഗികകാര്യങ്ങളില് ഫാന്റസി കാണുന്നവരാണ്. ശൃംഗാരികള് എന്ന് ഇക്കൂട്ടരെ വിളിക്കാമെങ്കിലും കാര്യത്തോടടുക്കുമ്പോള് വലിയ താല്‍പര്യം കാണിക്കാത്ത കൂട്ടരാണ് ഇത്തരക്കാര്.\nമഞ്ഞനിറം ഇഷ്ടപ്പെന്നുവരുടെ ലൈംഗികതാല്‍പര്യങ്ങള് അല്‍പം വിഷമം പിടിച്ചതാകും. ഇത്തരക്കാര്‍ക്ക് ലൈംഗികസുഖം പുര്‍ണമായും അനുഭവിക്കാനുമാകില്ല. എങ്കില് നിരാശപ്പെടുകയുമില്ല.\nപര്‍പ്പിള് നിറം ഇഷ്ടപ്പെടുന്നവര് ലൈംഗികകാര്യങ്ങളില് പൊതുവെ സ്വാര്‍ത്ഥരായിരിക്കും. തങ്ങളുടെ ഇഷ്ടം മാത്രം നോക്കുന്ന ഇക്കൂട്ടര് ഇണയുടെ താല്‍പര്യത്തേക്കാള് സ്വന്തം ഇഷ്ടാനിഷ്ടങ്ങള്‍ക്ക് പ്രാധാന്യം നല്‍കുന്നവരുമായിരിക്കും.\nലൈംഗികതയെ വളരെ പുതുമയോടെ നിര്‍ത്തുന്നവരാണ് പച്ചനിറം ഇഷ്ടപ്പെടുന്നവര്. ഇത്തരം സമീപനങ്ങളായിരിക്കും ഇവരുടെ ഭാഗത്തു നിന്നും ഉണ്ടാവുക.\nകറുപ്പ് നിറം ഇഷ്ടപ്പെടുന്നവര് പൊതുവെ മൂഡി ടൈപ്പാണെങ്കില് ലൈംഗിക കാര്യങ്ങളില് താല്‍പര്യം കാണിക്കുന്നവര് തന്നെയാണ്. തങ്ങളുടെ ഇഷ്ടങ്ങള് നിറവേറണമെന്ന് അല്‍പം അധികാര മനോഭാവത്തോടെ ആഗ്രഹിക്കുന്നവര്.\nവെള്ളനിറം ഇഷ്ടപ്പെടുന്നവര് പൊതുവെ ലൈംഗികകാര്യങ്ങളില് ലജ്ജയുള്ളവരായിരിക്കും. ലൈംഗികതക്ക് ഇവര് പൊതുവെ വലിയ പ്രാധാന്യം നല്‍കുന്നവരുമല്ല.\nനിങ്ങളുടെ ബന്ധങ്ങള് നിങ്ങള്‍ക്ക് ഒരു ഭാരമാണോ?\nദിവസഫലം (22-7-2018 - ഞായർ)\nRead more about: life pulse ജീവിതം സ്‌പന്ദനം പ്രണയം\nHow Colors Affect Your Love Life\nHow Colors Affect Your Love Life. Read more to know about,\nStory first published: Saturday, July 30, 2016, 1:00 [IST]\nJul 30, 2016 ലെ വാര്‍ത്തകള്


ആദ്യം ഡമ്മി പരീക്ഷണം; നയതന്ത്രബാഗിലൂടെ ആകെ കടത്തിയത് 230 കിലോ സ്വർണം, പിടികൂടിയത് 30 കിലോഗ്രം മാത്രം | More information out diplomatic bag gold smuggling case\nആദ്യം ഡമ്മി പരീക്ഷണം; നയതന്ത്രബാഗിലൂടെ ആകെ കടത്തിയത് 230 കിലോ സ്വർണം, പിടികൂടിയത് 30 കിലോഗ്രം മാത്രം\nKochi, First Published 19, Jul 2020, 9:58 AM\nദുബായിൽ നിന്ന് തിരുവനന്തപുരത്തേക്കാണ് ഡമ്മി ബാഗേജ് അയച്ചത്. കഴിഞ്ഞ വര്‍ഷം ജൂണിലായിരുന്നു ഡമ്മി പരീക്ഷണം. ഇത് വിജയമായതോടെയാണ് സ്വർണക്കടത്ത് തുടങ്ങിയത്.\nകൊച്ചി: വിമാനത്താവള സ്വർണക്കടത്ത് കേസില് കുടൂതല് വിവരങ്ങള് പുറത്ത്. നയതന്ത്രബാഗിലൂടെ 230 കിലോ സ്വർണമാണ് കേരളത്തിലേക്ക് ആകെ കടത്തിയത്. ഇതില് 30 കിലോഗ്രം സ്വർണം മാത്രമാണ് പിടികൂടിയത്. 200 കിലോ സ്വർണം കണ്ടെത്താൻ വിശദമായ അന്വേഷണം ആവശ്യമെന്ന് കസ്റ്റംസ് വൃത്തങ്ങൾ അറിയിച്ചു. ഈ മാസം അഞ്ചിന് തിരുവനന്തപുരത്താണ് 30 കിലോഗ്രം സ്വർണം പിടിച്ചത്. സ്വർണക്കടത്ത് സംഘം ഡമ്മി ബാഗേജ് അയച്ച് പരീക്ഷണം നടത്തിയെന്നും വിവരം.\nദുബായിൽ നിന്ന് തിരുവനന്തപുരത്തേക്കാണ് ഡമ്മി ബാഗേജ് അയച്ചത്. കഴിഞ്ഞ വര്‍ഷം ജൂണിലായിരുന്നു ഡമ്മി പരീക്ഷണം. ഇത് വിജയമായതോടെയാണ് സ്വർണക്കടത്ത് തുടങ്ങിയത്. വീട്ടുപകരണങ്ങള് എന്ന പേരിലാണ് സംഘം 200 കിലോ സ്വർണം കടത്തിയത്. 3.7 കിലോ സ്വര്‍ണം മാത്രമാണ് കസ്റ്റംസിന് കണ്ടെത്താനായത്. അതേസമയം, സ്വപ്നയുടെ നിയമനത്തിനെതിരെ കൊച്ചി സ്വദേശി വിജിലൻസ് കമ്മിഷണർക്ക് പരാതി നല്‍കി. അഴിമതി നിരോധന നിയമത്തിന്റെ പരിധിയിൽ ഉൾപ്പെടുമെന്ന് ചൂണ്ടിക്കാട്ടിയാണ് പരാതി. വ്യാജ സർട്ടിഫിക്കറ്റുകളുടെ അടിസ്ഥാനത്തിലാണ് നിയമനമെന്ന് പരാതിക്കാരൻ പറയുന്നു.\nAlso Read: എയർ ഇന്ത്യ ഉദ്യോഗസ്ഥനെതിരെ വ്യാജരേഖ ചമച്ച കേസ്; സ്വപ്ന സുരേഷിനെ പ്രതി ചേർത്തു\nഅതേസമയം, സ്വർണക്കടത്ത് കേസിലെ മുഖ്യ പ്രതികളിലൊരാളായ കെ ടി റമീസിനെ കസ്റ്റംസിന്‍റെ കസ്റ്റഡിയില് കിട്ടുന്നത് വൈകും. കൊവിഡ് പരിശോധനാ ഫലം വൈകിയതാണ് കാരണം. വ്യാഴാഴ്ച തന്നെ കസ്റ്റംസ് കസ്റ്റഡി അപേക്ഷ നല്‍കിയിരുന്നു. എന്നാല് ഇന്നലെ വൈകിട്ടാണ് റമീസിന്‍റെ പരിശോധനാ ഫലം നെഗറ്റീവാണെന്ന് കിട്ടിയത്. നാളെ കോടതി അവധിയായതിനാല് മറ്റന്നാളായിരിക്കും കസ്റ്റഡി അപേക്ഷ പരിഗണിക്കുക. സ്വര്‍ണം കടത്താനുള്ള പണത്തിനായി നിക്ഷേപകരെ കണ്ടെത്തിയതില് ഉള്‍പ്പെടെ മുഖ്യ പങ്കുള്ളയാളാണ് റമീസ്. റമീസിനെ പ്രാഥമികമായി നടത്തിയ ചോദ്യം ചെയ്യലിലാണ് മറ്റ് ആറ് പേര് പിടിയിലായത്. കസ്റ്റഡിയില് വാങ്ങി ചോദ്യം ചെയ്യുന്നതിലൂടെ കൂടുതല് പേരെ പിടികൂടാനാകുമെന്ന പ്രതീക്ഷയിലാണ് കസ്റ്റംസ്.\nLast Updated 19, Jul 2020, 10:17 AM\n74-ാം സ്വാതന്ത്ര്യദിന ആഘോഷത്തിനൊരുങ്ങി രാജ്യം; ചെങ്കോട്ടയിൽ ഒരുക്കങ്ങൾ പൂർത്തിയായി


Malappuram Preganant Woman Death: ദേഹാസ്വാസ്ഥ്യത്തെ തുടർന്ന് ഗര്‍ഭിണിയായ മലപ്പുറം സ്വദേശിനി ജിദ്ദയില് മരിച്ചു - pregnant malappuram native died at jeddah | Samayam Malayalam\npregnant malappuram native died at jeddah\nദേഹാസ്വാസ്ഥ്യത്തെ തുടർന്ന് ഗര്‍ഭിണിയായ മലപ്പുറം സ്വദേശിനി ജിദ്ദയില് മരിച്ചു\nSamayam Desk | Samayam Malayalam | Updated: 28 May 2020, 07:30:00 AM\nനാല് വയസുള്ള കുട്ടിയുടെ അമ്മ കൂടിയായ ജാസിറ എന്ന 27 കാരിയാണ് മരിച്ചത്. ജിദ്ദയിൽ തന്നെയുള്ള ആശുപത്രിയിൽ പ്രവേശിപ്പിച്ചെങ്കിലും ജീവൻ രക്ഷിക്കാൻ കഴിഞ്ഞില്ല.\nഗര്‍ഭിണിയായ മലപ്പുറം സ്വദേശിനി ജിദ്ദയില് മരിച്ചു\nമലപ്പുറം: അഞ്ചുമാസം ഗര്‍ഭിണിയായ മലപ്പുറം സ്വദേശിനി ജിദ്ദയില് മരിച്ചു. ദേഹാസ്വാസ്ഥ്യത്തെ തുടര്‍ന്നണ് ഗര്‍ഭിണിയായ തിരൂരങ്ങാടി കുണ്ടൂര് അനസ് ഉള്ളക്കം തൈയിലിന്റെ ഭാര്യ ജാസിറ (27) ആണ് മരിച്ചത്. ഇന്നലെ പുലര്‍ച്ചെ ദേഹാസ്വാസ്ഥ്യത്തെത്തുടര്‍ന്ന് ഹസന് ഗസാവി ആശുപത്രിയിലെത്തിച്ചുവെങ്കിലും രക്ഷിക്കാനായില്ല. അഞ്ചുമാസം ഗര്‍ഭിണിയായിരുന്നു. നാലു വയസുള്ള ഒരു കുട്ടിയുണ്ട്.\nമാര്‍ച്ച് അഞ്ചിനാണ് ജാഷിറ സന്ദര്‍ശക വിസയില് ജിദ്ദയിലെത്തിയത്. നാട്ടില് പോകുന്നതിന് എംബസിയില് രജിസ്റ്റര് ചെയ്തത് കാത്തിരിക്കുകയായിരുന്നു. പിതാവ്: കരുമ്പില് സ്വദേശി പുല്ലത്തിയില് അബ്ദുറഹ്മാന് മാതാവ്: മൈമൂനത്ത്. മകന്:അസ് ഹാന് മാലിക്. കരുമ്പില് കെഎംസിസി സെക്രട്ടറി ശിഹാബ് ഏക സഹോദരനാണ്. അതേ സമയം ദോഹയില് കൊവിഡ് സ്ഥിരീകരിച്ച മലപ്പുറത്തുകാരൻ ന്യൂമോണിയ ബാധിച്ച് കഴിഞ്ഞ ദിവസം മരിച്ചു.\nAlso Read: മലപ്പുറത്ത് മരിച്ച നാലുമാസം പ്രായമുള്ള കുഞ്ഞിന് കൊവിഡ് ഇല്ലായിരുന്നുവെന്ന് മാതാപിതാക്കള്!! സംഭവിച്ചത് ചികിത്സാ പിഴവോ?\n40 വര്‍ഷത്തിലധികമായി ദോഹയില് താമസിക്കുന്ന സെയ്താലിക്കുട്ടി (69) യുടെ മരണം ദോഹയിലുള്ള മക്കളും കുടുംബവും നാട്ടില്‍പോയ സമയത്താണ് സംഭവിച്ചത്. കോവിഡ് പോസിറ്റീവ് സ്ഥിരീകരിച്ചതിനെ തുടര്‍ന്ന് ഉംസൈദില് നിരീക്ഷണത്തില് കഴിയുന്നതിനിടെ ന്യൂമോണിയയും ബാധിച്ചിരുന്നു. തുടര്‍ന്ന് വക്രയിലെ ഹമദ് ആശുപത്രിയിലും രോഗം മൂര്‍ച്ഛിച്ചതോടെ ദോഹ ഹമദ് ആശുപത്രിയിലും ചികിത്സയിലായിരുന്നു. ചൊവ്വാഴ്ച പുലര്‍ച്ചെയായിരുന്നു മരണം.\nകഴിഞ്ഞ 40വര്‍ഷത്തിലധികമായി ദോഹയിലെ ക്യൂസിസി കമ്പനിയില് പി.ആര്.ഒ ആയി ജോലിചെയ്തുവരികയായിരുന്നു സെയ്താലിക്കുട്ടി. ദോഹയിലെ ടെക്നോ മൊബൈലില് ജോലിചെയ്യുന്ന മകനും കുടുംബവും ഇപ്പോള് നാട്ടിലാണ്. ഭാര്യ: സാറ ഉമ്മ. മക്കള്: ശിഹാബുദ്ദീന്(ദോഹ), സക്കീന, ഫൗസിയ, നുഷീദ, സഫിയ. സഹോദരങ്ങള് കുഞ്ഞിബാവ ഇപ്പോള് ഖത്തറില് തന്നെയാണ്. മൃതദേഹം കൊവിഡ് പ്രോട്ടോക്കോള് പ്രകാരം ദോഹയില് തന്നെ ഖബറടക്കി.\nമലപ്പുറത്ത് മരിച്ച നാലുമാസം പ്രായമുള്ള കുഞ്ഞിന് കൊവിഡ് ഇല്ലായിരുന്നുവെന്ന് മാതാപിതാക്കള്!! സംഭവിച്ചത് ചികിത്സാ പിഴവോ?ആര്‍ട്ടിക്കിള് ഷോ\nമലപ്പുറം ഗര്‍ഭിണിയായ മലപ്പുറം സ്വദേശിനി ജിദ്ദയില് മരിച്ചു Malappuram Woman Jeddah Death Malappuram Preganant Woman Death Malappuram\nWeb Title : pregnant malappuram native died at jeddah


അതൊന്നും ഞാൻ ബോധപൂർവം എടുത്ത തീരുമാനങ്ങൾ ആയിരുന്നില്ല! - മലയാളം ന്യൂസ് പോർട്ടൽ\nPosted on April 8, 2021, 11:43 AM\nമലയാള സിനിമയുടെ സ്വന്തം ലേഡി സൂപ്പർസ്റ്റാർ ആണ് മഞ്ജു വാര്യർ. പതിനാലു വർഷങ്ങൾ നീണ്ട ഇടവേളയ്ക്ക് ശേഷം അതി ശക്തമായി മലയാള സിനിമയിലേക്ക് തിരിച്ചുവരവ് നടത്തിയിരിക്കുകയാണ് മഞ്ജു വാര്യർ. വളരെ ചുരുങ്ങിയ സമയം കൊണ്ട് തന്നെ രണ്ടാം തിരിച്ചു വരവിൽ മലയാളത്തിന്റെ ലേഡി സൂപ്പർസ്റ്റാർ എന്ന വിളിപ്പേര് താരം സ്വന്തമാക്കിയിരുന്നു. നിരവധി ഹിറ്റ് ചിത്രങ്ങളുടെ ഭാഗമാകാൻ താരത്തിന് അവസരവും ലഭിച്ചിരുന്നു. രണ്ടാം തിരിച്ചുവരവിൽ വലിയ നേട്ടമാണ് താരം കരസ്ഥമാക്കിയതൊക്കെയും. ഹൗ ഓൾഡ് ആർ യു എന്ന ചിത്രത്തിൽ കൂടിയാണ് മഞ്ജു തിരിച്ച് മലയാള സിനിമയിലേക്ക് വന്നത്. അതിന് ശേഷം പുറത്തിറങ്ങിയ മലയാള സിനിമയിലെ തന്നെ മികച്ച ഹിറ്റുകളുടെ ഭാഗമാകാൻ താരത്തിന് കഴിഞ്ഞു. ചതുർമുഖം ആണ് മഞ്ജുവിന്റേതായി പുറത്തിറങ്ങാൻ പോകുന്ന ഏറ്റവും പുതിയ ചിത്രം. അടുത്തിടെ ചിത്രത്തിന്റെ പ്രസ് മീറ്റിങ്ങിന് വേണ്ടി എത്തിയ മഞ്ജുവിന്റെ ലുക്ക് കണ്ടു ആരാധകർ അത്ഭുതപെട്ടിരുന്നു. പ്രായത്തെ വെറും സംഖ്യ മാത്രമാക്കി ജീവിതത്തിൽ മുന്നേറിക്കൊണ്ടിരിക്കുന്ന മഞ്ജു തന്നെയായിരുന്നു കുറച്ച് ദിവസങ്ങൾ ആയുള്ള സോഷ്യൽ മീഡിയയിലെ ചർച്ച വിഷയം. താരത്തിന്റെ ഏറ്റവും പുതിയ ചിത്രമായ ചതുർമുഖം ഇന്നാണ് പ്രദർശനത്തിന് എത്തുന്നത്.\nതാരത്തിന്റെ അടുത്ത ചിത്രങ്ങൾ എല്ലാം തന്നെ പുതുമുഖ സംവിധായകരോട് ഒപ്പമാണ്. അതിന്റെ കാരണവും മഞ്ജു തന്നെ പറയുന്നുണ്ട്. ആ ചിത്രങ്ങളിൽ ഒക്കെ അഭിനയിക്കുക എന്നത് ഞാൻ ബോധപൂർവം എടുത്ത തീരുമാനങ്ങൾ അല്ലായിരുന്നു. അതൊക്കെ വന്നു ഭവിക്കുകയായിരുന്നു. എന്നാൽ അതൊക്കെ തന്റെ അഭിനയ ജീവിതത്തിൽ തീർത്തും പുതുമയുള്ള കാര്യങ്ങൾ ആയിരുന്നുവെന്നും അതിൽ താൻ സന്തോഷവതിയാണെന്നും താരം പറഞ്ഞു. പുതിയ സംവിധായകരുടെ ആശയവും പുതിയതായിരിക്കും. പുതിയ ഗ്രൂപ്പിൽ പുതിയ ആശയത്തിൽ ജോലി ചെയ്യാൻ കഴിയുന്നത് എനിക്ക് പുതുമയുള്ള കാര്യം ആണ്. അത് ഞാൻ ശരിക്കും ആസ്വദിക്കുന്നുണ്ട്.\nഇപ്പോൾ ഇറങ്ങിയ ചിത്രങ്ങളും ഇനി ഇറങ്ങാൻ പോകുന്ന ചിത്രങ്ങൾ നോക്കിയാലും അതിൽ പുതിയ സംവിധായകരുടെ ചിത്രങ്ങൾ ആണ് കൂടുതലും. കഴിഞ്ഞ ജനറേഷന്റെയും ഇപ്പോൾ ഉള്ള ജനറേഷന്റെയും ഭാഗമാകാൻ കഴിഞ്ഞതിൽ എനിക്ക് സന്തോഷം ഉണ്ട്. അവരുടെ ആദ്യ ചിത്രം ചെയ്യാൻ എന്നെ വിളിക്കുന്നതിൽ എനിക്ക് സന്തോഷവുമുണ്ടെന്നും മഞ്ജു വാര്യർ പറഞ്ഞു.\nആ സമയങ്ങളിൽ ഞങ്ങൾ ഒന്നിക്കേണ്ടവർ അല്ല എന്ന് പോലും ചിന്തിച്ചു പോയി!


ഹുനൈന് യുദ്ധം|Madina Life|SeerahOnWeb\nമക്കാവിജയത്തോടെ അറേബ്യയിലെ ബഹുദൈവാരാധനയുടെ കോട്ടക്കൊത്തളങ്ങള് തര്‍ന്നടിഞ്ഞു. ബഹുഭൂരിഭാഗം അറബ് ഗോത്രങ്ങളും വിശുദ്ധ ഇസ്‌ലാമിന്റെ സത്യസന്ദേശം ഏറ്റുപിടിച്ചു. അപ്പോഴും ചില ഗോത്രങ്ങള് ഇസ്‌ലാമിനോട് തങ്ങളുടെ ആദ്യകാല ശത്രുത വെച്ചുപുലര്‍ത്തുന്നുണ്ടായിരുന്നു. അതില് പ്രധാനമായിരുന്നു ഹവാസിന്, സഖീഫ് ഗോത്രങ്ങള്. ഖുറൈശ് കഴിഞ്ഞാല് സ്ഥാനത്തില് രണ്ടാമതു നില്‍ക്കുന്ന അറേബ്യയിലെ പ്രമുഖ ഗോത്രമായിരുന്നു ഹവാസിന്. അതുകൊണ്ടുതന്നെ, എന്നും അവ പരസ്പരം മത്സരത്തിലായിരുന്നു. ഖുറൈശ് കീഴ്‌പ്പെടുന്നതിന് കീഴ്‌പ്പെട്ടുകൊടുക്കാന് അത് സന്നദ്ധമായിരുന്നില്ല.\nമക്കാവിജയത്തോടെ ഹവാസിന് ഗോത്രം മുസ്‌ലിംകള്‍ക്കെതിരെ പ്രത്യക്ഷമായി രംഗത്തുവന്നു. സഖീഫ് ഗോത്രത്തിന്റെ സഹായംകൂടി ലഭിച്ചപ്പോള് അവര് ഒരു യുദ്ധത്തിനു തയ്യാറായി. മാലിക് ബിന് ഔഫ് അന്നസ്‌രിയായിരുന്നു നേതാവ്. മക്കയില്‍നിന്നും മുസ്‌ലിംകളെ തുരത്തിയോടിക്കണമെന്ന് അവര് പദ്ധതിയിട്ടു. അതനുസരിച്ച് ഒരു വന് സൈന്യത്തെ സമാഹരിക്കുകയും അവര് പിന്തിരിഞ്ഞോടാതിരിക്കാന് തങ്ങളുടെ കുടുംബത്തെയും സമ്പാദ്യങ്ങളെയും കൂടെയെടുത്ത് രണാങ്കണത്തിലേക്ക് ആനയിക്കപ്പെടുകയും ചെയ്തു.\nഅമിത വിശ്വാസം ആപത്തായി\nഹവാസിന് ഗോത്രം മുസ്‌ലിംകള്‍ക്കെതിരെ യുദ്ധപ്പുറപ്പാടുമായി രംഗപ്രവേശം ചെയ്തിട്ടുണ്ടെന്ന വിവരം പ്രവാചകനു ലഭിച്ചു. മക്കാവിജയം കഴിഞ്ഞ് പ്രവാചകന് അവിടെത്തന്നെ കഴിയുന്ന സമയത്തായിരുന്നു ഇത്. താമസിയാതെ, പ്രവാചകന് പന്ത്രണ്ടായിരത്തോളം വരുന്ന ഒരു വലിയ സൈന്യത്തെ സമാഹരിച്ചു. അതില് മക്കയില്‍നിന്നുള്ള പുതുവിശ്വാസികളും മദീനയില്‍നിന്നും വന്ന ആളുകളുമുണ്ടായിരുന്നു. ഹിജ്‌റ വര്‍ഷം എട്ട്; ശവ്വാല് ആറിന് പ്രവാചകന് സൈന്യ സമേതം ഹവാസിന് ലക്ഷ്യമാക്കി പുറപ്പെട്ടു. അലി ബിന് അബീ ഥാലിബ്, ഹുബാബ് ബിന് മുന്‍ദിര്, ഉസൈദ് ബിന് ഹുളൈര് എന്നിവരായിരുന്നു യഥാക്രമം മുഹാജിറുകള്, ഖസ്‌റജ്, ഔസ് എന്നിവയുടെ നേതൃത്വം വഹിച്ചിരുന്നത്. പുറമെ, ഓരോ ഗോത്രത്തിനും പ്രത്യേകം കൊടികളുണ്ടായിരുന്നു.\nമക്കക്കും ഥാഇഫിനുമിടയില് സ്ഥിതി ചെയ്യുന്ന ഒരു താഴ്‌വരയാണ് ഹുനൈന്. അത് ലക്ഷ്യമാക്കിയാണ് ഇരു സൈന്യങ്ങളും കടന്നുവന്നത്. മുസ്‌ലിംകളെ സംബന്ധിച്ചിടത്തോളം തീര്‍ത്തും അഭൂതപൂര്‍വ്വമായ അംഗബലമുണ്ടായിരുന്നു ഇത്തവണ സൈന്യത്തിന്. അതുകൊണ്ടുതന്നെ, ഇതവര്‍ക്ക് അമിതമായ ആത്മവിശ്വാസം നല്‍കി. ഇത്തവണ ആളുകള് കുറവാണ് എന്ന പേരില് ഒരാള്‍ക്കും തങ്ങളെ കീഴ്‌പ്പെടുത്താന് കഴിയില്ലെന്ന് അവരില് ചിലര് ചിന്തിച്ചു. എന്നാല്, അംഗബലത്തില് ആത്മവിശ്വാസം പൂണ്ട വിശ്വാസികളെ ഒരു പരീക്ഷണത്തിനു വിധേയമാക്കാന്‍തന്നെ അല്ലാഹു തീരുമാനിച്ചു.\nമുസ്‌ലിംസൈന്യം ഹുനൈനിലെത്തി. നേരത്തെത്തന്നെ അവിടെയെത്തിയിരുന്ന ശത്രുക്കള് മുസ്‌ലിംകളെ ഓര്‍ക്കാപ്പുറത്ത് കടന്നാക്രമിക്കാന് ഒളിഞ്ഞിരിക്കുന്നുണ്ടായിരുന്നു. മുസ്‌ലിംകള് കടന്നുവരേണ്ടതാമസം ഇരുളിന്റെ മറവില് അവര് മുസ്‌ലിംകള്‍ക്കുനേരെ ചാടിവീണു. ഓര്‍ക്കാപ്പുറത്തു വന്ന ആക്രമണം മുസ്‌ലിംകള് നിനച്ചിരുന്നില്ല. അവര് ചിതറിയോടി. ശക്തമായ യുദ്ധം നടന്നു. സാരമായ പല നാശനഷ്ടങ്ങളും സംഭവിച്ചു. അംഗബലമല്ല; വിശ്വാസമാണ് പ്രധാനമെന്ന സത്യം മുസ്‌ലിംകള്‍ക്ക് ബോധ്യമായി. ഉഹ്ദില് പ്രവാചകന് വധിക്കപ്പെട്ടിരിക്കുന്നുവെന്ന കിംവദന്തി പ്രചരിച്ചപ്പോഴുണ്ടായ അവസ്ഥ ഹുനൈനിലും സംഭവിച്ചു. മുസ്‌ലിംകള് പരാജയത്തിന്റെ വക്കോളമെത്തി.\nപ്രവാചകനും ചില സ്വഹാബികളും അപ്പോഴും യുദ്ധമുഖത്ത് ഉറച്ചുനില്‍ക്കുന്നുണ്ടായിരുന്നു. ആഞ്ഞടുത്തുവന്ന ശത്രുസൈന്യത്തിനു നേരെ പ്രവാചകന് ഒരു പിടി മണ്ണുവാരിയെറിഞ്ഞു. ഇതവരുടെ കണ്ണുകളില് ഇരുള് വീഴ്ത്തി. ഈ തക്കംനോക്കി പ്രവാചകന് അബ്ബാസ്(റ) നെ വിളിച്ച് സ്വഹാബികളെയെല്ലാം വിളിച്ചുവരുത്താന് ആജ്ഞാപിച്ചു. അബ്ബാസ്(റ) ശബ്ദത്തില് വിളിച്ചു. സ്വഹാബികള് പ്രവാചകരുടെ വിളിക്ക് ഉത്തരം നല്‍കി കൂട്ടത്തോടെ തിരിച്ചെത്തി. അനുഭവത്തില്‍നിന്നും പാഠം പഠിച്ച് അവര് സംഘടിക്കുകയും പ്രവാചകരോടൊപ്പം നിന്ന് വീണ്ടും യുദ്ധമുഖത്തേക്ക് ശക്തമായി ഇറങ്ങിത്തിരിക്കുകയും ചെയ്തു.\nഅതിനിടെ സഹായവുമായി മലക്കുകളുമെത്തി. ഈ മുന്നേറ്റം മുസ്‌ലിംകള്‍ക്ക് ഏറെ സഹായം ചെയ്തു. ശക്തമായ പടപ്പുറപ്പാട് കണ്ട് ശത്രുക്കള്‍ക്ക് ഭീതി കുടുങ്ങി. ഒരിക്കലും പിടിച്ചുനില്‍ക്കാനാകില്ലെന്നു കണ്ടപ്പോള് അവര് യുദ്ധമുഖത്തുനിന്നും പിന്‍മാറി. പരാജയം സമ്മതിച്ചു.\nപിന്തിരിഞ്ഞോടിയ സൈന്യം വിവിധ വഴികളിലൂടെയാണ് കടന്നുപോയത്. പ്രവാചകന് സ്വഹാബികളെ ഗ്രൂപ്പുകളായിക്കി അവര്‍ക്കു പിന്നാലെ പറഞ്ഞയച്ചു. വഴിയിലവര് ഏറ്റുമുട്ടുകയും പരാചയപ്പെടുത്തുകയുമുണ്ടായി.\nഹുനൈന് യുദ്ധത്തില് മുസ്‌ലിംകള്‍ക്ക് ധാരാളം ഗനീമത്ത് മുതലുകള് ലഭിച്ചു. ആറായിരത്തോളം ബന്ധികളും ഇരുപത്തിനാലായിരത്തോളം ഒട്ടകങ്ങളും അതില് ചിലതാണ്. ബന്ധികളുടെ കൂട്ടത്തില് പ്രവാചകരുടെ മുലകുടിബന്ധത്തിലെ സഹോദരി ശൈമാഅ് ബിന്‍ത് ഹാരിസ് അസ്സഅദിയ്യയുമുണ്ടായിരുന്നു. അവരെ തിരിച്ചറിഞ്ഞ പ്രവാചകന് ആദരിക്കുകയും വെറുതെ വിടുകയും ചെയ്തു. ഥാഇഫ് യുദ്ധത്തിനു ശേഷമാണ് ഹുനൈനിലെ യുദ്ധാര്‍ജ്ജിത സ്വത്തുക്കള് സ്വഹാബികള്‍ക്കിടയില് വിതരണം ചെയ്തിരുന്നത്.\nപ്രവാചകന് മദീനയിലെത്തിയതോടെ ഇസ്‌ലാമിന് സുസജ്ജവും സംഘടിതവുമായൊരു രൂപം കൈവന്നു. വിശ്വാസപരവും അനുഷ്ഠാനപരവുമായ വശങ്ങള് സമ്പൂര്‍ണമായും അവതരിക്കുകയും അവക്കൊരു പ്രായോഗിക തലം കൈവരുകയും ചെയ്തു. അതോടൊപ്പം ഇസ്\nഉഹ്ദ് യുദ്ധവും അനന്തര സംഭവങ്ങളും\nബദറിലേറ്റ പരാജയം മക്കാ ഖുറൈശികളെ ഏറെ ദു:ഖിപ്പിച്ചു. തങ്ങളുടെ ഏറ്റവും വേണ്ടപ്പെട്ട പല നേതാക്കന്മാരുടെയും വേര്‍പാട് അവരെ സംബന്ധിച്ചിടത്തോളം സഹിക്കാവുന്നതിലും അപ്പുറത്തായിരുന്നു. ഈയൊരു നിര്‍ണായക ഘട്ടത്തി


'ഫിറ്റാ'യാല് 'അണ്‍ഫിറ്റാ'ക്കും; കെ.എസ്.ആര്.ടി.സി. ജീവനക്കാര്‍ക്ക് ഇനി ഓട്ടത്തിനിടയിലും മദ്യപരിശോധന | Drunk And Drive; KSRTC Starts Breath Analyser Test For Employees\nJun 27, 2021, 09:54 AM IST\nദീര്‍ഘദൂര ബസുകളിലെയും ജീവനക്കാര്‍ക്കായിരിക്കും ആദ്യം പരീക്ഷണം നേരിടേണ്ടിവരിക.\nകെ.എസ്.ആര്.ടി.സി. ജീവനക്കാര് മദ്യപിച്ച് ഡ്യൂട്ടി ചെയ്താല് ഇനി കുടുങ്ങും. ഓട്ടത്തിനിടയില്‍ത്തന്നെ ബ്രത്ത് അനലൈസര് പരിശോധന നടത്താനാണ് തീരുമാനം. ദീര്‍ഘദൂര ബസുകളിലെ ചില ഡ്രൈവര്‍മാരും കണ്ടക്ടര്‍മാരും മദ്യപിച്ച് ഡ്യൂട്ടി ചെയ്യുന്നുവെന്ന സംശയത്തെ തുടര്‍ന്നാണ് കെ.എസ്.ആര്.ടി.സി.യുടെ പുതിയ നീക്കം.\nഡ്യൂട്ടിയില് കയറുമ്പോള് ജീവനക്കാര് മദ്യപിച്ചിട്ടുണ്ടോ എന്ന പരിശോധിക്കാനാണ് തീരുമാനിച്ചിരുന്നത്. കര്‍ണാടക ട്രാന്‍സ്പോര്‍ട്ട് കോര്‍പ്പറേഷനില് ഈ രീതി നടപ്പാക്കിയിരുന്നു. എന്നാല് ഡ്യൂട്ടിക്ക് കയറുന്ന സമയത്തെ പരിശോധനയ്ക്കു ശേഷം മദ്യപിക്കുന്ന സാഹചര്യം കൂടി ഒഴിവാക്കാനാണ് വഴിയില് അപ്രതീക്ഷിത പരിശോധന നടത്താന് തീരുമാനിച്ചത്.\nദീര്‍ഘദൂര ബസുകളിലെയും ജീവനക്കാര്‍ക്കായിരിക്കും ആദ്യം പരീക്ഷണം നേരിടേണ്ടിവരിക. ഉച്ചയ്ക്കുശേഷം ഡ്യൂട്ടിയില് പ്രവേശിക്കുന്ന ജീവനക്കാരെ പ്രത്യേക പരിശോധനയ്ക്ക് വിധേയമാക്കും.\nകെ.എസ്.ആര്.ടി.സി.യുടെ വിജിലന്‍സ് സ്‌ക്വാഡിന്റെ പക്കല് നേരത്തെതന്നെ ബ്രത്ത് അനലൈസറുണ്ട്. ഏതെങ്കിലും പരാതിയോ ആക്ഷേപമോ വന്നാല് ജീവനക്കാരെ പരിശോധിക്കാനായിരുന്നു ഇത്. മദ്യപിച്ച് ഡ്യൂട്ടിയില് കയറിയതായി തെളിഞ്ഞാല് കര്‍ശന നടപടികളുണ്ടാകുമെന്നും അധികൃതര് വ്യക്തമാക്കി.\nContent Highlights: Drunk And Drive; KSRTC Starts Breath Analyser Test For Employees\nജോലികഴിഞ്ഞ് വീട്ടിലേക്ക് മടങ്ങുന്നതിനിടെ സീരിയല് കണ്ട് ബൈക്കോടിച്ച യുവാവിനെ ..